Hageegee Vaahaka: Mishaal - vNews.mv\nހަގީގީ ވާހަކަ: މިޝާލް\nއަޒްހާން އިބްރާހިމް 28 March 2020, 13:27\nގަޑިން9ޖެހީއެވެ. ކޮންމެ ރެއެއްގެވެސް މިވަގުތަކީ އަހަރެން އެންމެ އިންތިޒާރު ކުރާ ވަގުތެވެ. އެންމެ ހިތްހަމަޖެހޭ ވަގުތެވެ. މުޅި ދުވަސް ކިތަންމެ ހާސްކަމެއްގެ ތެރޭގައި ހޭދަކުރިނަމަވެސް މިވަގުތަކީ އަހަރެންގެ ހުރިހާ ހާސްކަމަކަށް ނިމުން ގެނުވައިދޭނެ ވަގުތުކަން އެނގޭތީއެވެ.\nގޯތި ތެރޭގައި ބެހެއްޓިފައި ހުރި ޖޯލިފަތިން ޖޯއްޔެއްގައި އަހަރެން އިށީނީމެވެ. އެޒުވާނާގެ މޫނު ފެންނާނެ ވަގުތަކަށް އިންތިޒާރު ކުރެވެން ފެށިއެވެ. ކޮންމެ ސިކުންތެއްވެސް ހީވަނީ ގަޑިއިރެއްހެންނެވެ. މިއީ ވޭތުވެދިޔަ9މަސްދުވަހު އަހަރެންގެ ހާލަތެވެ. ކަށީގައި ހިފާފައިވާ އާދައެވެ.\nގޭގެ ދޮރޯށިން އެތެރެއަށް ވަދެގެން އެހެރަ އަންނަނީ އަހަރެންގެ ހިތުގެ މިލްކުވެރިޔާއެވެ. އެސިފައަށް، އެ އަޑަށް، އެ ހަރަކާތްތަކަށް އަހަރެންގެ ޖާނާ ފުރާނަ ޤުރުބާނެވެ.\nމިޝާލް އަހަރެންގެ ކުރިމަތީގައި ހުއްޓިލިއެވެ. ބޭއިޚްތިޔާރުގައި އަހަރެންނަށް އޭނާއާ ދިމާއަށް ބަލަހައްޓައިގެން ހުރެވުނެވެ. ސިއްސައިގެން ދިޔައީ މިޝާލް އިނގިލީގެ އިޝާރާތުން އަހަންނަށް ގޮވައިލީމައެވެ.\nއަހަރެން އިށީންދެގެން އިން ޖޯއްޔާ ޖެހިގެން ހުރި ޖޯލީގައި މިޝާލް އިށީނެވެ. ފައިމަތީގައި ބާއްވާފައި އޮތް އަހަރެންގެ އަތުގައި މިޝާލް ހިފައިލިއެވެ. އަހަރެންގެ ލޮލުން އޮއްސާލީ ކަރުނައިގެ ކޯރެކެވެ. ވޭތުވެދިޔަ9މަސްދުވަހު އަހަރެންގެ ހިތަށް ގެނުވި ފިނިކަން، ކުރެވުނު އިހުސާސް، ހިތަށް އަރާފައެވެ. މިޝާލް ދެކެ އަހަރެން ވަނީ އިންތިހާ ލޯތްބެވެ.\nކިހިނެއް ވީތޯ މިޝާލް އަހަރެން ގާތު އެހިއެވެ. ދޭނީ ކޮން ޖަވާބެއް ހެއްޔެވެ؟ ބުނާނީ ކީކޭ ހެއްޔެވެ؟ މިޝާލް އަހަރެން ދެކެ ވާ ލޯބި އަހަންނަށް ވުރެ ވަކި ރަނގަޅަށް އެނގޭނެ މީހަކު ނުހުންނާނެއެވެ.\nފުރަތަމަ ފަހަރަށް މިޝާލްއަށް އަހަރެން ފެނުނު ދުވަހުވެސް އޭނާ އަހަރެންދެކެ ވާ ލޯބި އަހަންނަށް އެނގުނެވެ. މުޅި އުމުރަށް އެލޯބި، އެއްވެސް އުނިކަމެއް ނެތި އަހަންނަށް ދޭނެކަންވެސް އެނގެއެވެ. އެހެނަސް ދުނިޔެއަކީ އަނިޔާވެރި ތަނެކެވެ. އަނިޔާވެރިންގެ ތަނެކެވެ. ލޯބިން ގުޅޭ ދެހިތެއް ވަކިކުރެވިދާނެތޯ ޝާއިރުން ސުވާލު ކުރިއަސް އޭގެ ޖަވާބު ހަމަ ކޮންމެ މީހަކަށްވެސް އެނގެއެވެ.\nއުމުރު ނިމެންދެން އަހަރެންގެ ދިރިއުޅުން ވޭތުކުރަން ބޭނުންވަނީ މިޝާލްއާ އެކުއެވެ. މިހިތުގައި އެހެން ނަމެއް ދެން ނުލިޔެވޭނެއެވެ. އެހާ ހިތްވަރެއް ނެތެވެ. މިޝާލްގެ ހުރިހާ ސިފަތަކެއް އަހަންނަށް ކަމުދެއެވެ. އޭނާގެ އުނިކަންތައްތައް އަހަރެން ދެނަހުރީމެވެ. އެކަންކަމާއެކުވެސް އަހަރެން މިހުރީ މިޝާލްއާއެކު އުމުރު ހޭދަކުރަން ތައްޔާރަށެވެ.\nމިކަން އަހަރެންގެ މަންމައާ ބައްޕައަށް ވިސްނައިދޭނީ ކިހިނަކުން ހެއްޔެވެ؟ މިޝާލް އަހަރެން ދެކެ، އަދި އަހަރެން މިޝާލް ދެކެ މިވާ ލޯބި ބުނެދޭނީ ކިހިނަކުން ހެއްޔެވެ؟ މަންމަމެންނާ އަރައިރުންވާތާ މަހަކަށްވުރެ ގިނަ ދުވަސްވީއެވެ. މައިން ބަފައިން ދަރިންނަކަށް ދެރަގޮތެއް ނޭދޭނެޔޭ ހިތާ މިޝާލްގެ ބާބުގައި ފުލުސްޓޮޕެއް ޖަހަން ނިންމީއެވެ. ހިތާ ދެކޮޅަށެވެ.\nމިޝާލް އަހަރެންގެ މޫނު އޭނާގެ މޭގައި ޖައްސާލިއެވެ. އަދި އޯގާތެރި އެ ދެއަތުގެ ތެރޭގައި އަހަރެންގެ މުޅި ހަށިގަނޑު ގައިދުކޮށްލިއެވެ. އަހަރެންނަށް ވީ ކިހިނެއްތޯ އަނެއްކާވެސް މިޝާލް ސުވާލު ކުރިއެވެ.\nފަށާނީ ކިހާ ހިސާބަކުން ހެއްޔެވެ؟ މިޝާލްއަކީ އިންސާނެއް ނޫންކަން އަހަންނަށް އެނގެޔޭ ބުނަންވީ ހެއްޔެވެ؟ އިންސާނެއް ނޫންކަން އެނގިހުރެވެސް އަހަރެން ގުރުބާންވާން ތައްޔާރަށް ހުރިކަން އަންގަންވީ ހެއްޔެވެ؟ މިޝާލްއަށް ގެއްލުން ދޭން މަންމަމެން މަސައްކަތް ކުރި ކޮންމެ ފަހަރަކު އަހަރެން އެކަމާ ދެކޮޅު ހެދިވާހަކަވެސް ބުނަންވީ ހެއްޔެވެ؟\nމިޝާލް އަހަރެންނަށް ދުވަހަކުވެސް ގެއްލުމެއް ނުދޭނެކަން އަހަންނަށް އެނގެއެވެ. ދެރަގޮތެއް ނޭދޭނެކަންވެސް އަހަންނަށް އެނގެއެވެ. އަހަރުމެން ދެމީހުން ދިމާވާން ފެށިތާ ތިން މަސްވެސް ނުވަނީސް މިޝާލްއަކީ އިންސާނެއް ނޫންކަން އަހަންނަށް އެނގެއެވެ. އެކަމަކު އެކަން މިޝާލްއަކަށް ނާންގަމެވެ. މިޝާލްވެސް އެވާހަކަ އަހަރެން ކައިރީ ނުބުނާތީއެވެ.\nއެކަމަކު މިވީ9މަސްދުވަހުގެ ތެރޭގައި ހަމަ އެންމެ ހިނދުކޮޅަކަށްވެސް އަހަރެން މިޝާލްދެކެ ބިރެއް ނުގަނެއެވެ. ބިރުވެރިކަމެއްގެ އިހުސާސްވެސް ވިޔަކަ މިޝާލްއެއް ނުދެއެވެ. އެއީ އިންސާނެއް ނޫންކަމުގައިވިޔަސް އެހެން މަހުލޫގެއްގެ އެއްވެސް ސިފައެއް މިޝާލް އަހަރެންނަކަށް ނުދައްކައެވެ.\nމަންމަމެން ބުނަނީ އަހަރެން މިހުރީ ޖިންނި މޮޔަވެފައިކަމަށެވެ. އަހަރެން އެކަމަކާ އެއްބަހެއް ނުވަމެވެ. އަހަރެން މިހުރީ މިޝާލްއާ ހެދި މޮޔަވެފައެެވެ. ލޯބީގައި އާވާރާ ވެފައެވެ. ދެމީހަކު ލޯބިވުމުން ކުރެވޭ އިހުސާސަށް މޮޔައިގެ ނަމުން ނަންދެވޭނީ ކިހިނަކުން ހެއްޔެވެ؟ އަހަރެންވެސް މިޝާލްދެކެ ވަނީ ލޯތްބެވެ. ތަފާތަކީ މިޝާލްއަކީ އިންސާނަކަށް ނުވުމެވެ.\nމިޝާލް ތަކުރާރުކޮށް ކުރަމުންދިޔަ ސުވާލުތަކަށް ދޭނެ ޖަވާބެއް އަހަންނަކަށް ނޭނގުނެވެ. އެންމެ ފަހުން އަހަރެން ނިންމީ އެއްވެސް ވާހަކައެއް ނުދައްކާށެވެ. ތަކުރުބޭ ލައްވާ ކިޔަވާފައި އަހަރެން އަތަށް މަންމަ ދިން ތަވީދު މިޝާލްގެ އަތުގައި އަޅުވަން އަހަރެން ނިންމީމެވެ. އެތަވީދު މުށުތެރެއަށްލާ ބޮނޑިކޮށްލައިގެން އަހަރެން އިނީ އެކަން ކުރާނެހާ ހިތްވަރު ނުލިބިފައެވެ. ތަވީދުގައި އެއްވެސް ބާރެއް ހުރިކަން މިޝާލްއަކަށް ފަހުމެއް ނުވާނެއެވެ. އެއީ އެތަވީދުގައިވާ ބާރުތައް ވަނީ މިޝާލްއަށް ނުފެންނާނެހެން ކިޔަވާފައެވެ. ތަވީދު މިޝާލްގެ އަތުގައި އެޅުވުމުން ވާނެ ގޮތެއް އަހަންނަކަށް ނޭނގެއެވެ. އެނގޭހާވެސް އެއްޗަކީ އޭގެ ފަހުން މިޝާލް އަހަންނަށް ނުފެންނާނެކަމެވެ.\nމިޝާލްގެ މޭމަތިން އަހަރެންގެ ބޯ ހިއްލާލީމެވެ. ހިތްފުރެންދެން ފަހު ފަހަރަށް މިޝާލްގެ މައުސޫމު ދެލޮލުގެ ތެރެއަށް ގެންބެން ބޭނުންވިއެވެ. އަހަރެން ދެލޮލުން ކަރުނަތައް އޮހެމުން ދިޔައީ ހިފެހެއްޓުމެއް ނެތިއެވެ. އަހަރެންގެ ތުރުތުރު އަޅަމުން ދިޔަ އަޑުން މިޝާލްއަށް ގޮވާލީމެވެ. މަޢާފުކުރުމަށް އެދުނީމެވެ. މިޝާލްގެ މޫނުމަތިން ފެނުނީ ހިތާމަވެރިކަމެވެ. އަހަރެން ބީވެގެން ހިނގައިދާނެކަމުގެ ބިރެވެ.\nމުށުތެރޭގައި އޮތް ތަވީދު ނަގާ މިޝާލްގެ އަތުގައި އައްސާލީމެވެ. އޭރުވެސް މިޝާލް އިނީ އަހަރެންގެ މޫނަށް ބަލަހައްޓައިގެންނެވެ. ތަވީދާ ބެހޭގޮތުން ސުވާލެއްވެސް އޭނާ ކޮށްނުލައެވެ. މިޝާލް އަހަންނަށް އެހާވަރަށް އިތުބާރު ކުރެއެވެ.\nއަހަރެން މަޑުމަޑުން ދުރަށް ޖެހިލީމެވެ. މިޝާލްގެ ދެލޯ ރަތްވާން ފެށުމުންނެވެ. މޫނުމަތީގެ ކުލަވަރު ކުއްލިއަކަށް ބަދަލުވާން ފެށުމުންނެވެ. މިޝާލް ކޮޅަށް ތެދުވިއެވެ. އަދި އުނދަގޫވާތީ ތެޅެން ފެށިއެވެ. އަހަރެންގެ ކުރިމަތީގައި ހުރި އަހަރެންގެ ލޯބިވާ މިޝާލް މިހިރަ ބަދަލުވަނީއެވެ. އަލިފާން އަނގުރަށެވެ. މާގިނަ އިރެއް ނުވެއެވެ. އަހަރެންގެ ކުރިމަތީގައި ހުރީ ދުވަހަކު ހުވަފެނުންވެސް ދެކެފައިނުވާހާ ހުތުރު ސިފައެއްގައި ހުރި މީހެކެވެ. އޭރުވެސް އަހަންނަށް އިނދެވުނި ޖޯލީގައި ގަނޑުވެފައި ރޯށެވެ. ކުރެވުނު ކަންތަކާމެދު ދެރަވެފައެވެ.\nމިޝާލްގެ ރޯއަޑު އަހަންނަށް އަދިވެސް އެބަ އިވެއެވެ. އެކަމަކު ބަރު އަޑުތަކެއްގެ ހަޅޭކުގެ ތެރެއިންނެވެ. މިޝާލްގެ ސިފަ ކިތަންމެ ހުތުރު ނަމަވެސް އަހަންނަށް އޭނާގެ މައުސޫމު ލޯ އަދިވެސް އެބަ ފެނެއެވެ. އަދިވެސް އަހަރެން ބިރެއް ނުގަނެއެވެ. ކުރިމަތީގައި މިހުރީ އަހަރެންދެކެ ލޯބިވާ މިޝާލްކަން އަހަންނަށް އިނގޭތީއެވެ. މިޝާލްއެވެ. އަހަންނަށް މަޢާފު ކުރާށެވެ. އަހަންނަށް ބުނެވުނީ އެހާވަރަށެވެ. ހޭހުސްވެ ޖޯއްޔަށް ވެއްޓުނީއެވެ.\nއުއްމީދު ކުރަން ވީ ގެ ފަރާތުން މި ނޫހުގަ މިގޮތަށް ކިޔާލަން ލިބޭގޮތަށް ހަފްތާއަކުން ކަހަލަގޮތަކަށް ނަމަވެސް ވާހަކަ ހިމަނުއްވާނެކަމަށް\nދެންކޮންއިރަކުންތޯ އަނެއްވާހަކަ ކިޔާލަން ލިބޭނީ\nދެން އިތުރު ވާހަކައެއް ގެނެސްނުދެނީތަ؟\nމީ ވަރަށް މިފަދަ ކަމަކަށް މުނާސަބު ވަގުތެއް. ވާހަކަތައް އިތުރު ކޮށްލަ ދެއްވާ. ޝުކުރިއްޔާ\nވަރަށްދެރަވެއްޖެ ކިޔާލާފަ. ސަޅި\nވަރަށް އަސަރު ގަދަ ރީތި ވާހަކައެއް. ޝުކުރިއްޔާ ލިއުންތރިއާ އަޒުހާން\nވާހަކަ ވަރަށް ރީތި. އުއްމީދު ކުރަނީ އެއްމެން ގޭގަ ކޮރަންޓީނު ވެފަ މި ތިބޭއިރު މިގޮތަށް ކިޔާލާނެ ވާހަކައެއް ލިބުމަކީވެސް ވަރަށް މުހިއްމު ކަމެއް\nއުއްމީދު ކުރަން އަލުން ސައިޓްގަ މި ފެއްޓެވި މަސައްކަތް ކުރިއަށް ގެންދަވާނެ ކަމަށް\nމީހަމަ އަސްލުގަވެސް ޙަޤީޤަތެއް ތޯ؟؟ ވަރަށް އަސަރު ކޮށްފި. ވަރަށްރީތި ވާހަކައެއް.\nޒަމާން ތަކަކަށްފަހު ވަރަށް އަސަރު ގަދަ ވާހަކައެއް މިސައިޓުން ފެނުނީތީ އުފާ ކުރަން


Apple kunfunin list kuri emme rangalhu application thakuge thereygai Raajjeyge Hologo | Mihaaru\nއެޕަލް އިން ލިސްޓުކުރި އެޕްލިކޭޝަންތަކުގެ ތެރޭގައި ހޮލޯގޯ ވޯލްޑު ހިމަނާފައިި.--\nއެޕަލް ކުންފުނިން ލިސްޓުކުރި އެންމެ ރަނގަޅު އެޕްލިކޭޝަންތަކުގެ ތެރޭގައި ރާއްޖޭގެ ހޮލޯގޯ\n24 މާޗް 2020 - 14:533comments\nއައިލެންޑާސް އެޑިއުކޭޝަން ގްރޫޕާއި ލޫޕްކްރާފްޓް ޓެކްނޮލޮޖީ ގުޅިގެން އުފައްދާފައިވާ ހޮލޯގޯ އަކީ ފަސޭހައިން ކިޔަވައިދީ އަދި ދަރިވަރުން ފިލާވަޅު ދަސްކުރަން ލިބޭ އެހީއެކެވެ.\nމީގެ ދެ އަހަރު ބޭނުންކުރަން ފެށި އެޕް މިހާރު ވެސް 133 ގައުމެއްގައި އަންނަނީ ބޭނުންކުރަމުންނެވެ. މި އަހަރު ވެސް މުޅިން އަލަށް 300،000 މީހުން ހޮލޯގޯގެ އެޕްލިކޭޝަން ބޭނުންކޮށްފައިވެ އެވެ.\nހޮލޯގޯ ވޯލްޑުގެ ސީއީއޯ އީދަމް ރަޝީދު ވިދާޅުވީ، ކޮވިޑް-19 ގެ ސަބަބުން ސްކޫލުތައް ބަންދުކޮށްފައިވާ މި ދުވަސްވަރު، ގޭގައި ހުރެގެން ދަރިވަރުން ކިޔެވޭނެ ރަނގަޅު އެޕްލިކޭޝަންތަކުގެ ތެރޭގައި ހޮލޯގޯ ހިމެނުމަކީ ވަރަށް ބޮޑު ކުރިއެރުމެއް ކަމަށެވެ.\nއޭނާ ވިދާޅުވީ ރާއްޖޭގެ ހުރިހާ ދަރިވަރުންނަށް ހޮލޯގޯގެ އެޕްލިކޭޝަން، ދިރާގާ ގުޅިގެން ހިލޭ ބޭނުންކުރެވޭނެ ކަމަށެވެ. ސޯޝަލް މީޑިއާ މެދުވެރިކޮށް އެ ކުންފުންޏަށް މެސެޖުކުރުމުން، 24 ގަޑިއިރުގެ ތެރޭގައި ދަރިވަރުންނަށް އެ އެޕްލިކޭޝަން ބޭނުންކުރެވޭގޮތް ހަދާނެ ކަމަށް ވިދާޅުވި އެވެ.\nProud to see @HologoWorld, an app developed by 100% Maldivian talent at @theloopcraft & @islanders_edu featured globally by @AppleEDU on their list of remote learning apps on @AppStore! https://t.co/FCT0CeZq3x pic.twitter.com/WRlApe3HgC\n— Ahmed Adhly Rasheed (@AdhlyAhmed) March 24, 2020\nދުނިޔޭގެ އެހެން ގައުމުތަކުގައި ހޮލޯގޯގެ އެޕްލިކޭޝަން ބޭނުންކުރަނީ ކޮންމެ އަހަރަކު ދަރިވަރަކަށް 10 ޑޮލަރު (157ރ.) ދައްކައިގެންނެވެ. ދުނިޔޭގެ އިގުތިސާދަށް ކުރިމަތިވެފައިވާ ހީނަރުކަމުގެ ސަބަބުން ހޮލޯގޯއިން ވަނީ އެ ފީގެ 70 ޕަސެންޓް ކުޑަކޮށްފަ އެވެ. އެހެންވެ ދަރިވަރުން މި އަހަރު ދައްކަންޖެހޭނީ ތިން ޑޮލަރު (45ރ.) އެވެ.\nސްރީލަންކާއަށް ވެސް އަންނަ ހަފުތާގެ ބުދަ ދުވަހުން ފެށިގެން ޑައެލޮގްއާ ގުޅިގެން ހިލޭ ހޮލޯގޯ ފޯރުކޮށްދޭނެ އެވެ.\nއޯގްމެންޓެޑް ރިއަލިޓީ ނުވަތަ އޭއާރް ޓެކްނޮލޮޖީ މެދުވެރިކޮށް ހަތަރު މާއްދާގެ ފިލާވަޅުތަކާ އެކު ތައާރަފްކުރި މި އެޕް އަށް ވަރަށް ބޮޑު ތަރުހީބެއް ލިބިފައި ވެ އެވެ. އޭއާރް ޓެކްނޮލޮޖީ އަކީ ކެމަރާ ލެންސް ބޭނުންކޮށްގެން އަސްލު ތަކެއްޗަށް ޑިޖިޓަލް މައުލޫމާތު ދޭ ޓެކްނޮލޮޖީ އެކެވެ. ސްނެޕް ޗެޓު ބޭނުންކޮށްގެން މީހުންގެ މޫނަށް ތަފާތު ފިލްޓަރުލަނީ މި ޓެކްނޮލޮޖީގެ އެހީގަ އެވެ. މި އެޕް ބޭނުންކުރުމުން، ފިލާވަޅުތައް ފަސޭހައިން ދެނެގަނެވޭނެ ފަދަ ގޮތަކަށް ކިޔަވައިދެވޭނެ އެވެ.\nއިތުރު ލިޔުންތައް ސްކޫލް ތައުލީމް އެޕަލް\nއޮންލައިންކޮށް ކިޔަވައިދޭތީ އައިލެންޑާސް ފީ ކުޑަކޮށްފި\nރާއްޖޭގެ ސްކޫލްތަކަށް ހޮލޯގޯ ފޯރުކޮށްދޭން ނިންމައިފި


SunOnline: Faseyha kamaaeku barudhan lui kurumahtakai baiskalu dhuvaa!\nފަސޭހަކަމާއެކު ބަރުދަން ލުއިކުރުމަށް ބައިސްކަލު ދުއްވާ!\nފާތިމަތު ސާނިހާ 09 May 2022, 08:04\nބައިސްކަލު ދުއްވުމަކީ ދިވެހިންގެ ތެރެއިން ގިނަ ބަޔަކު ކޮށްއުޅޭ ކަމެކެވެ. އާންމު ގޮތެއްގައި ދިވެހިން ބައިސްކަލު ދުއްވަނީ އެއްތަނުން އަނެއްތަނަށް ދަތުރު ކުރުމަށް ކަމުގައި ވީ ނަމަވެސް، ބައެއްމީހުން ހެނދުނު ކަސްރަތު ކުރުމުގެ ބޭނުމުގައިވެސް ބައިސްކަލު ދުއްވައެވެ.\nބެލީ ފެޓް ނުވަތަ ބަނޑުގައި ޖަހާފައިވާ މަސްތަކަކީ ވިރުވާލަން އުނދަގޫ މަސްތަކެކެވެ. ނަމަވެސް ބައިސްކަލު ދުއްވުމަކީ ބަނޑުގައިވާ މަސްތައް ވިރުވާލުމަށް މަގުފަހިކުރާ ކަމެކެވެ.\nބަރުދަން ލުއިކުރުމަށްޓަކައި، ކެއުމުން ލިބޭ ކެލޮރީސްއަށްވުރެ ގިނަ ކެލޮރީސް ކަސްރަތު ކުރާ ވަގުތުގައި ބޭނުން ކުރާށެވެ.\nބައިސްކަލު ދުއްވާ ވަގުތުތަކުގައި އާދައިގެ ސްޕީޑެއް ބޭނުންކުރާށެވެ. އާދައިގެ ސްޕީޑްއެއްގައި ބައިސްކަލު ދުއްވުމުގެ ސަބަބުން ހަށިގަނޑުގައިވާ ފެޓްސްތައް އަނދައިގެންދެއެވެ. އެއް ސްޕީޑްގައި ހަފުތާއަކު ތިން ދުވަހު ދެ ގަޑިއިރު ވަންދެން ބައިސްކަލު ދުއްވުމުން ބަރުދަން ލުއިކޮށްދޭނެއެވެ.\nބަރުދަން ލުއިކުރުމަށްޓަކައި ބައިސްކަލު ދުއްވުމާއި އެއްވަރަށް ކެއުމަށްވެސް ސަމާލުކަންދޭން ޖެހޭނެއެވެ. އެގޮތުން ކެއުމުގައި ކާބޯހައިޑްރޭޓްސް އަދި ޕްރޮޓީންސް ހިމެނޭ ކެއުންތައް އިތުރުކޮށް، ހަކުރު އަދި ސެޗުރޭޓެޑް ފެޓްސް އެކުލެވޭ ކެއުންތަކުން ދުރުހެލިވުމަކީ މުހިންމު ކަމެކެވެ.


MWSC Coastal Rowing Beach Sprint Ninmaalaifi - Fvm Times\n“އެމްޑަބުލިއުއެސްސީ”އިންޓާ ސްކޫލް ކޯސްޓަލް ބީޗް ސްޕްރިންޓް މުބާރާތް ނިންމާލައިފި\nއެމް.ޑަބްލިއު.އެސް.ސީ އިންޓަރ ސްކޫލް ކޯސްޓަލް ބީޗް ސްޕްރިންޓް 2021 ނިންމާލައިފި އެވެ.\nމި މަހުގެ 11 އިން މިއަދުގެ ނިޔަލަށް ކުރިއަށްގެންދިޔަ މި މުބާރާތް ނިންމުމުގެ ރަސްމިއްޔާތު ޝަރަފުވެރިކޮށްދެއްވީ އެމްޑަބްލިއުއެސްސީގެ މެނޭޖިން ޑިރެކްޓަރު ހަސަން ޝާހު އެވެ.\nމި މުބާރާތުގައި ފަސް ސްކޫލަކުން 150 ދަރިވަރުންނާއި 80 މުދައްރިސުން އަދި ހަތަރު ކްލަބަކުން 20 އެތްލީޓުން ވާދަކޮށްފައިވެ އެވެ.\nމިއަދު ބޭއްވި މުބާރާތުގެ ނިންމުމުގެ ރަސްމިއްޔާތުގައި ވަނީ ރަން ވަނަތަށް ހޯދި ފަރާތްތަކަށް ހަނދާނީ ލިޔުމާއި މެޑަލް ދީފައެވެ.\nމިފަދަ މުބާރާތެއް ބޭއްވީ ރޯވިންގެ އާދަ ކުޑަކުދިންނަށާއި ޒުވާނުންނަށް ދަސްކޮށްދިނުމާއި އެކަން އާލާކުރުން ކަމަށް އެމްޑަބްލިއުއެސްސީން ބުނެއެވެ. މި މުބާރާތުގެ ސަބަބުން ވާދަވެރި ޒުވާނުންނާއި ކުދިން އުފެއްދުމުގެ އިތުރުން ބައިނަލްއަގުވާމީ މުބާރާތްތަކުގައި ވާދަކުރުމުގެ ފުރުސަތު ވެސް ފަހިވެގެންދާނެ ކަމަށް އެމްޑަބްލިއުއެސްސީން ބުނެއެވެ.\nމީގެއިތުރުން މި މުބާރާތާއެކު އަންނަ އަހަރު ބާއްވާ އޭޝިއަން ކޯސްޓަލް ޗެމްޕިއަންޝިޕްގައި ރާއްޖެއިން ބައިވެރިވުމުގެ ފުރުސަތު ވެސް ފަހިވާނެ ކަމަށް ވަނީ ބުނެފައެވެ.\nފޮޓޯ: އެކުވެރި “އެމްޑަބުލިއުއެސްސީ”


އުއްތަމަފަނޑިޔާރަކީ ގޮނޑި ދިފާޢުކުރައްވަން "ޙުކުމް ވިއްކަވާ" ބޭފުޅަކަށް ވެގެން ނުވާނެ: ޑރ. އިޔާޟް\nއުއްތަމަފަނޑިޔާރަކީ ގޮނޑި ދިފާޢުކުރައްވަން "ޙުކުމް ވިއްކަވާ" ބޭފުޅަކަށް ވެގެން ނުވާނެ ކަމަށާއި އަދި ބައަކު މީހުން ދައްކާ ބިރަށް ގުޑާ ބޭފުޅަކަށްވެސް ވެގެން ނުވާނެ ކަމަށް ޑރ. މުޙައްމަދު އިޔާޟް ޢަބްދުއްލަޠީފް ވިދާޅުވެއްޖެއެވެ.\n"އުއްތަމަ ފަނޑިޔާރަކަށް ހުންނަވާ ބޭފުޅަކީ ޝަރީޢާ ބެކްގްރައުންޑުގެ އިތުރުން ނަޒާހަތްތެރި އިންޞާފުވެރި ބޭފުޅަކަށް ވާންޖެހޭނެއެވެ. ގޮނޑި ދިފާޢުކުރައްވަން "ޙުކުމް ވިއްކަވާ" ބޭފުޅަކަށް" ވެގެން ނުވާނެއެވެ. އަދި ބައަކު މީހުން ދައްކާ ބިރަށް ގުޑާ ބޭފުޅަކަށްވެސް ވެގެން ނުވާނެއެވެ.\nތިމާއަކީ ކުށެއް ނުކުރާ މީހެއް ނަމަ އެބުނާ މަޖިލީހަކަށް ހާޒިރުވެ ސާބިތުކަންމަތީގައި ވާހަކަ ދައްކަންވީ ނޫންތޯއެވެ؟ ބޮޑާކަމަކީ މީހާ ހަލާކުކޮށްލާފަދަ ނުބައި ކަމެކެވެ." –ޑރ. މުޙައްމަދު އިޔާޟް ޢަބްދުއްލަޠީފް\nމޫނަށްފަހު ދެއަތުގަ ފެންލާނަވާނީ ދެއަތްތިލައިގެ އިނގިލިތަކާއިއެކު!: ޑރ. އިޔާޟް\nބިސްމި ނުކިޔާ ކާން ފަށާފަހުން ބިސްމި ނުކިޔާކަން ހަނދާންވެއްޖެ ނަމަ ޢަމަލުކުރަންވީ ގޮތް!: ޑރ. އިޔާޟް\nމަޖިލީހުގެ ޖަލްސާތައް ތަޅުމުގަ ބޭއްވޭނަމަ މިސްކިތްތަކަށް ދެވެން ޖެހޭނެ!: ޑރ. އިޔާޟް\nރަމަޟާން މަހާ އެއްވަރަށް ނުކުރެވުނު ނަމަވެސް ކޮންމެހެން ހިފަހައްޓަން ޖެހޭ ކަންކަން!: ޑރ. އިޔާޟް\nނަރަކަ ޙައްޤުވެ ނަރަކައިން ސަލާމަތް ނުވެވޭނެ މީހުން ދެނެގަންނާށެވެ!: ޑރ. އިޔާޟް\nމިއީ ނަރަކައިގެ ޢަޛާބުން ކުޑަ މިންވަރެއް! އެ ނަރަކައާމެދު ބިރުވެތިވެ ތިމާ އާ ޢާއިލާ ސަލާމަތްވާން މަސައްކަތްކުރޭ!: ޑރ. އިޔާޟް


Terry ah maafeh nulibunu | Mihaaru\nޗެލްސީގެ ކެޕްޓަން ޖޯން ޓެރީ.-- ފޮޓޯ: އޭއެފްޕީ\nޓެރީ އަށް މައާފެއް ނުލިބުނު\n11 ޖެނުއަރީ 2017 - 19:40 1 comment\nލަންޑަން (ޖެނުއަރީ 11) - އެފްއޭ ކަޕް ތިން ވަނަ ބުރުގައި ޕީޓަބޮރޯ ޔުނައިޓެޑް އަތުން މޮޅުވި މެޗުގައި ޗެލްސީގެ ކެޕްޓަން ޖޯން ޓެރީ އަށް ދެއްކި ރަތް ކާޑަށް މައާފު ނުދިނުމަށް އިނގިރޭސި އެފްއޭ އިން ނިންމައިފި އެވެ.\nމިދިޔަ އާދިއްތަ ދުވަހު ޕީޓަބޮރޯ އަތުން 4-1 އިން ޗެލްސީ މޮޅުވި މެޗުގެ ދެ ވަނަ ހާފްގައި ޓެރީ އަށް ސީދާ ރަތް ކާޑު ދެއްކީ އެންމެ ފަހަތުގައި ހުރެ ޕީޓަބޮރޯގެ ފޯވާޑް ލީ އެންޖޯލް އަށް ފައުލުކުރުމުންނެވެ. ޗެލްސީން ވަނީ މެޗަށް ފަހު އެ ރަތް ކާޑު އެޕީލް ކުރަން ހުށަހަޅައިފަ އެވެ.\nއެ މައްސަލަ ބެލުމަށް ފަހު އެފްއޭ އިން ނެރުނު ބަޔާނުގައި ބުނެފައިވަނީ ރަތް ކާޑުގެ ސަބަބުން ޓެރީ އަށް އެއް މެޗުގެ ސަސްޕެންޝަނެއް އަންނާނެ ކަމަށެވެ.\n"ޓެރީ އަށް އެއް މެޗުގެ ސަސްޕެންޝަނެއް އަންނާނެ. ޕީޓަބޮރޯ މެޗުގެ ރެފްރީ ކެވިން ފްރެންޑް ޗެލްސީގެ ޓެރީ އަށް ދެއްކި ރަތް ކާޑު ދެއްކީ ރަނގަޅަށް،" އެފްއޭގެ ބަޔާނުގައިވެ އެވެ.\nމިދިޔަ އޮކްޓޯބަރު މަހު ލީގު ކަޕްގައި ވެސްޓް ހޭމް ޔުނައިޓެޑް އަތުން ބަލިވި މެޗަށް ފަހު ޓެރީ ވަނީ އަނިޔާގެ ސަބަބުން ކުޅުމާ ދުރަށްދާން ޖެހިފަ އެވެ. އަނިޔާއިން ރަނގަޅުވެ އޭނާ ޗެލްސީގެ ފުރަތަމަ އެގާރައިގައި ކުޅުނު ފުރަތަމަ މެޗަކީ ޕީޓަބޮރޯއާ ދެކޮޅަށް ކުޅުނު މެޗެވެ.\nއުމުރުން 36 އަހަރުގެ ޓެރީ ޗެލްސީއާ އެކު ހަދާފައިވާ އެއްބަސްވުން މި ސީޒަނުގެ ނިޔަލަށް ހަމަވާނެ އެވެ. އާ އެއްބަސްވުމުގެ މަޝްވަރާތައް އަދި ފަށާފައިނުވާއިރު، މި މަހުގެ ޓްރާންސްފާ މާކެޓްގައި ޓެރީ ހޯދުމަށް އިނގިރޭސި ބައެއް ކްލަބްތަކުން އަންނަނީ މަސައްކަތް ކުރަމުންނެވެ.\nއިތުރު ލިޔުންތައް ޗެލްސީ އިންގްލިޝް ޕްރިމިއާ ލީގް ޖޯން ޓެރީ\nޓެރީގެ ވަދާއީ މެޗުގައި ޗެލްސީ ލީގު ތަށި އުފުލާލައިފި\nޓެރީގެ ލަނޑާ އެކު ޗެލްސީ އަށް މޮޅެއް


ސްރީލަންކާއަށް ދާ މީހުން ނެގެޓިވް ޕީސީއާރް ޓެސްޓެއް ހުށައަޅަން ޖެހޭ ގޮތަށް ހަދައިފި | Sandhaanu\nސްރީލަންކާއަށް ދާ މީހުން ނެގެޓިވް ޕީސީއާރް ޓެސްޓެއް ހުށައަޅަން ޖެހޭ ގޮތަށް ހަދައިފި\nސްރީލަންކާއަށް ދާ ފަރާތްތަކުންނާއި އެޤައުމުން ބޭރުވާ ފަރާތްތަކުން3ދުވަސް ނުވާ ކޮވިޑް-19 އަށް ނެގެޓިވް ޕީސީއާރު ޓެސްޓެއް ހުށަހަޅަން ޖެހޭ ގޮތަށް ނިންމައިފިއެވެ.\nސްރީލަންކާ ސަރުކާރުން ނިންމާފައިވާ މި ނިންމުމުގައި ބުނެފައިވަނީ އެޤައުމަށް އެތެރެވުމުގެ ކުރިން ނުވަތަ އެޤައުމުން ބޭރުވުމުގެ ކުރިން ގިނަވަގެން 72 ގަޑިއިރު ވެފައިވާ ނެގެޓިވް ޕީސީއާރު ޓެސްޓެއް ހުށަހަޅަން ޖެހޭނެ ކަމަށެވެ.\nސްރީލަންކާއަށް އެތެރެވާ ފަރާތްތަކުން ޕީސީއާރު ޓެސްޓު ހުށަހަޅާ ގޮތަށް ނިންމާފައިވަނީ މިމަހުގެ 15 ވަނަ ދުވަހުއެވެ. އަދި އެޤައުމުން ބޭރުވާ ފަރާތްތަކުން ޕީސީއާރު ޓެސްޓު ހުށަހަޅަން ނިންމި ނިންމުމަށް ޢަމަލު ކުރަން ފަށާނީ މާދަމާއިން ފެށިގެންނެވެ.\nކޮވިޑް-19 ކޮންޓްރޯލް ކުރުމުގެ ގޮތުން ސްރީލަންކާއިން ގިނަ ފިޔަވަޅުތަކެއް އެޅިނަމަވެސް، ފަހަކަށް އައިސް އެޤައުމުން ޕްޒިޓިވް ކޭސްތަށް ފެންނަ ޢަދަދު އަންނަނީ އިތުރުވަމުންނެވެ. އެހެންކަމުން މިހާރު އެކުލަވާލާފައިވާ އުސޫލުތަކަކީ ބަލި އިތުރަށް ފެތުރުން ކޮންޓްރޯލްކޮށް އެޤައުމަށް އަންނަ ފަރާތްތަކާއި، ބޭރުވާ ފަރާތްތަކުން ރައްކާތެރިކަން ކަށަވަރު ކުރުމުގެ ގޮތުން ނިންމަވާފައިވާ ނިންމުމެކެވެ.


REPORT: Boahiyaa vahikan nulibumuge shakuvaa inthihaa ah!\nސަރުކާރަށް ދެ އަހަރު: ބޯހިޔާވަހިކަން ނުލިބުމުގެ ޝަކުވާ އިންތިހާއަށް!\n17 ނޮވެންބަރ 2020 - 14:36:57\nބޯހިޔާވަހިކަމުގެ މައްސަލައަކީ މުޅި ރާއްޖެއަށް ވެސް ކުރިމަތިވެފައިވާ އެންމެ ބޮޑު އެއް މައްސަލައެވެ. އެ މައްސަލަ ހައްލުކުރާނެކަމުގެ ވައުދާއެކު ކޮންމެ ސަރުކާރެއް ވެސް ވެރިކަަމަށް އަންނައިރު ރައީސް އިބްރާހީމް މުހައްމަދު ސޯލިހުގެ ވެސް ވަނީ މި މައްސަލައަށް ހައްލެެއް ހޯދުމުގެ މަސައްކަތް ކުރައްވާނެކަމުގެ ވައުދުފުޅާއެކު ރައްޔިތުންނަށް އުއްމީދުތަކެއް ދެއްވާފަ އެވެ. މިއަދު މިވެރިކަމަށް ދެ އަހަރު ފާއިތުވެގެން ދިޔައިރު ފެނިގެން މި ދަނީ މީގެ ކުރިން އެއްވެސް ސަރުކާރެއްގައި ކުރިމަތި ނުވާ ވަރުގެ ބޯ، ކަޅު ވިލާގަނޑެއް ރާއްޖެއާ އަރާ ހަމަކުރި މަންޒަރެވެ. ފާއިތުވި އަށް މަސް ދުވަސް ބޮޑު ބަލިމަޑުކަމާއެކު އުޅެން ޖެހުނުއިރު ސަރުކާރުން ޕްލޭން ކުރި ގޮތަށް ކަންކަން ވެސް ކުރިއަކަށް ނުގެންދެވުނެވެ. އެކަމަކު ވެސް ވީވަރަކުން އެކަން ހަގީގަތަކަށް ހެދުމަށް މަސައްކަތްތަކެއް ކުރިއިރު ހާސިލުކުރެވުނު މިންވަރަށް ބަލާލާނަމެވެ.\nރައީސް ސޯލިހުގެ ފުރަތަމަ އަހަރަށް ބަލާލާއިރު ވެސް މާބޮޑު ބޯހިޔާވަހިކަމުގެ މަޝްރޫއުއެއް ފެށުނު މަންޒަރެއް ނުފެނެ އެވެ. އޭގެ ބަދަލުގައި ތަންތަން މަރާމާތުކުރުމުގެ ގިނަ މަސައްކަތްތަކެއް ކުރިއަށް ދިޔަ އެވެ. އަދި ހަތަރު ރަށެއްގައި ބޯހިޔާވަހިކަމުގެ މަޝްރޫއު ކުރިއަށް ގެންދަން ހައުސިން މިނިސްޓްރީން ފުރަތަމަ އަހަރުގެ ތެރޭގައި ހަވާލުކުރި އެވެ.\nސަރުކާރުގެ ފުރަތަމަ އަހަރު ހަވާލުކުރެވުން މަޝްރޫއުތައް\nމ. ކޮޅުފުށީގައި 100 ހައުސިން ޔުނިޓް - މިދިޔަ އަހަރުގެ އޮކްޓޫބަރު 15 ގައި މަސައްކަތް ހަވާލުކޮށްފައި ވަނީ ޕްރިސިޝަން އިންޖިނިއަރިން ސާވިސަސް އާއި ޕީއީއެސް މެރިން ސާވިސަސް ގުޅިގެން ހަދާފައިވާ ޖޮއިންޓް ވެންޗަ ކުންފުންޏަކަށެވެ. އެގޮތުން މި މަޝްރޫއުގެ ދަށުން ކޮޅުފުށީގައި ހައުސިން ޔުނިޓްތައް އިމާރާތްކުރާނީ 100 ގޯތީގައި ތިން ކޮޓަރިއާއި، ތިން ފާހާނާއާއި ސިޓިންގްރޫމާއި ބަދިގޭގެ އިތުރުން ސްޓޯރޫމެއް ހިމެނޭ ގޮތަށް ކަމަށް މިނިސްޓްރީން ބުނެ އެވެ.\nމިއީ 350 ދުވަހުގެ ތެރޭގައި ނިންމުމަށް ޝަރުތުކޮށް 75.7 މިލިއަން ރުފިޔާއަށް ހަވާލުކޮށްފައިވާ މަޝްރޫއުއެކެވެ.\nބ. ތުޅާދޫގެ 100 ހައުސިން ޔުނިޓް - މި މަޝްރޫއު ވެސް ހަވާލުކޮށްފައި ވަނީ ޕްރިސިޝަން އިންޖިނިއަރިން ސާވިސަސް އާއި ފްލަކްސް އިންކް ޕްރައިވެޓް ލިމިޓެޑުގެ ޖޮއިންޓް ވެންޗާ ކުންފުންޏަކާ އެވެ. އެއީ 1100 އަކަފޫޓުގެ ސަރަހައްދެއްގައި ތިން ކޮޓަރި އާއި ތިން ފާހާނާ، ސިޓިން ރޫމް، ބަދިގެ، ސްޓޯ ރޫމު އަދި ލޯންޑްރީއަކާއެކު ހަދާ ހައުސިން ޔުނިޓުތަކެކެވެ. މިއީ ޖުމްލަ 79.6 މިލިއަން ރުފިޔާގެ މަޝްރޫއު އެކެވެ. 2019 ވަނަ އަހަރުގެ ޖުލައި މަހުގެ ދިހަ ވަނަ ދުވަހު އެ މަސައްކަތް ހަވާލު ކުރީ 363 ދުވަސް ތެރޭގައި ނިންމާ ގޮތަށެވެ.\nނައިފަރުގައި 100 ހައުސިން ޔުނިޓް - މިއީ ޑަބްލިއު އެންޑް އޭ އޯވަސީސްއާ ހަވާލުކުރެވުން މަޝްރޫއެކެވެ. އެ މަޝްރޫއުގައި ވެސް އަޅަނީ 1100 އަކަފޫޓުގެ ސަރަހައްދެއްގައި ތިން ކޮޓަރި އާއި ތިން ފާހާނާ، ސިޓިން ރޫމް، ބަދިގެ، ސްޓޯ ރޫމު އަދި ލޯންޑްރީއަކާއެކު ހަދާ ހައުސިން ޔުނިޓުތަކެކެވެ. އެ މަޝްރޫއުއަކީ 71.4 މިލިއަން ރުފިޔާގެ މަސައްކަތެކެވެ. 2019 ވަނަ އަހަރުގެ ޖުލައި މަހުގެ ދިހަ ވަނަ ދުވަހު ހަވާލުކުރި، އެ މަޝްރޫއު ނިންމަން ޖެހެނީ 311 ދުވަސް ތެރޭގަ އެވެ. ތުޅާދޫ އާއި ނައިފަރުގައި އަޅާ ހައުސިން ޔުނިޓުތައް ވެސް އަޅަނީ ތިން ބުރި އާއި ހަތަރު ބުރީގެ އިމާރާތަތްކެއްގެ ގޮތުގަ އެވެ.\nޅ. އޮޅުވެލިފުށީގައި އެއް ރޯ ހައުސް އެޅުން - ޖުމްލަ 13 ރަށެއްގެ 1528 ހައުސިން ޔުނިޓެއްގެ މަސައްކަތް ސަރުކާރު ބަދަލުވިއިރު ހުއްޓިފައި އޮތްއިރު އެތަންތަން ހަލާކުވެފައި އޮތުމުގެ ސަބަބުން މި ސަރުކާރުން ކުރި ކަމަކީ އެތަންތަން މަރާމާތުކުރުމެވެ. ވީރާނާވެފައިވާ ހައުސިން ޔުނިޓްތަކަށް އަލުން މީހުންނަށް ވަދެވޭވަރުކުރަން އެ މަސައްކަތް ސަރުކާރުން އޭރުކުރަމުންދިޔައީ ހާއްސަ އިސްކަމެއްދީގެންނެވެ.\nކޮވިޑާއެކު ހީކުރި ގޮތަށް މަސައްކަތް ކުރިއަށް ނުގެންދެވުނު!\nރައީސް އިބްރާހީމް މުހައްމަދު ސޯލިހު ވަނީ މާލެ ސަރަހައްދުގައި ބޯހިޔާވަހިކަމުގެ ބޮޑު މަޝްރޫއުއެއް ފަށާނެކަން މިދިޔަ އަހަރުގެ ކުރީކޮޅު އިއުލާންކޮށްފަ އެވެ. އެގޮތުން ސަރުކާރުން ހުޅުމާލޭގެ ދެވަނަ ފިޔަވަހީގައި އަޅާ 4200 ހައުސިން ޔުނިޓުގެ މަސައްކަތް ނޮވެމްބަރުގައި ފަށާނެ ކަމަށް ވިދާޅުވިޔަސް އެގޮތަށް އެ މަސައްކަތް ފެށިފައެއް ނުވެ އެވެ. އަދި މާލޭ ސިޓީގެ ރައްޔިތުންނަށް ހާއްސަކޮށް 3000 ހައުސިން ޔުނިޓް އަޅަން ނިންމާފައިވާކަން އިއުލާންކުރައްވާ މިދިޔަ ފެބްރުއަރީ މަހުގެ ތެރޭގައި ރައީސް ސޯލިހު ވަނީ މަސް ދުވަހުގެ ތެރޭގައި އެ މަސައްކަތް ފެށޭނެކަމަށް ވިދާޅުވެފަ އެވެ. އެކަމަކު އެ މަސައްކަތް ވެސް އަދި ފެށިފައެއް ނުވެ އެވެ.\nއޭގެ އިތުރުން ދިގުލައިގެން ގޮސްފައިވާ ވެށިފަހި މާލޭ ޕްރޮގްރާމުގެ މަސައްކަތަށް ބަލާއިރު މިހާތަނަށް ބޯހިޔާވަހިކަން ހަމަނުޖެހި ތިބި ފަރާތްތައް ހޯދުމުގެ މަސައްކަތް ވެސް ސަރުކާރުން ފެށި އެވެ. އެގޮތުން އެ ލިބުނު މީހުންގެ ލިޔެލިޔުންތައް ސަރުކާރުތަކުން ރަނގަޅަށް ބަލަހައްޓާފައި ނުވާތީ މި ސަރުކާރުން ވަނީ ގޯތި ލިބުނު މީހުން ހޯދުމަށް މަސައްކަތްތަކެއް ވެސް ފަށާފަ އެވެ. އެ ފަރާތްތަކަށް ވެސް އަދިއަދަށް ވެސް ބޯހިޔާވަހިކަން ހަމަޖެހިގެން ގޮސްފައެއް ނުވެ އެވެ.\nމިފަހުން ރައީސް އިބްރާހީމް މުހައްމަދު ސޯލިހު ވަނީ މާލޭގެ ރައްޔިތުންނަށް ވެފައިވާ ބޯހިޔާވަހިކަމުގެ ވައުދު ފުއްދުމަށް 3000 ފްލެޓުގެ ބިންގާ ޑިސެމްބަރު މަހު އަޅުއްވާނެ ކަން އިއުލާނުކުރައްވާފަ އެވެ. ރައީސް ވިދާޅުވީ އަންނަ އަހަރު ސަރުކާރުގެ އެންމެ ބޮޑު މަސައްކަތަކަށް ވެގެން ދާނީ މާލޭ ރައްޔިތުންނަށް ބޯހިޔާވަހިކަން ހޯދުމަށް ހިންގާ މަޝްރޫއުތައް ކަމަށެވެ.\nއޭގެ އިތުރަށް ދެން އޮތް ބޯހިޔާވަހިކަމުގެ އެންމެ މުހިއްމު އެއް މަޝްރޫއުއަކީ ރައީސް އަބްދުﷲ ޔާމީންގެ ވެރިކަމުގައި ފެށި ހިޔާ މަޝްރޫއުގެ ދަށުން ތަރައްގީކުރާ 7000 ފްލެޓެވެ. އޭރުގެ ސަރުކާރުން އެތަންތަން ލިބުނު މީހުންގެ ލިސްޓެއް އާންމުކުރިޔަސް އެ ތަން ލިބުނު އެންމެ "ހައްގުވެރިން" ހޯދުމަށް މި ސަރުކާރުން އެކުލަވާލި ކޮމިޝަނުގެ މަސައްކަތްތައް ލަސްވެ އެ ލިބޭ އެންމެންގެ ލިސްޓެއް ވެސް އަދި އާންމެއް ނުކުރެ އެވެ. ކޮވިޑާއެކު މަސައްކަތް ލަސްވީ ކަމަށް ކޮމިޝަނުން ބުނާއިރު އެތަންތަން ތަރައްގީކޮށް ވެސް ނިމިފައެއް ނުވެ އެވެ. މިހާރު ތަންތަން ދޭން ނިންމާފައިވާ ގޮތަށް ބަލާއިރު ބޭރު ދޮރު ފިޔަވައި ކޮޓަރީގެ ދޮރުތަކާއި ތަށިމުށި އަދި ފަންކާ އާއި ލައިޓް ވެސް ހަރުނުކުރާ ގޮތަށް ނިންމާފައި ވަނީ ހެޔޮ އަގެއްގައި އެތަންތަން ދިނުމުގެ ނިޔަތުގަ އެވެ. މުޅި ތަން އެއްކޮށް ނިންމާފައި ދޭނަމަ ދެކޮޅު ނުޖެހޭނެ ކަމަށް ސަރުކާރުން ދެކެ އެވެ.\nކޮންމެއަކަސް މި ސަރުކާރުން ބުނަމުން ދަނީ އަންނަ އަހަރުގެ ކުރީކޮޅު އެތަންތަނަށް ވަދެވޭވަރުވާނެ ކަމަށެވެ.\nމި ސަރުކާރަށް ދެ އަހަރުވެގެން ދާއިރު ބޯހިޔާވަހިކަމުގެ މައްސަލައަށް ހައްލެއް ހޯދުމަށް މާބޮޑު އާ މަޝްރޫއުއެއް ފެށިގެން ނުދިޔަ ނަމަވެސް ވީ ވައުދުތައް ފުއްދާނެ ކަމަށް ސަރުކާރުން ތަކުރާރުކޮށް ދަނީ ބުނަމުންނެވެ.


Inthikhaabah nukunnaanee MDP vakinkan nuvatha noonkan varah avahah nimman jehey: Azim | Mihaaru\nޚަބަރު / މައުމޫން ރިފޯމް މޫވްމެންޓް (އެމްއާރުއެމް)\nއިންތިހާބަށް ނުކުންނާނީ އެމްޑީޕީ ވަކިންކަން ނުވަތަ ނޫންކަން އަވަހަށް ނިންމަން ޖެހޭ: އާޒިމް\nއެމްޑީޕީގެ ގައުމީ މަޖިލީހުގެ ބައްދަލުވުމެއްގައި އާޒިމް ވޯޓެއް ދެއްވަނީ. ރިޔާސީ އިންތިހާބަށް ނުކުންނާނީ ވަކިންތޯ ނޫންތޯ އެމްޑީޕީން އަވަހަށް ނިންމަން ޖެހޭ ކަމަށް އޭނާ ވިދާޅުވި .\nއެމްޑީޕީން ނެރޭ "ޚަބަރު ސިޓީ"ގެ މިފަހަރުގެ އަދަދުގައި އޮތް އާޒިމް ލިޔުއްވުމެއްގައި ފުޓުބޯޅަ މެޗެއްގެ މިސާލު ޖައްސަވަމުން ވިދާޅުވީ އެހެން ޕާޓީތަކާ އެކުގައި ނުކުމެއްޖެ ނަމަ އެމްޑީޕީއަށް އިންތިހާބު ނާކާމިޔާބުކޮށްލަން މަސައްކަތް ކޮށްފާނެ ކަމަށެވެ. އޭރުން ޖެހޭނީ ބަލިވެ، އަނިޔާތަކާ އެކު ރޯން ކަމަށް ވިދާޅުވި އެވެ. ކޯލިޝަންގައި ތިބި ސިޔާސީ ޕާޓީތަކުން މަސައްކަތް ކުރަނީ އެ ޕާޓީތައް ވަރުގަދަކޮށް އަންނަ ރިއާސީ އިންތިހާބަށް ތައްޔާރުވާން ކަމަށް އާޒިމް ލިޔުއްވާފައިވެ އެވެ.\n"... އަންނަ ރިއާސީ އިންތިހާބަށް އެމްޑީޕީ ނުކުންނާނީ ވަކިންތޯ ނޫން ނަމަ ކޯލިޝަނަކާ އެކީގައިތޯ މިއީ ވަރަށް އަވަހަށް ނިންމަން ޖެހިފައިވާ މުހިއްމު ނިންމުމެކެވެ. މިހެން މިދެންނެވީ ވާދަވެރި ޓީމްތަކުގެ ކުޅުންތެރިން ގޮވައިގެން މެޗް ކުޅެން އަރައިފި ނަމަ އެންމެ ހައްސާސް ދަނޑިވަޅުގައި ބައިކޮޅަށް ގޯލެއް ޖަހާތަން އަޅުގަނޑުމެންނަށް ފެންނާނެތީ އެވެ،" އާޒިމްގެ ލިޔުއްވުމުގައިވެ އެވެ.\nސަރުކާރާއި ސަރުކާރުގެ ކުންފުނިތަކުގެ އިސް މަގާމުތަކުގައި ތިއްބެވި، އެހެން ޕާޓީތަކުގެ ބޭފުޅުންނަށް ތުހުމަތުކުރައްވަމުން އާޒިމް ވިދާޅުވީ އެ ޕާޓީތަކުގެ ފިކުރުގެ މީހުންނަށް ވަޒީފާތައް ދިނުމާއި މަސައްކަތްތައް ދިނުން ފަދަ ގޮތް ގޮތުން އެ ބޭފުޅުންގެ ޕާޓީތައް ވަރުގަދަކުރައްވަން މަސައްކަތް ކުރައްވާ ކަމަށެވެ. އަދި އަތޮޅުތަކުގައި އެ އޮއިވަރު ވަކިން ގަދަ ކަމަށް ވިދާޅުވެފައިވެ އެވެ.\n"... ނަތީޖާއަކަށް ވާނީ 2012 ވަނަ އަހަރުން ފެށިގެން ރާއްޖޭގައި ހެޔޮ ވެރިކަމެއް ގާއިމްކުރުމަށް ޖާނާއި މާލުން ގުރުބާންވީ، އެމްޑީޕީގެ އާއްމު މެމްބަރުން ބާކީވެ މަގުމަތިވުމެވެ. ޕާޓީއާ މެދު މެދު މާޔޫސްވެ ފޫހިވުމެވެ،" އާޒިމް ވިދާޅުވެފައި ވެ އެވެ.\nމިހެން މިދެންނެވީ ވާދަވެރި ޓީމްތަކުގެ ކުޅުންތެރިން ގޮވައިގެން މެޗް ކުޅެން އަރައިފި ނަމަ އެންމެ ހައްސާސް ދަނޑިވަޅުގައި ބައިކޮޅަށް ގޯލެއް ޖަހާތަން އަޅުގަނޑުމެންނަށް ފެންނާނެތީ: އާޒިމް\nމިހާރު މިއޮތީ ކޯލިޝަން ސަރުކާރަކަށް ވިޔަސް ރައްޔިތުން އެގޮތަށް ނުދެކޭ ކަމަށާއި ސަރުކާރުގެ އޮފީހަކުން ނުވަތަ ކުންފުންޏަކުން ޖާއިޒް ނޫން ކަމެއް ކުރާ ކޮންމެ ފަހަރަކު އެކަމުގެ ހުތުރު ރައްދުވަނީ ސީދާ އެމްޑީޕީއަށް ކަމަށް އާޒިމް ވިދާޅުވި އެވެ. އެފަދަ އަމަލެއް ހިންގުމުން އެކަން ކުރީ ސަރުކާރުގައި ހިމެނޭ މިވެނި ޕާޓީއެއްގެ މީހެކޭ އެކަކުވެސް ނުބުނާނެ ކަމަށާއި އެކަމުގެ ބަދުނާމު އެޅޭނީ އެމްޑީޕީގެ ބޮލުގައި ކަމަށް ވެސް ވިދާޅުވި އެވެ.\nކޯލިޝަނެއްގެ ގޮތުގައި ރިއާސީ އިންތިހާބަކަށް ނުކުތުން ރަނގަޅުނޫން ކަމުގެ މައްޗަށް އާޒިމް މިފަދަ ލިއުއްވުމެއް ލިއުއްވި އިރު، އެމްޑީޕީން ދެ ފަހަރު ވެސް ރިއާސީ އިންތިހާބު ކާމިޔާބުކުރީ ކޯލިޝަނެއްގެ ތެރެއިންނެވެ. އެމްޑީޕީގެ ރިއާސީ ކެންޑިޑޭޓްގެ ގޮތުގައި އެޕާޓީގެ ރައީސް އަދި މިހާރުގެ ރައްޔިތުންގެ މަޖިލީހުގެ ރައީސް މުހައްމަދު ނަޝީދު 2008 ވަނަ އަހަރުގެ އިންތިހާބު ކާމިޔާބު ކުރެއްވީ ޖުމްހޫރީ ޕާޓީ އާއި އަދާލަތު ޕާޓީ އަދި މިހާރު އުވި ގޮސްފައިވާ ކުޑަ އެހެން ދެޕާޓީއަކާ އެކު ކޯލިޝަނެއް ހަދައިގެންނެވެ. އެފަހަރުގެ ކޯލިޝަން ކުޑަ ދުވަސްކޮޅެއްގެ ތެރޭގައި ރޫޅި، އެޕާޓީތައް ގުޅުނީ އޭރުގެ އިދިކޮޅު ފަރާތްތަކާ އެވެ.\nރައީސް މައުމޫން އަބްދުލްގައްޔޫމް އެމްޑީޕީ މެމްބަރު ގާސިމް އިބްރާހިމް (މާމިގިލި) ދިވެހި ސަރުކާރު އަދާލަތު ޕާޓީ މެމްބަރު އަލީ އާޒިމް ޖުމްހޫރީ ޕާޓީ ޑރ. އަބްދުﷲ މައުސޫމް (ޓޫރިޒަމް މިނިސްޓަރު) އިމްރާން އަބްދުﷲ، ހޯމް މިނިސްޓަރު އެމްޑީޕީ ޕާލަމެންޓްރީ ގްރޫޕް ޕާޓީތަކުގެ ކޯލިޝަން އަބްދުﷲ އަމީން، ހެލްތު މިނިސްޓަރު މިނިސްޓަރު ޑރ. ހުސެއިން ރަޝީދު ހަސަން މައުމޫން ރިފޯމް މޫވްމެންޓް (އެމްއާރުއެމް) އިބްރާހިމް ހަސަން، ހަޔާ އެޑިއުކޭޝަން މިނިސްޓަރު ޑރ. އަހުމަދު ޒާހިރު، އިސްލާމިކް މިނިސްޓަރު\n49 ކޮމެންޓް, 97 ރިއެކްޝަންސް\nތިޕާޓީގެ އިސްސަފު އިސްއުފާދީ އޭރުންރަނގަޅުވާނީ އެހެންނޫނީ ހަމަމިހާރެ ކޭއެއްގޮތަށް ތިބޭނީ އަނގަތަޅަން އެއްވެސް ކަމެއްނު ކުރާނެ\nއެމްޑީޕީއަށް ވޯޓުދޭންވީ ސަބަބެއް ބުނެބަލަ. ވަގު ޔާމީނަށް ވޯޓުދޭން ޖެހުނަސް ދެން އެމްޑީޕީއަކަށް ވޯޓެއް ނުދޭނަން. ދީނަށް ގައުމަށް ލޯތްބެއް ނެތް، އަތުން ފައިން ކަމެއް ކުރަން ދަންނަ ބައެއްނޫން. ތާކުންތާކު ޖެހޭ ވިސްނުމެއް ވެސް ހުންނަ ބައެއްނުން. ދިވެހިން މަރައިފި ވެރިކަމާހެދި.\nކޮބާ ގޯތި ދޭންވީ ވައުދު! ކަލޭމެންގެ ލަދުހަޔާތް ކޮބާ؟ މަމީ އެމްޑީޕީ މީހެއް! ނޯ ގޯތި ނޯ ވޯޓް\nމިބޭފުޅުން ވެރިކަމަށް އައިއިރުމަގުމަތީގައި ހަރުކުރެވުނު ބެނާރ ތަކުގައި"ޖަޒީރާ ރާއްޖެ އަދި އެޖެންޑަރ 19" ވައުދުތައް މިހާރު ހަދާނަށް އަންނާތީވެ މިފުރުސަތުގައި އެހަދާން އާކޮށްލާނަން. 1. އިންސާފު ހޯދައިދިނުން2ފެނާއި ކަރަންޓް އަގުހެޔޮކުރުން3ފަޙުރުވެރި އާއިލާ4ޖަޒީރާ ދިރިއުޅުން6އެންމެ ކުޑައުޖޫރަ ކަޑައެޅުން7މަހަށް ހަމައަގުހޯދާދިނުން. 8. އުޅޭނެ ބިމެއް ނެތިއްޔާ ފުލެޓް ކަށަވަރުކުރެވޭނެ! ވަރަށް ވެދުމާއި ސަލާމް ! ޑރ. ބަނާނާ\nވަކިން ނުކުތަސް އެކުގައި ނުކުތަސް އެމްޑީޕީއަށް ވެރިކަން ދޭކަށް ވޯޓެއްނުދޭނަން.ވޯޓް މަދުވާން އޮތްގޮތަކަށް މަދުކުރުމަށް ޖާނާއި މާލުން ގުރުބާން ވާނަން.\nއެމްޑީޕީން އެ ކަނި ނި ކުމެގެން ކިތައް ރިޔާސީ އިންތިޚާުބު ކކ ކާމިޔާބު ކުރެވުނުތޯ؟ މިހާރު އަމުދުން އެމްޑީޕީއަށް ވޯޓް ދޭނެ ސަބަބެއް ބުނެދީ. ތިޔައީ ގައުމަށް ލޯތްބެއް ނެތް ދީނަށް އިހުތިރާމު ނު ކުރާ މަގުތަ ކުތައް މަތީ ހަޅޭލަވާ މުޒާހަރާ ކުރުން ނޫން ކަމެއް ކުރަން ނޭގޭ ބަޔެއް ކަން ރައްޔިތުންނަށް އެނގިއްޖެ.\nބައިކޮޅަށް ޖަހާފަ ހުރި ގޯލު މަދުތަ ؟\nއެމް ޑީ ޕީ ނުކުންނާނީ ކައްވަޅައް\nއޯލްރެޑީ ބަރަހަނާ ހާލުގަތިބިބައެއް އަދި އިތުރައް ނިކުންނާނެގޮތެއް ނިން މަންޖެހޭތަ؟.\nކުރިޔަށް އޮތް އިންތިހާބުގައި އެމްޑީޕީ ނުކުންނަންވީ "ފޮރި ވަހީދު" ގޮވައިގެން. ކޯލީޝަނެއް ހަދަންޏާ ވީ ހަމައެކަނި ފޮރި އާއެކު ހަދަން.


OPINION: Mi enmen miadhu kobaa?\nސްޕްރީމް ކޯޓުގެ ކުރީގެ ފަސް ފަނޑިޔާރުން\nމި އެންމެން މިއަދު ކޮބާ؟\n21 ނޮވެންބަރ 2019 - 12:48:17\nރާއްޖޭގެ ދުސްތޫރީ ހަޔާތަށް މިއަދު އަލިވިލުން އިރު މިއީ ވަރަށް ތަފާތު ދުވަހެކެވެ. ޢަދުލު އިންސާފު ގާއިމުކުރުމުގެ އެންމެ މަތީ ބާރުކަމުގައިވާ ސުޕްރީމް ކޯޓަށް ބޮޑު ބަދަލެއް އައިސްފައިވާ ދުވަހެކެވެ.\nރާއްޖޭގެ ދުސްތޫރީ ހަޔާތަށް މިއަދު އަލިވިލުނުއިރު މިއީ ވަރަށް ތަފާތު ދުވަހެކެވެ. އަދުލުއިންސާފު ގާއިމުކުރުމުގެ އެންމެ މަތީ ބާރުކަމުގައިވާ ސުޕްރީމް ކޯޓަށް ބޮޑު ބަދަލެއް އައިސްފައިވާ ދުވަހެކެވެ.\nއެންމެ ބާރުގަދަ ފަރާތަކީ ސުޕްރީމް ކޯޓުކަމަށް ދެކި، އަމިއްލައަށް ގާނޫނުތައް ހަދައި، މީހުންނަށް އަދަބުދީ ހެދި ސުޕްރީމް ކޯޓުގެ ފަސް ފަނޑިޔާރުން ކުރެ އެންމެ ފަނޑިޔާރެއްވެސް މިއަދު މަގާމަކު ނެތެވެ.\nއުއްތަމަ ފަނޑިޔާރުކަމުގެ މަގާމުގައި ދާދި އިހަށް ދުވަހަކާ ހަމައަށް ހުންނެވި ޑރ. އަހްމަދު އަބްދުﷲ ދީދީއާ، ސުޕްރީމް ކޯޓު އުފެދުނީއްސުރެ އެ ކޯޓުގައި ހުންނެވި އާދަމް މުހައްމަދު އަބްދުﷲ އެ މަގާމުގައި ބައިތިއްބަން ބޭނުން ނޫން ކަމަށް، ރައްޔިތުން ނިންމައި އެ ފަނޑިޔާރުން ވަނީ މަގާމުން ދުރުކޮށްފަ އެވެ. އަދި އޭގެ ދުވަސްކޮޅެއް ކުރިން، ސުޕްރީމް ކޯޓުގެ ފަނޑިޔާރު އަބްދުﷲ ދީދީ ވެސް ވަނީ ކޮރަޕްޝަނުގެ ބޮޑެތި ތުހުމަތުތަކާއި އެކު މަގާމުން ދުރުކޮށްފަ އެވެ.\nސުޕްރީމް ކޯޓުގައި އެންމެ ބާރުގަދަކޮށް ތިއްބެވި ފަނޑިޔާރުންގެ ތެރެއިން މަގާމު ނުގެއްލި މިވަގުތު ހުންނެވި ހަމައެކަނި ފަނޑިޔާރަކީ ޢަބްދުލްޣަނީ މުހައްމަދެވެ. އެހެންނަމަވެސް އޭނާވެސް ވަނީ މަގާމުން ސަސްޕެންޑްކޮށް މަގާމުން ވަކިކުރަން މަޖިލީހަށް ފޮނުވާފަ އެވެ. ފަނޑިޔާރު އަބްދުﷲ އަރީފު ވަނީ މަގާމުން ވަކިކުރުމުގެ ކުރިން، ސިއްހީ ސަބަބުތަކަށްޓަކައި އަމިއްލަފުޅަށް ރިޓަޔަމަންޓަކަށް އެދިވަޑައިގެން، މަގާމު ދޫކޮށްލައްވާފަ އެވެ.\nސުޕްރީމް ކޯޓުގެ ފަނޑިޔާރުންނަށް ދިމާވި ހާލަތަކީ ކުރިއަށް އޮތް ތަނުގައި އެ މަގާމުތަކަށް ވަޑައިގަންނަވަން ތިއްބެވި ބޭފުޅުންނަށް އޮތް އިބުރަތެކެވެ. ދަސްކުރަންވީ ފިލާވަޅެކެވެ. އެންމެ ބާރުގަދައީ މަގާމު ނޫން ކަމާއި، ގޮތް ނިންމާނީ ރައްޔިތުންކަމެވެ.\nގާނޫނުތަކާއި ގަވާއިދުތައް ހިތު ހުރި ގޮތަކަށް މާނަކޮށް، ހިތުހުރި ގޮތަކަށް ކަންތައް ކޮށްގެން އަބަދަކު ނުތިބެވޭނެ އެވެ. ގާނޫނުގެ ދިގުއަތް ކޮންމެ މީހަކާވެސް އަރާ ހަމަ ކުރާނެ އެވެ. އެއީ އުއްތަމަ ފަނޑިޔާރު ވިޔަސް، މަޖިލީހުގެ ރައީސް ވިޔަސް އަދި ރައީސުލްޖުމްހޫރިއްޔާ ވިޔަސް އެކަން އޮންނާނީ ހަމަ އެގޮތަށެވެ. މަގާމާއި އާރާއި ބާރު ދެއްވަނީ ގަދަ ކީރިތިވަންތަ ﷲ ސުބުޙާނަހޫ ވަތަޢާލާ އެވެ. އެ މަގާމުގެ މަސްއޫލިއްޔަތު، ތެދުވެރިކަމާއި އަމާނާތްތެރިކަމާ އެކު އަދާކުރުމަކީ ކޮންމެ މީހަކަސް ވެސް އޮތް ވާޖިބެކެވެ.\nފަނޑިޔާރުންގެ ޖަމްއިއްޔާގެ ހާއްސަ އިލްތިމާސްއެއް\nސުޕްރީމް ކޯޓުގެ ނިންމުންތައް ބަލާލެވޭ އެޕްލިކޭޝަނެއް\n1.1 މިލިއަން ރުފިޔާގެ ރަން ދައުލަތަށް\nފަނޑިޔާރުންގެ އިސްތިއުނާފު މަޖިލީހަށް މަހާޒް އަލީ ޒާހިރު


އިންމަ ޓީސީއަށް – Haftha\nރާއްޖޭގައި އުފެދުނު އެންމެ މޮޅު ގޯލްކީޕަރު އިމްރާން މުހައްމަދު (އިންމަ)، ޓީސީ ސްޕޯޓްސް ކުލަބަށް ސޮއިކޮށްފިއެވެ.\nއެންމެ ފަހުގެ ލީގު ޗެމްޕިއަން ޓީސީއަށް އިންމަ ސޮއިކުރިކަން އޭނާ ވަނީ ކަށަވަރު ކޮށްދީފައެވެ. އިންމަ ޓީސީއާ ގުޅުމާއެކު އެޓީމުން ގެންނަން ކުރިން ނިންމާފައި އޮތް ނޭޕާލް ގައުމީ ޓީމުގެ ގޯލްކީޕަރު ކިރަން ކުމާރު ނުގެންނާނެ ކަމަށް ޓީސީން ވަނީ ބުނެފައެވެ.\nސަތާރަ އަހަރު ވަންދެން ރާއްޖޭގެ ގައުމީ ޓީމުގެ ގޯލް ބަލަހައްޓާ އެތަކެއް ސަޕޯޓަރުންނެއްގެ ލޯތްބައި އިހްތިރާމް ހޯދާފައިވާ އިންމަ ވަނީ ޒުވާން ކީޕަރުންނަށް ފުރުސަތު ދިނުމުގެ ގޮތުން 2016 ވަނަ އަހަރު ގައުމީ ޓީމުން ރިޓަޔާކޮށްފައެވެ.\nނަމަވެސް ކުލަބް ލެވެލްގައި އިތުރު ދެ އަހަރު ވަރު ކުޅޭނެ ކަމަށް މީގެ ކުރިން އިންމަ ވަނީ ބުނެފައެވެ. އެގޮތުން ފާއިތުވި ސީޒަންގައި ފެނިގެން ގޮސްފައިވަނީ ނިއުރޭޑިއަންޓް ސްޕޯޓްސް ކުލަބުންނެވެ.\nނަމަވެސް މުސާރައިގެ މައްސަލާގައި އެފްއޭއެމްއަށް މައްސަލަ ހުށަހެޅުމާއެކު ނިއުއިންވަނީ އިމްރާންގެ ކޮންޓްރެކްޓް އުވާލައިފައެވެ. ނަމަވެސް ނިއުގެ ސީނިއާ ބައެއް ކުޅުންތެރިންނަށް މުސާރަ ނުދެވި ކުލަބް ދަރަނިވެރިވެ، އެފްއޭއެމްއިން މިހާރު ވަނީ ނިއު ސަސްޕެންޑް ވެސް ކޮށްފައެވެ. އަދި އެންމެ ފަހުގެ ކޮންގުރެސްގައި އެ ސަސްޕެންޝަން ވަނީ ދަމަހައްޓައިފައެވެ.\nނިއުއާ ކުޅުންތެރިންނާ ޖެހިފައިވާ މުސާރައިގެ މައްސަލާގައި އިންމަ ވަނީ އެތައް ފަހަރަކު ކުޅުންތެރިންގެ ހައްގުގައި މަސައްކަތް ތެދުވެ، މުސާރަތައް އަވަސް ކުރުމަށް އެދިފައެވެ. އަދި އެފްއޭއެމްއިން ނިއު ސަސްޕެންޑް ކޮށްފައިވާ ކުރުމަށް، ހައްލު ހޯދުމަށް އެ ކުލަބްގެ ކުރީގެ އިސްވެރިންނާއި ސަޕޯޓަރުންނާއެކު އެންމެ ކުރީ ސަފުން ވެސް އިންމަ ދަނީ މަސައްކަތް ކުރަމުންނެވެ.\nކުލަބް އީގަލްސް އިން ކެރިއަރުފެށި، އިންމަ ވަނީ ވެލެންސިއާ އަދި ވިކްޓަރީގެ އިތުރުން ވީބީ، މާޒިޔާ އަދި ނިއުގެ ގޯލުވެސް ބަލަހައްޓައިދީފައެވެ. ރާއްޖެއިން 2008 ވަނަ އަހަރު ސަރަހައްދީ އެންމެ ބޮޑު ފުޓްބޯޅަ މުބާރާތް، ސާފް ޗެމްޕިއަންޝިޕް ތަށި އެންމެ ފުރަތަމަ ކާމިޔާބުކުރި ރަން ޓީމުގައި އިންމަ އަދާކުރި ދައުރު ބޮޑެވެ.\nތަޖުރިބާކާރު ކޯޗު މުހައްމަދު އާތިފް (އާތީ) އާއެކު މިއަހަރުގެ ސީޒަނަށް ޓީސީ ވަރުގަދަކުރުމަށް ކުރާ މަސައްކަތުގެ ތެރެއިިން އިންމަގެ ސޮއި ހޯދާފައިވާއިރު އެ ކުލަބުން ދަނީ މުހިންމު ބައެއް ކުޅުންތެރިން ވެސް ގެނެސްފައެވެ.\nއެގޮތުން ގައުމީ ޓީމުގެ ކެޕްޓަން އަކްރަމް އަބްދުލް ޣަނީ އާއި މިދިޔަ ސީޒަންގައި މާޒިޔާއަށް ކުޅުނު އިސްމާއިލް އީސަ (މެސީ) އަންނަ ސީޒަންގައި ފެނިގެންދާނީ ޓީސީންނެވެ.


Wuhan virus China ge ithuru city thakah fethurenee\nވުހާން ވައިރަސް ޗައިނާގެ އިތުރު ސިޓީތަކަށް ފެތުރެނީ\nމިދިޔަ ޑިސެމްބަރު މަހު ވުހާން ސިޓީން ފެނުނު ވައިރަސް މިހާރު ވެރިރަށް ބެއިޖިންގެ އިތުރުން، ޝެންޒެން އިން ފެނިފައިވާކަމަށް ޗައިނާ ސަރުކާރުން ވަނީ ބުނެފަ އެވެ. -- ފޮޓޯ: އީޕީއޭ\nބެއިޖިންގް (ޖެނުއަރީ 20) - ޗައިނާ އިން ދާދި ފަހުން ފެނުނު އާ ވައިރަސް، ވަރަށް ބާރު މިނުގައި ފެތުރެމުންދާ ކަމަށް ޗައިނާ ސަރުކާރުން އެއްބަސްވެއްޖެ އެވެ.\nނުރައްކާތެރި "ސާސް" ވައިރަސް އާ އެއްގޮތް ސިފަތަކެއް ހުންނަ ވުހާން ސިޓީން ފެނުނު ވައިރަސް މިހާތަނަށް 45 މީހަކަށް ޖެހިފައިވާ ކަމަށް ޗައިނާގެ ކަމާބެހޭ އިދާރާތަކުން ބުނި ނަމަވެސް، އެ އަދަދު 1،500 އަށް ވުރެ ގިނަ ވާނެކަމަށް ބެލެވޭ ކަމަށް ސިއްހީ މާހިރުން ވަނީ އިންޒާރު ދީފަ އެވެ.\nއިނގިރޭސިވިލާތުގެ ސިއްހީ ޖަމިއްޔާއަކުން އެގޮތަށް ބުނެފައިވަނިކޮށް، މިދިޔަ ޑިސެމްބަރު މަހު ވުހާން ސިޓީން ފެނުނު ވައިރަސް މިހާރު ވެރިރަށް ބެއިޖިންގެ އިތުރުން، ޝެންޒެން އިން ފެނިފައިވާ ކަމަށް ޗައިނާ ސަރުކާރުން ވަނީ ބުނެފަ އެވެ. އަދި ފާއިތުވި ދެ ދުވަހުގެ ތެރޭގައި 139 މީހެއްގެ ގައިން އެ ވައިރަސް ފެނިފައިވާ ކަމަށް ވެސް އިތުރަށް ބުންޏެވެ.\nވުހާންގެ ނަމުން ނަން ދީފައިވާ ވައިރަސް ޖެހުނު މީހުންގެ ރަސްމީ އަދަދު މިހާރު 200 އަށް އަރާފައިވާއިރު، ނޭވާލާ ނިޒާމަށް ލިބުނު ގެއްލުންތަކުގެ ސަބަބުން ތިން މީހަކު މިހާތަނަށް ވަނީ މަރުވެފަ އެވެ.


Thafaathu Aailaa Eh:3Generation Ge Firihenunge Ves Ingileegai "Nishaaneh" Nei - Vaguthu\nތަފާތު އާއިލާއެއް: ތިން ޖެނެރޭޝަންގެ ފިރިހެނުންގެވެސް އިނގިލީގައި "ނިޝާނެއް" ނެތް\nމީހާއަކީ ކާކުކަން ރަސްމީ ރެކޯޑްތަކުން ދެއްކުމަށް ފިންގާޕްރިންޓް ބޭނުން ކުރެއެވެ. އެހެން ނަމަވެސް ފިންގާ ޕްރިންޓް ނުަވަތަ އިނގިލީގެ ނުހުންނަ ނަމަ ދެން މިކަން ކުރާނީ ކިހިނެއް ހެއްޔެވެ؟. އެނގޭ ހެއްޔެވެ؟ ބަންގްލަދޭޝްއަށް އަށް ނިސްބަތްގާ މި އާއިލާގެ ތިން ޖެެނެރޭޝަންގެ ފިރިހެނުންގެވެސް ފިންގާޕްރިންޓެއް ނުހުރެއެވެ.\nއަޕޫ ސަކަރް އާއި އޭނާގެ އާއިލާގެ އެ އާއިލާ ފިރިހެން މެންބަރުންގެ ފިންގާޕްރިންޓެއް ނުހުރެއެވެ.\nމިއީ ވަރަށް މަދުން ނޫނީ ނުފެންނަ ކޮންޑިޝަންއެއް ކަމަށްވާ އެޑެރްމެޓޮލީފިއާ އެވެ. އެ މީހުންގެ އިނގިލީގައި އާއި، ފައިގެ އިނގިލީގައި އާއި އަތްތިލައިގެ ހަންގަނޑުގައި ފައިގެ ދަށްފުށުގައި މައްސަލަތަކެއް ހުރެއެވެ.\nމިކަމުގެ ސަބަބުން އެ އާއިލާއަށް ތަކުލީފުތަކެއް އުފުލަން ޖެހުނެވެ. ހާއްސަކޮށް ގައުމުތަކަށް އެތެރެވާއިރު، ފިންގާޕްރިންޓް ޖަހަން ޖެހޭއިރު، އެކަމުގެ ސަބަބުން އުނދަގޫތަކާއި ކުރިމަތިލާން ޖެހެއެވެ.\nއަޕޫގެ ކާފަ ކުޑައިރު، އެކަން މައްސަލައަކަށް ނުވިނަމަވެސް، މިހާރު އެއީ އުނދަގޫ ކަމެކެވެ.\nއަޕޫ ބުނީ، އެއީ ބޮޑު މައްސަލައެއް ކަމަށް އޭނާގެ ކާފައަށް ކުރިން ހީވެފައި ނުވާ ކަމަށެވެ.\nބަންގްލަދޭޝް އިން 2008 ވަނަ އަހަރު ތެރޭގައި ބޮޑެތި މީހުންނަށް ހާއްސަ އައިޑީކާޑް ތައާރަފް ކުރިއެވެ. އެހެން ނަމަވެސް، ސަރުކާރުގެ މުވައްޒަފުންނަށް އަޕޫގެ ބައްޕަ އަމާލްއަށް އެ ކާޑު ދޫކުރަން ނޭނގުނެވެ. އެއީ ޑާޓާ ބޭސްއަށް އިނގިލީގެ ނިޝާން ބޭނުން ވާތީ އެވެ.\nފަހުން އަމާލްއަށް ލިބިފައި ވަނީ އިނގިލީގެ ނިޝާން ނެތް ކަމަށް ޖަހާފައިވާ ކާޑެކެވެ.\nއާއިލާއިން އެ މީހުންނަށް ދިމާވެފައިވާ މި ހާލަތު މީހުންނަށް ކިޔާދީ ވަރުބަލިވެއްޖެ އެވެ. އަދި ފިންގާޕްރިންޓް ނެތުމުގެ ސަބަބުން ދިމާލާ ދަތިތަކާއި ހެދި ވަރުބަލިވެއްޖެެއެވެ.


Kayban ah Australia in visa dheefi\nވިސާގެ މައްސަލައެއްގައި އޮސްޓްރޭލިއާއިން ޑީޕޯޓް ކޮށްލަން ކަނޑައެޅި ތިން އަހަރުގެ ދިވެހި ފިރިހެން ކުއްޖާ، ކައިބާން ޖަމްޝާދަށް ވިސާ ހަމަޖައްސައިދީފި އެވެ.\nއެކަން ހާމަކޮށް ފޮރިން މިނިސްޓަރު އަބްދުﷲ ޝާހިދު ވަނީ ޓްވީޓެއް ކުރައްވާފައެވެ. ކައިބާން އަށް ވިސާ ހަމަޖައްސައިދީފައި މިވަނީ އޮސްޓްރޭލިއާގެ ޑިޕާޓްމެންޓް އޮފް ފޮރިން އެފެއާޒް އެންޑް ޓްރޭޑްގެ ޑެޕިއުޓީ ސެކްރެޓަރީ ރިޗަޑް މޯޑްއާ ބައްދަލުކުރައްވާ ކައިބާން އަށް ވިސާ ހަމަޖައްސައިދިނުމަށް ފޮރިން މިނިސްޓަރު އަބްދުﷲ ޝާހިދު އެދިވަޑައިގެންފައިވަނިކޮށެވެ. ދިވެހި ސަރުކާރުގެ ފަރާތުން މިނިސްޓަރު ޝާހިދު މިކަމަށް އެދިވަޑައިގެންނެވީ ސެޕްޓެންބަރު 4، 2019 ގައެވެ.\nޝާހިދު މިއަދު ކުރައްވާފައިވާ ޓްވީޓެއްގައި ވިދާޅުވީ ކައިބާން އަށް ވިސާ ހަމަޖައްސައިދީފައިވާތީ އޮސްޓްރޭލިއާގެ ފޮރިން މިނިސްޓަރާ އަދި އެ ގައުމުގެ ސަރުކާރަށް ޝުކުރު އަދާކުރާ ކަމަށެވެ. އަދި އުންމީދަކީ ކައިބާންއަށް ހެޔޮ ގޮތްތައް މެދުވެރިވުން ކަމަށް ވިދާޅުވެ އޮސްޓްރޭލިއާއިން ފަރުވާ ލިބޭނެ މަގު ތަނަވަސް ވެެގެން ދިއުން ކަމަށް ވިދާޅުވިއެވެ.\nކައިބާން އާއި އޭނާގެ މަންމަ\nކައިބާން ގެ މަންމަ، އައިޝަތު ޝިޒްލީން ބުނި ގޮތުގައި ވޭތުވެ ދިޔަ ތިން އަހަރުވެސް ކައިބާންގެ ފަރުވާއަށް ހޭދަ ކޮށްފައި ވަނީ އާއިލާއިން އަމިއްލައަށެވެ. ކައިބާންގެ ބޭސްފަރުވާގެ މާލީ ކަންކަން އެ އާއިލާ ނުބެލެހެއްޓޭނެ ކަމަށް ބުނެ އޮސްޓްރޭލިއާ ސަރުކާރުން ކައިބާން ޑީޕޯޓްކޮށްލުމަށް ނިންމުމަކީ އެއްވެސް އަސާސެއް ނެތް ކަމެއް ކަމަށް އޭނާގެ އާއިލާއިން އޭރު ވަނީ ބުނެފައެވެ.\nކައިބާންގެ ވާހަކަތައް ދުނިޔޭގެ އެހެން ގައުމުތަކުގެ ނޫސްތަކުގައިވެސް ވަނީ ޝާއިއުކޮށްފައެވެ.


އަތަ - ވިކިޕީޑިއާ\nއަތަ އަކީ ރާއްޖޭގައި ހައްދާ މޭވާގެ ބާވަތެކެވެ.އަތަ އަކީ މަޝްހޫރު ފޮނި މޭވާއެކެވެ. މީގެ ދެބާވަތެއްހުރެއެވެ. އެއީ ދިވެހި އަތައާއި ވިލާތު އަތަޔާއެވެ. ދިވެހި އަތަ ހުންނަނީ ފެހިކުލައިގައި ފިތްތަކެއް ހެން ވަށްކޮށެވެ. ވިލާތު އަތަ ހުންނަނީ މުށިކުލައިގައި ބޭރު އޮމާންކޮށެވެ. ދިވެހި އަތަ(ސައިންޓިފިކް ނަން: Annona squamosa)ނުވަތަ (އިނގިރޭސި ބަހުން: Sugar Apple) އަކީ ކެއުމަށް ބޭނުންކުރާ މީރު މޭވާ އެކެވެ.ވިލާތު އަތަ (ސައިންޓިފިކް ނަން: Annona reticulata)ނުވަތަ (އިނގިރޭސި ބަހުން: Custard Apple)އަކީ ވެސް ދޮންވުމުން ކައިއުޅެއެވެ.\nދިވެހި އަތަ[އުނިއިތުރު ގެންނަވާ]\nދިވެހި އަތަ (ސައިންޓިފިކް ނަން: Annona squamosa)ނުވަތަ (އިނގިރޭސި ބަހުން: Sugar Apple) އަކީ އަތައިގެ ވައްތަރެކެވެ. ދިވެހި އަތަ އަކީ އާންމުކޮށް ދިވެހިރާއްޖޭގައި ހެދޭ އަތައިގެ ވައްތަރެވެ. އަތަ އަކީ މަޝްހޫރު ފޮނި މޭވާއެކެވެ. އަތައިން ތަފާތު ޖޫސް ތައްޔާރު ކުރުމުގެ އިތުރުން ބައެއް ކަހަލަ ފޮނި ކާތަކެތި ތައްޔާރު ކޮށްއުޅެއެވެ.\nވިލާތު އަތަ[އުނިއިތުރު ގެންނަވާ]\nވިލާތު އަތަ(ސައިންޓިފިކް ނަން: Annona reticulata)ނުވަތަ (އިނގިރޭސި ބަހުން: Custard Apple)އަކީ އަތައިގެ ވައްތަރެކެވެ. ވިލާތު އަތަ އަކީ ވެސް މަދުން ނަމަވެސް ދިވެހިރާއްޖޭގައި ހެދޭ ވައްތަރެކެވެ. އަތަ އަކީ މަޝްހޫރު ފޮނި މޭވާއެކެވެ. އަތައިން ތަފާތު ޖޫސް ތައްޔާރު ކުރުމުގެ އިތުރުން ބައެއް ކަހަލަ ފޮނި ކާތަކެތި ތައްޔާރު ކޮށްއުޅެއެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 22 ޖޫން 2008، 12:43 ގައެވެ.


ކްރައިސްޓްޗާރޗްގެ ޓެރަރިސްޓު އިތުރު މިސްކިތަކަށް ޙަމަލާ ދިނުމަށް ރާވާފައިވޭ – DhiDaily\nކްރައިސްޓްޗާރޗްގެ ޓެރަރިސްޓު އިތުރު މިސްކިތަކަށް ޙަމަލާ ދިނުމަށް ރާވާފައިވޭ\nނިއު ޒިލެންންޑްގެ މިސްކިތަކަށް ޙަަމަލާދީ 51 މުސްލިމަކު ޝަހީދުކޮށްލާފައިވާ ޓެރަރިސްޓު އިތުރު މިސްކިތަކަށް ޙަމަލާ ދިނުމަށްވެސް ރާވާފައިވާކަމަށް އެނާގެ ޝަރީޢަތުން އެނގިއްޖެއެވެ.\nބްރެންޓަން ޓެރެންޓް ނަމަކަަށްކިޔާ މި މިހާ ވަނީ އެތަކެއް މުސްލިމުންނެއް ޝަހީދުކޮށްލާފައެވެ. އަދި އެނާ ބުނެފައިވާ ގޮތުގައި އޭނާ ބޭނުންވަނީ އެއަށް ވުރެ ގިނަ މީހުން މަރާލުމަށެވެ.\nއޮސްޓްރޭލިއާގެ މި މީހާގެ މައްޗަށް ވަނީ 51 އެއް މީހަކު މަރާލުމުގެ ދަޢުވާއާއި، 40 މީހަކު މާރާލުމަށް މަސައްކަތްކޮށްފައވާ ކަމުގެ ދަޢުވާއާއި ޓެރަރިޒަމްގެ ދަޢުވާއެއްވެސް ކޮށްފައެވެ. އަދި މި ހުރިހާ ދަޢުވާއެއްވެސް އޭނާގެ މައްޗަށް ސާބިތުވެއެެވެ.\nނިއު ޒިލޭންޑްގައި މިހާތަނަށް ދީފައި ނުވާ ހުކުމެއްކަމުގައިވާ ޕޭރޯލުގެ ދަށުންވެސް އޭނާއަށް ނުނިކުމެވޭނެ ފަދަ ގޮތަކަށް ވަނީ މުޅި ޢުމުރަށް ޖަލަށް ލުމަށް ޙުކުމްކޮށްފައެވެ.\nކޯޓުގައި އެނާގެ ޙަމަލާއިން ސަލާމަތްވެފައިވާ މީހުން ވަނީ އޭނާއާއި ދެކޮޅަށް ވާހަކަދައްކާފައެވެ. މައިސޫން ސަލާމާ، އޭނާގެ ދަރިފުޅު މި ހާމަލާގެ ޝިކާރައަކަށްވެ ޝަހީދުވެފައިވާ، ބުނެފައިވަނީ 51 ފުރާނަ އޭނާ ޤަތުލުކޮށްލި އިރު އެމީހުންގެ ކުށެއްގެ ގޮތުގައި ޤާތިލަށް ފެނިފައިވަނީ އެ މީހުން މުސްލިމުންގެ ގޮތުގައި ފެނުމެވެ. އަދި އޭނާ އަށް މަޢާފެއް ނުކުރެވޭނެކަމަށްވެސް ސަލާމާ ވަނީ ބުނެފައެވެ.\nޤާތިލުގެ ޝަރީޢަތް ކުރިއަށް ދިޔަ އިރު ހޯމަ ދުވަހުގެ އަޑުއެހުމުގައި އޭނާ ހުރީ ވަރަށް މަޑުމަޑުންެނެވެ. އޭނާގެ ހަމަލާގެ ޝިކާރައަކަށް ވެފައިވާ މީހުންގެ ޢާޢިލާ ތަކުން ވާހަކަ ދެއްކިއިރު އޭނާ އެމީހުންނަށް ބެލުން ފިޔަވައި އިތުރުކަމެއް ކުރި ތަނެއް ނުފެނެއެވެ.\nކްރައުން ޕްރޮސެކިއުޓަރ ބާރނަބީ ހައުސް ބުނި ގޮތުގައި މި މީހާ ވަނީ އޭނާގެ ޢުދުވާނީ ޙަމަލާ އެތައް ދުވަހެއް ކުރިން ރާވާފައެވެ. އަދި އޭނާގެ އަމާޒަކަށްވީ، ވީހާވެސް ގިނަ ބަޔަކު މި ޙަމަލާގައި މަރާލުމެވެ. އޭނާ ވަނީ ނިއު ޒިލެންޑްގެ މިސްކިތްތަކާއި ބެހޭ މަޢުލޫމާތު އެއްކޮށް އެ މިސްކިތްތަށް ހަދާފައިވާ ގޮތްވެސް ވަރަށް ރަނގަޅަށް ދިރާސާ ކޮށްފައެވެ.\nއަދި އޭނާ ވަނީ މި މިސްކިތްތަކަށް މީހުން އެންމެ ގިނައިން ވަންނަ ގަޑިތަށް ވެސް ދިރާސާ ކޮށްފައި އެ ގަޑިއަށް އޭނާގެ ޙަމަލާ ތައްޔާރުކޮށްފައެވެ. އޭނާ ވަނީ މި މިސްކިތްތަކުގެ މަތިން ޑްރޯން އުދުއްސައި މަތިންވެސް މި މިސްކިތްތައް ބަލާފައެވެ.\nއޭނާ އަލް ނޫރް މިސްކިތަށްފަހު ޙަމަލާ ދިނުމަށް ރާވާފައިވަނީ އޭޝްބާރޓަން މިސްކިތަށް ކަމަށާއި، އޭނާ އެ މިސްކިތަށް ދިޔަ މަގުމަތީގައި ހައްޔަރު ކުރުމުގެ ސަބަބުން އެ ޕްލޭން ފެއިލްވީ ކަމަށްވެސް ޝަރީޢަތުގައި ވަނީ ބުނެފައެވެ.\nއޭނާ ލިންވޫޑް އިސްލާމިކް ސެންޓަރާއި ދިމާލަށް ދިޔަ މަގުމަތީގައި ވަނީ އެފްރިކާ ނަސްލުގެ މީހަކާ ދިމާލަށް ވެސް ބަޑި ޖާހާފައެެވެ. އަދި ދޮން މީހަކާއި ދިމާލަށް ބަޑި ދިއްކުރުމަށްފަހު އޭނާ ވަނީ ބަޑި ނުޖަހާ ގޮސްފައެވެ.\nޤާތިލު ކޯޓިގައި ވަކީލެއްގެ އެހީއާއި ނުލާ ވަކާލާތި ކުރަނީ އަމިއްލައަށެވެ. އަދި 17 އަހަރު އޭނާގެ ޙުކުމަށް ޖަހާފައިވީ ނަމަވެސް، ކެމެރަން މެންޑަރ ވިދާޅުވާ ގޮތުގައި ހައި ކޯޓުގެ އިސް ގާޒީއަށް އޭނާ ޕޭރޯލަކާއި ނުލާ ޢުމުރު ދުވަހަށް ޖަލަށް ޙުކުމް ކުރެވޭނެއެވެ.\nމަސްތުވާތަކެތި އެތެރެކުރާ ނެޓްވޯކެއްގެ2ބޮޑުން އަތުލައިގަނެފި\n14 އަހަރުގެ އަންހެންކުއްޖަކު ވަޅި ޖަހައި މަރާލައިފި\nބައްޕަ މަރާލީ ކާން ނުދީ ކޮޓަރިއެއްގައި ބަންދުކޮށް ބައިންދައިގެން\nފަޤީރު ޤައުމުތަކަށް ފައިޒަރ ވެކްސިންގެ 40 މިލިއަން ޑޯޒް ދެނީ


PROFILE: Teacherun buni gothah Saajin dhiyei mahah! Mihaaru ei Zuvaan Masveriyaa!\nޓީޗަރުން ބުނި ގޮތަށް ސާޖިން ދިޔައީ މަހަށް! މިހާރު އެއީ "ޒުވާން މަސްވެރިޔާ"!\nއެއް ގޮތަކަށް ވެސް ކިޔަވާކަށް ނޫޅެ އެވެ. ކިޔަވާ ހިތް ނުވެސް ވަނީ އެވެ. އޭރު ދަށް ކޮށްލުމުގެ ގޮތުން ޓީޗަރުން ވެސް ބުނަމުން އައީ ނުކިޔަވައިފި ނަމަ ދާން ޖެހޭނީ މަހަށް ކަމަށެވެ. ކަންވީ ވެސް އެހެންނެވެ. މިއަދު ޓީޗަރުން ބުނި ގޮތަށް އޭނާއަކީ "މަސްވެރި" އެކެވެ. މަސް ކަނޑަށް ފީނަން ނުކުތީ "މަޖުބޫރު" ވެގެންނެވެ. މިއީ މަސްވެރިކަމުގެ ރޮނގުން ކުރިއަށް ދިއުމުގެ އަޒުމުގައި މިހާރު ހުރި ގއ. ގެމަނަފުއްޓަށް އުފަން ހަސަން ސާޖިން، ނުވަތަ ޓްވިޓާގައި މަޝްްހޫރު ނަމުން ނަމަ "ޒުވާން މަސްވެރިޔާ" ގެ ވާހަކަ އެވެ.\nސާޖިން ބުނީ ސްކޫލަށް ދިޔަ ނަމަވެސް އޭނާ ކިޔެވުމަށް މާބޮޑު ސަމާލުކަމެއް ނުދޭ ކަމަށެވެ. ގިނަ ފަހަރަށް ސްކޫލަށް ދަނީ ވެސް ދޭ ފިލާވަޅުތައް ނުނިންމަ އެވެ. ކޮންމެއަަކަސް ސްކޫލު ދައުރުގައި އޭނާ ވަނީ ކިޔެވުމަށް ޝައުގުވެރިކަން ނެތުމުން ގްރޭޑް ނުވައެއްގައި ކިޔަވަމުން އައި އަހަރު ސްކޫލުން ކެނޑިފަ އެވެ. އެކަމަކު އޭނާގެ ނަސީބު ނިކަން ރަނގަޅެވެ. ސްކޫލުން ވަކިވިތާ ދެ ދުވަސް ނުވަނީސް އޭނާއަށް ވަޒީފާއެއް ހަމަޖެހުނެވެ. އެއީ އަޅަމުން އައި މިސްކިތެއްގެ ސައިޓް ސްޕަވައިޒަރު ކަމެވެ.\nހަތް ހާސް ރުފިޔާގެ މުސާރައާއެކު އެ މަސައްކަތަށް އޭނާ ނުކުތީ ވަރަށް ހިތްހަމަޖެހިގެން ހުރެ ކަމަށް ސާޖިން ބުންޏެވެ. ސަބަބަކީ އެހާ ހަގު އުމުރެއްގައި މަސައްކަތުގެ މައިދާނަށް ނިކުތުމާއެކު ރަނގަޅު މުސާރައެއް އެ މަސައްކަތުން ލިބޭތީ އެވެ. އަހަރެއްހާ ދުވަހު އެތަނުގައި މަސައްކަތް ކުރި އެވެ. އެކަމަކު ދުވަސްވާ ވަރަކަށް ކުރަން ޖެހޭ ހަރަދުތައް ބޮޑުވެ އަނގަޔާ އަތާ ދިމާނުވާ ހިސާބަށް ދާން ފެށުމުން ސާޖިން ނިންމީ އެހެން ދިމާލަކަށް މިސްރާބު ޖަހާށެވެ.\nސާޖިން ބުނީ އޭނާއަށް މަހަށް ދާން މަޖުބޫރުވީ ނުކިޔަވާ ކުރެވޭނެ މަސައްކަތެއްގެ އަތްފުނާ އަޅަނިކޮށް މަސްވެރިކަމަކީ އެންމެ ރަނގަޅު މަސައްކަތް ކަމަށް ވިސްނި އިތުރު މަގެއް ނުފެނުނު ހިސާބުން ކަމަށެވެ. ކިޔެވުން ފުރިހަމަ ނުކުރެވޭތީ ކުރެވޭނެ މަސައްކަތެއްގެ ފިކުރުން އޭނާގެ ހަނދާންތައް އާވީ ސްކޫލު ދައުރުގައި ޓީޗަރުން ބުނަމުން އައި ވާހަކަތަކެވެ. ނުކިޔަވައިފި ނަމަ މަހަށް ދާން ޖެހޭނެ ކަމަށް ބުނެ އޭނާއަށް ކޮށްލި މަލާމާތްތަކެވެ. ވެހޭ ވާރެޔާއި ދޭހާ އަތްވެއްގައި، އެކަމަށް ބޯޓަށް ފުންމާލީ އެ ހިސާބުންނެވެ.\nސާޖިން އެ ދޯނީގައި މަސައްކަތް ކުރާ މަސްވެރިންނާއެކު--\n"އޭރު ސްކޫލު ނިންމި ގޮތަށް ހަތް ހާސް ރުފިޔާގެ މުސާރައެއް ވީމަ އަސްލު ސަޅިތާ. އެކަމަކު އަހަރެއް ފަހުން ތަކެތީގެ އަގު ބޮޑުކަން އިހުސާސްވެ، ގިނަ އެއްޗެހި ގަންނަން ބޭނުންވެ، މުސާރަކޮޅު ކުޑަވީ. ދެން ހަނދާންވީ ޓީޗަރު ވެސް ބުނި ގޮތަށް ސާޖިންނޭ ދެން ދާން ޖެހޭނީ މަހަށޭ. އަސްލު އެ ގަޑީގަ އިނީ ޗޮއިސް ހުސްވެފަ. ނުކިޔަވާ ހުރީ. މަންމަމެން ވެސް ބުނި ސްކޫލުން ކެނޑުނީމަ ވެސް ކިޔަވަން، އެވެނި ކޯހެއް ހަދާށޭ، މިވެނި ކޯހެއް ހަދާށޭ. އެކަމަކު ކިޔެވުމަށް އެހާ ޝައުގުވެރި ކަމެއް ނެތްވިއްޔަ. ދެން ކިތަންމެ ބަޔަކު ބުންޏަސް، އިތުރު ޗޮއިސްއެއް ނެތް މަޖުބޫރުވެގެން މަހަށް ދިޔައީ،" މަސްވެރިކަމަށް ނުކުންނަން ޖެހުނު ގޮތް ކިޔައިދެމުން ސާޖިން ބުންޏެވެ.\nމަސް ކަނޑަށް ސާޖިން ފުންމާލީ މީގެ ފަސް އަހަރު ކުރިންނެވެ. އޭރު އުމުރުން އެންމެ 16 އަހަރެވެ. ފަޅުވެރިއެއްގެ ގޮތުގައި އެކަމާ ކުރިމަތިލީއިރު އޭނާއަކީ ކަނޑު މައްޗަށް އެހާ ގަދަ މީހެއް ނޫނެވެ. ކޮންމެ ދުވަހަކު މަހުން އަންނައިރު އޭނާ އޮންނަނީ ހޮޑުލާލާ ހަލާކުވެފަ އެވެ. އެކަމަކު ވެސް ގޮތް ދޫނުކޮށް އެކަމާ އޭނާ ކުރިމަތިލީ މަސްވެރިކަމަކީ ދަށް ކަމެއް ކަމަށް ބުނެ އޭނާ ކަޑަކޮށްލި މީހުންނަށް އެއީ ސަޅި ކަމެއްކަން ދައްކަން ބޭނުންވެފައި ހުރިލެއް ބޮޑު ކަމުންނެވެ.\nއާދައިގެ ދޯންޏެއްގައި މަސްވެރިކަމަށް އޭނާ ނުކުތްއިރު ދޯނީގެ އިސް މީހަކަށް ގާތްގަނޑަކަށް 15000 ހާސް ރުފިޔާ ލިބެންޏާ އޭނާއަށް ލިބެނީ 1000 އެއްހާ ރުފިޔާ އެވެ. އެކަމަކު ވެސް އޭނާ ހިތްވަރު އެލުވައެއް ނުލައެވެ. އެ ގޮތުގައި ހުރުމުގެ ނަތީޖާ ވެސް ފޮންޏެވެ.\n"ތިން ހަތަރު މަހު މަހަށް ދިޔައިމަ އެނގިއްޖެ މިއީ ސަޅިކަމެއްކަން. އޭރުގަ އަހަރެމެން ދޯނީގަ އިސް މީހަކަށް ގާތްގަނޑަކަށް 15000 ހާސް ރުފިޔާ ލިބޭއިރު މަށަށް އޭރު ލިބޭނީ 1000 އަށް ރުފިޔާ. އެކަމަކު ފަހުން މަސައްކަތް ކުރަމުން އައިސް މަސް ބާނަން ދަސްވެ ދޯނި ތެރޭގަ ފިޓު މީހަކަށްވެ ހަމަ ނޭވާލެވުނީމަ މި އެނގުނީ މިއީ ލާރި ލިބޭ ސަޅި ކަމެއްކަން. މިހާރު ހަފުތާއަކު އެވްރެޖްކޮށް ވަރަށް ސަޅި އެމައުންޓެއް ލިބޭ،" ދޮށީގެ މަސްވެރިކަމުގައި އުޅޭ ސާޖިން ބުނި ގޮތުގައި ހަފުތާއަކު ކޮންމެ މީހަކަށް 25000 ރުފިޔާ ލިބޭ ދުވަސްވަރު ވެސް ދެއެވެ.\nމަސްވެރިކަމުން ކުރިއަށް ދިއުމުގެ އަޒުމުގައި ހުރި ނަމަވެސް މިދާއިރާއާ ގުޅިގެން ވެސް ބޮޑު ކަންބޮޑުވުންތަކެއް އޭނާގެ އެބަ ހުއްޓެވެ. އެގޮތުން ބާނާ މަހަށް ހަމަ އަގު ނުލިބުމާއި މަސް ކިރޭނެ އިންތިޒާމުތައް ނެތުމުގެ އިތުރަށް މަސް ކިރުމުން ވަގުތުން ލާރި ނުލިބޭ މައްސަލަ އޭނާ ފާހަގަކުރި އެވެ.\nރާއްޖޭގެ އުތުރަށް މިދުވަސްވަރު މަސްވެރިކަން ރަނގަޅެވެ. އެކަމަކު ސާޖިން ވަނީ މަސްވެރިކަން އެންމެ ރަނގަޅުވާ ދުވަސްވަރު ރަނގަޅަށް އައިސް ލިބުމުގައި ވެސް ބޮޑެތި ދަތިތަކެއް ކުރިމަތިވާ ކަމަށް ބުނެފަ އެވެ. މާ ގިނައިން މަސް ބާނައިފި ނަމަ މަސް ނުކިރިދާނެތީ ވަރަށް ހާސްވާ ކަމަށް ވެސް ބުންޏެވެ. އެގޮތުން ބައެއް ފަހަރު ނުކިރޭނެކަން އެނގުމުން ބާނާ މަސްތައް ކަނޑަށް ދޫކޮށްލަން ޖެހޭ ފަހަރުތައް ވެސް ކުރިމަތިވެފައިވާ ކަމަށް ސާޖިން ބުންޏެވެ.\n"މަސް ނުކިރިގެން ރައީސް ޔާމީނު އިރު އުޅެން ޖެހުނު. އެގޮތަށް ކޫއްޑޫގަ ތިބިން 48 ގަޑިއިރު. އަދި ނުވިތާކަށް މަސް ބާނަން ތިބެފަ ކެޔޮޅަށް މަސް ނުކިރޭނެކަން އެނގުނީމަ އެބަ މަސް ބާނަން ތިބެފަ ދުއްވާލަން. މަސް ބާނަން ތިބެފަ މަސްކޮޅު މި ދުއްވާލަނީ، އެނގޭ ކިތަންމެ ބައިވަރަށް ބޭނިޔަސް ނުކިރޭނެކަން. މިއަހަރު އަދި މަސްވެރިކަން އެހާ އެއް ނޫން. އެހެންވެ އަދި ދިމައެއް ނުވޭ އެކަހަލަ ކަމެއް،" ސާޖިން ކިޔައިދިނެވެ.\nއައިސް ލިބުމުގެ ދަތިކަމަކީ އަބަދުވެސް މަސްވެރިން ފާހަގަކުރާ ކަމެކެވެ. ސާޖިން ބުނީ އެކަން އެންމެ ބޮޑަށް ދިމާވީ މަސްވެރިކަން ސިޔާސީ ކުރި ހިސާބުން ކަމަށެވެ. އެގޮތުން ކުރީގެ ރައީސް އަބްދުﷲ ޔާމީނުގެ ސަރުކާރުގައި ބޭރުން ކުދި އައިސް ޕްލާންޓުތަކެއް ގެނައި ކަމަށާއި އެކަމަކު އެއީ މިޒަމާނަށް އެހާ ފެތޭ އައިސް ޕްލާންޓުތަކެއް ނޫން ކަމަށެވެ.\n"ވީގޮތަކީ ޗައިނާ ބާޒާރުން ކުދި އައިސް ޕްލާންޓުތަކެއް، ކާފަމެން ޒަމާނުގަ އަޅަން ޖެހޭ ވަރުގެ އައިސް ޕްލާންޓުތަކެއް، ހިފައިގެން އައިސް ރަށްރަށުގަ އަޅާފަ ބުނީ ހުވަދު އަތޮޅުގަ އެބައިނޭ އަށް އައިސްޕްލާންޓު އަޅާފަ. އެކަމަކު އޭގެ އައިސް ޕްލާންޓެއް ވޯކް ކުރަނީ ކޮންމެ އަހަރެއްގައި އެވްރެޖްކޮށް ދެ މަސް ވަންދެން. ބާކީ އޮތް 10 މަހު އޭތި އިންނަނީ ހަލާކުވެފަ. އެއިން އުފައްދަނީ ތިރީސް ޓަނު، 25 ޓަނު އައިސް. މީގެ ބޮޑު ދޯންޏަކަށް އެބަ ބޭނުންވޭ ރަނގަޅަށް މަސްވެރިކަން ކުރަންޏާ ދުވާލަކަށް ދިހަ ވަރަކަށް ނޫނީ އަށް ޓަނު އައިސް. ހުވަދު އަތޮޅުގަ އެބަ އުޅޭ 115 އެއްހާ ދޯނީ. ކިހިނެއް އެކަން ކުރާނީ،" ސާޖިން ބުންޏެވެ.\nސާޖިން ބުނީ، އައްޑޫ ސިޓީ އާއި ގދ. ތިނަދޫގައި އަޅާފައިވާ އައިސް ޕްލާންޓް ނެތް ނަމަ ދިވެހި މަސްވެރިން އުޅޭނީ ނިކަން ހާލުގައި ކަމަށެވެ. އޭނާ ވަނީ އެފަދަ ދެތިން އައިސް ޕްލާންޓް ހުވަދޫގައި އަޅައިފި ނަމަ އައިސް ނުލިބިގެން ޝަކުވާ ކުރަން ނުޖެހޭނެ ކަމަށް ބުނެފަ އެވެ.\nސާޖިންނަކީ މަސްވެރި އާއިލާއަކަށް ނިސްބަތްވާ ޒުވާނެކެވެ. އެގޮތުން އޭނާގެ ބައްޕަ އާއި ކާފަމެން ވެސް އާމްދަނީ ހޯދުމަށް ކުރި މަސައްކަތަކީ އެއީ އެވެ. ނުވަ މެމްބަރުންގެ އާއިލާއަކަށް ނިސްބަތްވާ ސާޖިންނަކީ އެ އާއިލާގެ އެންމެ ހަގު ކުއްޖާއެވެ. އޭނާ ގަބޫލު ކުރާ ގޮތުގައި ވަޒީފާއަކަށް ދާކަމަށް ވާނީ ހަމައެކަނި ޓައި އަޅާފައި އޭސީ ކޮޓަރީގައި އިނުމަކުން ނޫނެވެ.\nސާޖިން އޭނާގެ އެއްބަނޑު ބޭބެ، އަލީ މިންހަންއާއެކު--\nޒަމާނަށް އަންނަ ބަދަލާއެކު މަސްވެރިކަން ކުރަމުން އައި ގޮތަށް ވެސް ބޮޑު ބަދަލުތަކެއް އަތުވެއްޖެ އެވެ. ކުރިން ރިޔަލު ދޯނީގައި މަސްވެރިކަން ކުރަމުން އައި ނަމަވެސް މިއަދު ބޮޑެތި ސަފާރީތަކާ މާބޮޑު ތަފާތެއް ނެތް ފަދަ އުޅަނދުތަކުގައި ދަނީ މަސްވެރިކަން ކުރަމުންނެވެ.\nސާޖިން ބުނީ އޭނާ މަސައްކަތް ކުރާ ދޯންޏެކޭ ފައިވް ސްޓާ ހޮޓަލަކާ މާބޮޑު ތަފާތެއް ނެތް ކަމަށެވެ. އެގޮތުން އޭސީ ކޮށްފައި ހުންނަ އެ ދޯނީގައި ކޮންމެ މީހަކު ނިދުމަށް ވެސް ހާއްސަ އެނދެއް ހުރެ އެވެ. އަދި ކޮންމެ މީހަކަށް ވެސް ކަބަޑެއް ހުރެ އެވެ. ހަމައެއާއެކު ކޮންމެ ވަގުތެއްގައި ވެސް ކަނީ ކާމޭޒު ދޮށުގައި ތިބެގެންނެވެ. އަދި ޓީވީ ބެލެން ވެސް ހުރެ އެވެ.\nމަސްވެރިކަމުގެ ދާއިރާގައި މަސައްކަތް ކުރަން އެންމެ ފަސޭހަ އެއް ސަބަބެއްގެ ގޮތުގައި ސާޖިން ބުނީ ޗުއްޓީ ހޯދުމެވެ. އެގޮތުން ޗުއްޓީ އެއް ނުލިބިގެން އުޅެން ނުޖެހޭނެ ކަމަށާއި އާއިލާއާއެކު ވެސް ވަގުތު ހޭދަކުރަން ފުރުސަތު ލިބޭ ކަމަށް އޭނާ ބުންޏެވެ.\nއުމުރުން 21 އަހަރުގެ ސާޖިންނަކީ ފޮޓޯ އާއި ވީޑިއޯ ނެގުމަށް ވަރަށް ޝައުގު ހުންނަ ޒުވާނެކެވެ. އެކަން ޓްވިޓާއަށް ބަލާލުމުން ވެސް އެނގެ އެވެ. މީހުން މަސްވެރިކަމަށް ލޯބި ޖެއްސުމަށް އޭނާ ކުރާ އެއް ކަމަކީ މަސްވެރިކަމުގައި އުޅޭއިރު ނަގާފައި ހުންނަ ކަނޑު އަޑީގެ ރީތި މަންޒަރުތަކާއި މަސްވެރިކަމުގެ މޮޅެތި ފޮޓޯތައް ސޯޝަލް މީޑިއާއަށް ހިއްސާކުރުމުވެ. އެ ފޮޓޯތަކަށް އެތައް ބައެއްގެ ސަމާލުކަން ވެސް ލިބެ އެވެ.\nސާޖިން މޫދު އަޑީގައި ނަގާފައިވާ ފޮޓޯއެއް--\nމަސްވެރިކަމުގެ ދާއިރާގައި މަސައްކަތްކޮށް ލިބުނު އާމްދަނީއިން ފޮޓޯ ނެގުމަށް ބޭނުންވާނެ ސާމާނު ގަނެ އެއް ކުރުމުގެ އެންމެ ބޮޑު ބޭނުމަކީ މަސްވެރިކަން ދަށްކޮށްލި މީހުން ވެސް އެކަން ބަލައިގަންނަވަރު ކުރުމެވެ. އެކަމުން ރަނގަޅު ނަތީޖާއެއް ފެންނަކަމުގެ އެއް ހެއްކަކީ މިއަދު އޭނާއަކީ މަސްވެރިއެއް ކަމުން ދެރަކޮށްލި މީހުން ވެސް ހުސް ވަގުތެއް ލިބުމުން މަހަށް ދާން ފެށުމެވެ.\n"ފޮޓޯ އާއި ވީޑިއޯއާ ނަގަން ޝައުގުވެރިކަން އައީ ކުރިން ރައްޓެހިވި މަންޖެ އާއި ޓީޗަރުންނަށް ވެސް ޝުކުރު އަދާކުރަން ބޭނުންވޭ. އެއީ އެމީހުން މަށާ ދިމާލަށް ކީ އެއްޗެހިތަކުން މަ އުފަލާއެކީގަ މިކަމަށް ޝައުގުވެރިކަން ޖެހުނީ. އެމީހުން މަށާ ދިމާލަށް ކުރި މަލާމާތާ، އަސްލު ކޮންމެ މީހަކު ވެސް ކަމެއް ދިމާވީމަތާ މީހަކަށް ވާން ބޭނުންވީ،" ސާޖިން ކިޔައިދިނެވެ.\nސާޖިން މަސްވެރިކަމުގައި އުޅެމުން ނަގާފައިވާ ފޮޓޯއެއް--\nހަގު އުމުރެއްގައި ސާޖިން ކުއްޖަކާ ލޯބީގެ ގޮތުން ގުޅުނެވެ. އެކަމަކު އެ ގުޅުމަށް ނިމުމެއް އައީވެސް އޭނާ މަސްވެރިކަމަށް ނިކުތުމުންނެވެ. އެކަމާ ކިތަންމެ ދެރަވިޔަސް އޭނާ ހުރީ ފަހަތަށް ބެލުމުގެ ވިސްނުމަކު ނޫނެވެ. ކޮންމެ ދުވަހަކު ފެންނަ ގުދުރަތީ ރީތި މަންޒަރުތަކާއި މަސްވެރިކަމުން އެ ލިބޭ ހިތްހަމަޖެހުން އެއަށްވުރެ ބޮޑު ކަމަށް ސާޖިން ބުންޏެވެ.\n"ޓީޗަރުން ވެސް މަސްވެރިއަކަށް ވީތީ އެއްޗެހި ގޮވަނީ. ރައްޓެހިވި މަންޖެ ވެސް މަސްވެރިއެކޭ ބުނީމަ ދެން ހީވަނީ އަހަރެމެން ތިބެނީ ދުވާލު ހަތަރުދަމު މުޅި ގައިގަ ލޭ ހާކައިގެން މަސްތައް ކަރުގަ އެލުވައިގެން ހެން،" ސާޖިން ބުންޏެވެ.\nމިހާރު ސާޖިންގެ އެންމެ ބޮޑު އެއް އުއްމީދަކީ ސަރުކާރުތަކުން މަސްވެރިންނާ މެދުވި އިހުމާލު މި ސަރުކާރުން ނުވުމެވެ. ސާޖިން ބުނީ އަދި މި ސަރުކާރުން ކުރަމުން އަންނަ މަސައްކަތްތަކަށް ބަލާއިރު އެފަދަ ބޮޑު އިހުމާލެއް ވެދާނެ ކަމަށް ގަބޫލު ނުކުރާ ކަމަށެވެ. ސަބަބީ މަސްވެރިކަމާ ބެހޭ ބިލެއް މަޖިލީހުން ފާސްކޮށް، އާ ގާނޫނެއް އައުމުންނެވެ. މިއީ މަސްވެރިންނާ ގުޅޭ ސަރުކާރެއްގެ ގޮތުގައި އަބަދުވެސް ވާނެ ކަމަށް އޭނާ ވަރަށް އުއްމީދު ކުރެއެވެ.\n"މަސްވެރިންނަށް އަހަރެމެން ބާނާ މަހަށް މިއަށް ވުރެ ރަނގަޅު އަގެއް ލިބިފަ. އަހަރެމެން މަސް ބާނަން ތިބެފަ މަސް ނުކިރޭނޭ ކިޔާފަ، އައިސް ނުލިބޭނޭ މަސް ނުކިރޭނެތީ ދޫކޮށްލުމުގެ ބަދަލުގަ އަހަރެމެން ހިތްހަމަ ޖެހޭ ވަރަށް އައިސް އާއި މަސް ކިރޭނެ ނިޒާމެއް ރާއްޖޭގައި ގާއިމުވާނެ ދުވަހެއް. އަދި ހަމަ މަސް ކިރާފަ ވަގުތުން ލާރި ލިބުމަކީ ވެސް ވަރަށް ދެކެން ބޭނުންވާ ކަމެއް،" ސާޖިންގެ އުއްމީދުތައް ހިއްސާ ކުރި އެވެ.\nސްކޫލަށް މަކަރު ހަދާ ކިޔުވުން ދޫކޮށް ކެޑިގެން ހުރުމަކީ މޮޅު ކަމެއް ކަން ދައްކަން ރަގަޅުވާނީ މޮޔައިންނަށް. ސާޖިން ކުރި ހިތްވަރަށް މަރުހަބާ.\nމީ ވަރަށް ފައްކާ މީހެއް ކަމަށް ބެލެވެނީ އިނގޭ!


މެނޭޖިން ޑިރެކްޓަރުންނާއި ޑެޕިއުޓީ މެނޭޖިން ޑިރެކްޓަރުންގެ މުސާރަ ބޮޑުކޮށްފި | Sandhaanu\nމެނޭޖިން ޑިރެކްޓަރުންނާއި ޑެޕިއުޓީ މެނޭޖިން ޑިރެކްޓަރުންގެ މުސާރަ ބޮޑުކޮށްފި\nސަރުކާރު ހިއްސާވާ ކުންފުނިތައް ހިންގުމުގައި އެންމެ އިސް ދައުރެއް އަދާކުރާ މެނޭޖިން ޑިރެކްޓަރު (އެމްޑީ) ންނާއި ޑެޕިއުޓީ މެނޭޖިން ޑިރެކްޓަރު (ޑީއެމްޑީ)ންގެ މުސާރަ ބޮޑު ކޮށްފިއެވެ.\nމި ވަޒީފާތަކުގެ މުސާރަ އަށް ބަދަލު އައިސް ބޮޑުވެފައި މި ވަނީ ފިނޭންސް މިނިސްޓްރީން ކުންފުނިތައް ގިންތިކޮށް ޕާފޯމަންސް ބަލަން ބަދަލުގެނެސް ހަދާފައިވާ އުސޫލާ ގުޅިގެންނެވެ.\nމި ބަދަލާއެކު ސަރުކާރު ކުންފުނިތަކުގެ އެންމެ ދަށް ކެޓަގަރީގެ ކުންފުންޏެއްގެ އެމްޑީގެ މިހާރުގެ މުސާރަ އަށް އެވްރެޖުކޮށް 10،000ރުފިޔާ އާއި 15،000 ގެ އިތުރުވުމެއް އަންނާނެ އެވެ.\nއަލަށް އެކުލަވާލި އުސޫލުގައިވާ ގޮތުން ޔުޓިލިޓީ ކުންފުނިތަކުގެ ތެރެއިން 111 ރަށަށް ވުރެ ގިނަ ރަށުގައި ކުންފުނީގެ ގޮފިތަށް ހިންގަމުންދާ ކުންފުނިތަކަށް “ހާޑްޝިޕް އެލަވަންސް” ގެ ގޮތުގައި ކުންފުނީގެ މެނޭޖިން ޑިރެކްޓަރަށް ކޮންމެ މަހަކު 16،000 ރުފިޔާ ދެވިދާނެ އެވެ.\nއަދި ކުންފުނީގެ ޑެޕިއުޓީ މެނޭޖިން ޑިރެކްޓަރަށް މި އެލަވަންސްގެ ގޮތުގައި ކޮންމެ މަހަކު 12،800ރުފިޔާ ދެވިދާނެ އެވެ.\nއިޖުތިމާއީ ރައްކާތެރިކަމުގެ ހިދުމަތްދޭ ކުންފުނިތަކަށް “އިޖުތިމާއީ ރައްކާތެރިކަމުގެ ހާއްސަ އެލަވަންސް” ގެ ގޮތުގައި ކުންފުނީގެ މެނޭޖިން ޑިރެކްޓަރަށް ކޮންމެ މަހަކު 12،300ރުފިޔާ ދެވިދާނެ އެވެ. އަދި ކުންފުނީގެ ޑެޕިއުޓީ މެނޭޖިން ޑިރެކްޓަރަށް މި އެލަވަންސްގެ ގޮތުގައި ކޮންމެ މަހަކު 9،840ރުފިޔާ ދެވިދާނެ އެވެ.\nއެމްޑީ އާއި ޑީއެމްޑީގެ އަސާސީ މުސާރަ (ޔޫޓިލިޓީ / ޔޫޓިލިޓީ ނޫން ކުންފުނިތައް)\nނަމަވެސް، “ހާޑްޝިޕް އެލަވަންސާ” އި އިޖުތިމާއީ ރައްކާތެރިކަމުގެ ހާއްސަ އެލަވަންސް ކުންފުނީގެ ބޯޑުން ފާސްކޮށް ހަމަޖެއްސުމުގެ ކުރިން މިނިސްޓްރީ އޮފް ފިނޭންސް ގެ ހުއްދަ ލިޔުމުން ލިބިގެންނެވެ.ފިނޭންސުން އަލަށް އެކުލަވާލި އުސޫލުގައިވާ ގޮތުން ކުންފުނިތަކުގެ ބޯޑު މެންބަރުގެ އިނާޔަތްތައް ދެން ދޭނީ އެއް އުސޫލެއްގެ ދަށުންނެވެ.\nއ މި މި އުސޫލުގައި ވަނީ ކުންފުނުތައް ގިންތިކޮށް އެންމެ ކުޑަކޮށް އަސާސީ މުސާރަ ދެވޭނެ މިންވަރު ވެސް ކަނޑައަޅާފައިވެ އެވެ.\nއަދި “ފައިނޭންޝަލް ޕަފޯމަންސް އެލަވަންސް” އެއް ދެވޭނެ ގޮތްވެސް ފިނޭންސް މިނިސްޓްރީން ވަނީ ކަނޑައަޅާފަ އެވެ.\nމި އެލަވަންސް ދެވޭނީ ކުންފުނިތަކުގެ މާލީ ހިސާބުތައް ރިވިއު ކުރުމަށްފަހު ކުންފުނިތަކާއެކު ކުރެވޭ މަޝްވަރާ ތަކަށް ބިނާކޮށް ކަނޑައެޅޭ ޓާގެޓްތައް ހާސިލްވެފައި ވަނީ ކިހާ މިންވަރަކަށް ތޯ ބެލުމަށް ފަހު، ހާސިލްވެފައިވާ މިންވަރަށް ދެވޭ މާކްސް އަކުންނެވެ. އަދި ފާއިތުވި އަހަރުގެ ކުންފުނީގެ މާލީ ގާބިލްކަން ދިރާސާކޮށް މި ކެޓަގަރީގެ ދަށުން މާކްސް ދެވޭނެ އެވެ.\nފިނޭންސުން އެކުލަވާލި މި އުސޫލަށް ބަލާއިރު އެންމެ މަތީ ގިންތީގައި ހިމެނޭ ކުންފުންޏެއްގެ އެމްޑީއެއްގެ މުސާރަ 113،000 ރުފިޔާ އަށްވުރެ ބޮޑު ވާނެ އެވެ. އަދި އެންމެ ދަށް ކެޓަގަރީގައި ހިމެނޭ ކުންފުނީގެ އެމްޑީއަކަށް ވެސް ވެސް ޕާފޯމަންސަށް ބަލައި 80،000 ރުފިޔާ އަށްބޮޑުކުރެވޭނެއެވެ.\nޒުހޭރު ޖުލައި 9, 2021 At 8:41 ޕމ\nހާޑުވީމާ ހާޑު އެލޮވެންސް ވެސް ދޭންޖެހޭނެއެވެ. ހާޑުވެގެން ދައުލަތަށް އެތަންތަނުން ފައިދާ ނެރެންޏާ އޯކޭ. އެނޫނީ ކަރަޕްޝަންގެ ގޮތުގައި އެނަގާބައި ވެސް އޯކޭ. ދެން ކީބޭ ބުނާނީ. ކުރިއަށް ކުރިއަށް ބާރަށް.\nހިލަބެ ޖުލައި 10, 2021 At 5:56 އމ\nތިލަފަތުގެ ހަމަހަމަކަން ކޮބައިތޯ ބޮޑުންބޭނުންވާހުރިހާކަމެއްކޮށްެވޭ ނިކަން އެއްމެއާދައިގެ ވަޒީފާތައްއަދާކުރާ މީހުންނަށްކޮށްމެވެސްމިންވަރެއްގެ މުސާރައިގެ ކުރިއެރުމެއްދީބަލަ ތިއީވެސްނަފުރަތުއުފެދޭނެކަމެއް އެއްވެސްހަމަހަމަކަމެއް ކަލޭމެންގެފުށަކުވެސްނެއް އިޚްލާޞްތެރިކަމެއްއަމުދުންނެއްކަން ތިޔަކަންކުރާގޮތުން ވަރަށްސާފު…


އެފްއެސްއެމްގެ ޕެޓްރޯލް ޝެޑްތަކުން ހިދުމަތް ދޭ ގަޑިތަކަށް ބަދަލު...\nއެފްއެސްއެމްގެ ހިދުމަތް ދޭ ގަޑިތައް ބަދަލުކުރުން\nއެފްއެސްއެމްގެ ޕެޓްރޯލް ޝެޑްތަކުން ހިދުމަތް ދޭ ގަޑިތަކަށް ބަދަލު ގެނެސްފި\nމާލޭގައި ހުންނަ ޝެޑްތައް ހެނދުނު 08:00ން އިރުއޮއްސި 06:00ށް ހުޅުވާފައި ހުންނާނެ\n18 ފެބްރުއަރީ 2021 | ބުރާސްފަތި 07:46\nއެފްއެސްއެމްގެ ޕެޓްރޯލް ޝެޑްތަކުން އާންމުން ހިދުމަތް ހޯދަނީ\nފިއުލް ސަޕްލައިސް މޯލްޑިވްސް އިން އެފްއެސްއެމްގެ ޕެޓްރޯލް ޝެޑްތަކުން ހިދުމަތް ދޭ ގަޑިތަކަށް ބަދަލު ގެނެސްފިއެވެ.\nއެފްއެސްއެމް އިން ބުނީ މާލެގައި ހުންނަ ޕެޓްރޯލް ޝެޑުން ކޮންމެ ހޮނިހިރު ދުވަހަކުން ބުރާސްފަތި ދުވަހަކަށް ހެނދުނު 08:00ން އިރުއޮއްސި 06:00ށް ހިދުމަތް ލިބެގެންދާނެ ކަމަށެވެ. އަދި ހުކުރު ދުވަހު މެންދުރުފަހު 02:00ން އިރުއޮއްސި 06:00ށް ހިދުމަތް ލިބޭނެ ކަމަށެވެ.\nމީގެ އިތުރުން ތިލަފުށީގައި ހުންނަ ޝެޑުން ކޮންމެ ހޮނިހިރު ދުވަހަކުން ބުރާސްފަތި ދުވަހަކަށް ހެނދުނު 08:00ން ހަވީރު 16:30ށް ހިދުމަތް ލިބޭނެ ކަމަށެވެ. އަދި ހުކުރު ދުވަހު މެންދުރު 02:00ން ހަވީރު 16:30ށް ހިދުމަތް ލިބޭނެ ކަމަށެވެ.\nއެހެންނަމަވެސް، ފުލުހުންގެ ހާއްސަ ހުއްދަ އޮންނަ ފަރާތްތަކަށް އީޒީ ފިލް 1 (ސްޓެލްކޯ) އަދި އީޒީ ފިލް3(ހުޅުމާލެ) އިން 18:00 ން ފެށިގެން 23:00 އާއި ހަމަޔަށް ޚިދުމަތް ލިބޭނެ ކަމަށް އެ ކުންފުނިން ބުންޏެވެ.\nހުރިހާ ޝެޑުތަކެއްގެ ހިދުމަތް ވެސް ކޮންމެ ނަމާދު ވަގުތަކަށް، 25 މިނެޓަށް މެދުކަނޑާލާނެ ކަމަށް ވެސް އެފްއެސްއެމް އިން ބުންޏެވެ.\nއެފްއެސްއެމް އިން މިވަގުތު މާލެ ސިޓީގައި ހަތަރު ޕެޓްރޯލް ޝެޑް ހިންގަމުން އަންނައިރު ތިލަފުށީގެ އިތުރުން ހުޅުމާލޭގައި ވެސް ޕެޓްރޯލް ޝެޑެއް ހިންގަމުންދެއެވެ.\nއެފްއެސްއެމްގެ ޕެޓްރޯލް ޝެޑްތަކުން ހިދުމަތް ދޭ ގަޑިތަކަށް ބަދަލު ގެނެސްފައިވާއިރު މި ބަދަލުތައް ގެނެސްފައިވަނީ މާލޭގައި ކޮވިޑް-19 ގެ ކޭސްތައް އިތުރުވަމުންދާ މި ދަނޑިވަޅުގައި ހެލްތް ޕްރޮޓެކްޝަން އެޖެންސީ (އެޗްޕީއޭ) އިން އެޅި ފިޔަވަޅުތަކާ ގުޅިގެންނެވެ. އެގޮތުން އިރުއޮއްސި 18:00 ގެ ފަހުން ވެހިކަލްތައް ނުދުއްވޭއިރު ރޭގަނޑު 11 ގެ ފަހުން މަގުމަތީގައި އާންމުން އުޅުމަކީ މަނާކަމެކެވެ.


(8 އޭޕްރީލް 2017 އާ ގުޅޭ)\n"ދުރުވޭ... ދުރުވޭ މިކޮޅަށް. އަޅުގަނޑުގެ ޓީމް މީޓިންރޫމްގައި އެބަތިބި." އެމީހުން ގޮވައިގެން އެތެރެއަށް ހިނގައިގަތް ނާޝިދުއަށް، އެތަނުގައި މިވާ ގޮތެއް ނޭނގެއެވެ. އޭނަގެ ރީތި އޮފީހުގެ ރީތި ލައުންޖް އޭރިއާގައި ހުރި ރީތި އަންހެންކުއްޖާ ފެނިފައި، އޭނަގެ ކްލައަންޓުން ހައިރާންވެ އަންތަރީސްވެފައި، އެކަކު އަނެކެއްގެ މޫނަށް ބަލަބަލާ ތިބުމުން ނާޝިދު ހީކުރީ އެއީ އޮފީސްކުއްޖެއް ކަމަށް ހީކޮށް އެމީހުން މަޑުކުރީ ކަމަށެވެ. ޙަގީޤަތުގައި ވެދާނެ ގޮތެއް ނާޝިދުގެ ހިތަށްވެސް ނުގެނެވެ އެވެ.\nބުދަކަށް ވެފައި ހުރި ވަރުދާގެ މޫނުމަތިން ފެންނަމުންދިޔަ ބިރުވެރި ކުލަތައް ނާޝިދުއަކަށް ނުފެނުނެވެ. އައި މެހްމާނުންގެ މޫނުން ފެންނަ ޙައިރާންކަމާއި ފޫހި ކަމުގެ ކުލަވަރެއް ނާޝިދުއަށް ފާހަގަ ނުވިއެވެ. އިންސާނެއްގެ ހިތު ލަފައަށްވެސް ގެނެވިފައި ނުވާ ކަމަކަށް ލޮލާއި ސިކުނޑި ހުޅުވޭނީ ވަރަށް މަދު ފަހަރެއްގައިކަމުން، ވަގުތާއި ޙާލަތު އައިސް ނާޝިދު އާއި ކުރިމަތިކުރުވާފައި އެވާ "ޙަޤީޤަތް" ނާޝިދުއަކަށް ވިސްނައެއް ނުގަނެވުނެވެ. އެ މަންޒަރުގެ އަސްލު ނާޝިދުއަކަށް ނުފެނެ އެވެ.\nނާޝިދުގެ ފަހަތުން ވަދެގެން އައި މެހްމާނުންގެ މޫނުން ނެއްޓި، ވަރުދާގެ ލޯ އެހެން ދިމާލަކަށް ޙަރަކާތްވެސް ކުރީ އިރުކޮޅެއް ފަހުންނެވެ. ވަރުދާ ބަލަން ފެށީ ނާޝިދުމެންގެ ތެރެއިން މީހަކު މަދުވެގެން ހޯދާލާ ގޮތަށެވެ. ދެއަރިއަކަށް ކުޑަކޮށް ޖެހިލާފައި އިތުރު މީހަކު ހުރިތޯ ޔަޤީންކުރަން ވަރުދާ އުޅޭކަހަލަ ގޮތެއް އެންމެންނަށްވެސް ފާހަގަ ކުރެވުނެވެ. ނަމަވެސް އެއީ ކޮން ކަމެއްކަންވެސް ނާޝިދުއަކަށް ނޭނގުނެވެ.\n"ދުރުވޭ...." ނާޝިދު އޭނަގެ ކްލައަންޓުންނަށް އަނެއްކާވެސް ބުންޏެވެ.\nވަރުދާގެ ލޯ ދައުރު އެކުރާ ކުރުމުގެ މާނައެއް ނޭނގިހުރި ނާޝިދު، ވަރުދާއަށް ފަހުން ގުޅާނެ ކަމުގެ އިޝާރާތް ކޮށްލަމުން މީޓިން ރޫމަށް ދާން އޮންނަ ހަނިގޯޅިން، މެހްމާނުންނަށް މަގު ދައްކަމުން ހިނގައިގަތެވެ. ފުރުޞަތު ނުލިބިފައިހުރި ވަރުދާ ތެޅިގެންފައި، އެތަނުން ސަލާމަތް ނުވެވިފައި ހުރި މީހަކު ފަދައިން ދުވެފައި މައިދޮރާއި ދިމާލަށް ހިނގައިގަތެވެ.\nބިލަމަގު މާކުލައިގެ ޕާކިސްތާނު ހެދުމަކާއި ހަމަ އެކުލައިގެ ކުދި މާތަކެއް ޖަހާފައި ހުރި ހުދު ކުލައިގެ ދޯޕައްޓާއެއް އަޅައިގެން ހުރި ޝާހީ ވައްތަރުޖަހާ އަންހެންމީހާ ކުރީގައި ހުރެގެން ހިނގައިގަތެވެ. ނަމަވެސް ފަހަތުން ދިޔަ ދެ ފިރިހެނުންނަށް ފަސްއެނބުރިވެސް ބަލާނުލައެއް ނުތިބެވުނެވެ. މި މަންޒަރު ނާޝިދުއަށް ފެނުނެވެ. ނާޝިދުއަށް ހީކުރެވުނީ އެހެން ފިރިހެނުންނެކޭ އެއްފަދައިން އެމީހުންނަށްވެސް ވަރުދާ ރީތި ވެގެން ބަލަނީ ކަމަށެވެ.\nމީޓިންރޫމްގައި އެމީހުން ބައިތިއްބާފައި ނާޝިދު ނުކުމެފައި ވަރުދާ ހުރިތޯ އަދިވެސް އެއްފަހަރު ބެލިއެވެ. މިވަގުތަކީ ވަރުދާއަށް އޭނަގެ ބޭނުން ޖެހިފައިވާ ވަގުތަކަށްވެފައި، އޭނަ ދާންމިޖެހުނީވެސް ވާހަކަ ދައްކާ ނުނިމެނީސް ކަމަށްވާތީ، ވަރުދާއަށް ކުށްހީއެއް ކުރެވޭނެ ފުރުޞަތު ދޭކަށް ނާޝިދު ބޭނުމެއް ނުވެ އެވެ.\nވަރުދާ ނެތެވެ. ނާޝިދު މެސެޖެއް ކުރިއެވެ. ކޮޓަރި ލިބުނު ގެއަށް ވަރުދާ ލާން މީޓިން ނިންމާފައި ދާނެ ކަމަށާއި، އޭނަ ދަންދެން މަޑުކުރުމަށާއި، ވަރުދާ އާއި ދިމާވާނީ ކޮން ތަނަކުންތޯ އަހާފައި މެސެޖް ކުރިއެވެ. އިރުކޮޅެއް ވީއިރުވެސް ޖަވާބު ނުލިބުމުން އަނބުރާ މީޓިންގ އަށް ވަނީއެވެ. ގޮނޑީގައި ހަމަޖެހިލެވުމާއެކު ވަރުދާގެ މެސެޖް ލިބުނެވެ. ހުންނާނެ ކަމަށާއި ގޭގެ އެޑްރެސް ޖަވާބުގައި އޮތެވެ. އެއީ ކުރީ ފަހަރުވެސް ވަރުދާ އައިސް ހުރި ގޭގެ އެޑްރެހެވެ. ބޮޑު މަގުގައި ހުންނަ ގެއެވެ. ދާނެ ކަމަށާއި މަޑު ކުރުމަށް ބުނެފައި ނާޝިދު މީޓިންގ ފެށިއެވެ.\nއޭގެ ދެގަޑިއިރު ފަހެވެ. ނާޝިދުގެ މީޓިންގ ނިމިއްޖެއެވެ. ހީކުރި ގޮތާއި ޚިލާފަށް ނުތަނަވަސްކަމެއް އުފެދިގެންނެވެ. ދެފަރާތުގެ ޚިޔާލު ތަފާތުވުމަކުންނެވެ.\nނާޝިދުމެން ހީކޮށްތިބި ގޮތާއި ޚިލާފަށް، އައިސްތިބި ޢާއިލާއިން ބޭނުންވަނީ ވަފިއްޔާ އާދަމްއަށް ލިބިފައިވާ ދެބިމާއި އެ ދެބިމުގައިވާ ޢިމާރާތް، ރާއްޖޭގެ އެންމެ މުއްސަނދި ވިޔަފާރިވެރިޔާ ކަމަށްވާ ގާދިރު އިބްރާހިމް އަށް ހިބައިން ވިއްކާލުމަށެވެ. މައްސަލައަކަށްވީ އެކަމާއި ނާޝިދު އާއި ނާޝިދުގެ ޓީމުން ދެކޮޅު ހެދުމެވެ.\nމިފަދަ ޒަމާނެއްގައި އެފަދަ ބޮޑު ގޯހެއް އެ ޢާއިލާއިން ހަދަން ދޫކޮށްލާކަށް ނާޝިދުމެންނަކަށް ނުކެރުނެވެ. ޕްރޮފެޝަނަލް ގޮތުގައި، އެކަމުގައި ހުރި ގޯސްތަކާއި ވެދާނެ ގޮތްތަކާއި މީގެ ކުރިންވެސް އެފަދަ އެހެން ކޭސްތަކުގައި ކަންކަން ވެފައި ހުރި ގޮތްތައް އެ ޢާއިލާއަށް އޮޅުންފިލުވައިދިނެވެ. އަމިއްލަ ބިމެއް، ވިއްކާލުމަކީ ކުރަން ހެޔޮވާވަރުގެ ކަމެއް ނޫންކަމަށާއި، ޚާއްޞަކޮށް މާލެއިން ބިމެއް ވިއްކާލާމީހަކު ކިތަންމެ ބޮޑު އަގުގައި އެ ބިން ވިއްކިކަމުގައި ވިޔަސް އެ ވިއްކެނީ ނުއަގުގައި ކަން އެކި ގޮތްގޮތުން ނާޝިދުމެން އެ ޢާއިލާއަށް ވިސްނައިދިނެވެ. ހަނދާންކޮށްދިނެވެ.\nވަފިއްޔާ އާއި ވަފިއްޔާގެ އެއްބަނޑު އެއްބަފާ އަނެއް ދެ ބެއިންނަކީވެސް ދަރިން ތިބި މީހުން ކަމަށްވާތީ، އެހާ ފަސޭހައިން އެވަރުގެ ބޮޑު ބިމެއް ވިއްކާލާކަށް ނުވާނެ ކަމާއި އެކުދިންގެ މުސްތަގްބަލަކީ އަދި އެނގޭ އެއްޗެއް ނޫންކަމާއި، ވެދާނެ ގޮތަކާމެދު ރައްކާތެރި ކަމުގެ ފިޔަވަޅު ކޮންމެހެންވެސް އަޅަންޖެހޭނެ ކަމަށް ނާޝިދުއާއި ނާޝިދުގެ ޓީމުން އެމީހުންނަށް ވިސްނައިދިނެވެ. ދިހަ ބުރިއަށް ޢިމާރާތް ކޮށްފައިވާ އެ ބިމުގެ ވާރިޘުންނަކީ ހަމައެކަނި ވަފިއްޔާމެން ނޫން ކަމާއި، ޖުމްލަ ނުވަ ކުދިން އެބަތިބިކަން ހަނދާން ކޮށްދިނެވެ. ރާއްޖެއިން ބޭރުގައި ބޭނުން ދުވަހެއް ވަންދެން އުޅުނު ކަމުގައި ވިޔަސް ގޯތީގައި ހުރި ޢިމާރާތުން ފައިދާ ލިބޭނެ ކަމަށާއި ގެ ކުއްޔަށް ދިން ނަމަވެސް ބިން ނުވިއްކުމަށް އެކި ގޮތްގޮތުން ވިސްނައިދިނެވެ. އެހެން ހުރިހާ ޙުއްޖަތެއް ބަލައިނުގަނެވުނު ކަމުގައިވާނަމަ، އެންމެ ކުޑަމިނުން އެ ތިންބެއިންނަށް ލިބިފައިތިބި ދަރިންނާއި ދޭތެރޭ ވިސްނުމަށް ނާޝިދުމެން އިލްތިމާސް ކުރިއެވެ. ލަފާ ދިނެވެ.\nނަމަވެސް ވަފިއްޔާގެ ފިރިހެން ކޮއްކޮ، ވަސީމްގެ ހަރުކަށި ބަސްތަކަކުން ނާޝިދުއާއި ނާޝިދުގެ ޓީމަށް ހަނދާންކޮށްދިނީ އެއީ ނާޝިދުމެން ވިސްނަން ޖެހޭ ކަމެއް ނޫން ކަމެވެ. އެމީހުން އެރޭވުން ރޭވީ މި ކުރެވެނީ ކީއްކަން އެނގިތިބެ ކަމަށެވެ. އެހާ ދުރުގައި ތިބެފައި މިހާ ގިނަ އަހަރުކޮށްފައި މި އައީވެސް ކަމުގެ ހުރި ބޮޑުކަމާއި ކަން ވުން އެމީހުންނަށް މުހިއްމުވިލެއް ބޮޑުކަމުންކަން ހަނދާން ބެހެއްޓުމަށް ވަސީމް ބުންޏެވެ. އެހެންކަމުން، ނާޝިދުމެންގެ ވާޖިބަކަށް ވާނީ ކިތަންމެ ބޮޑު އަގެއް ކިޔައިގެން ވިޔަސް އެމީހުން ބުނާ ގޮތަކަށް ބުނާ ކަމެއް ކޮށްދިނުން ކަމަށް ވަރަށް ރަނގަޅަށް ހަނދާން ކޮށްދިނެވެ.\nނާޝިދު އާއި ނާޝިދުގެ ޓީމުން ބަސްހުސްވީ އެ ހިސާބުންނެވެ. އެންމެންވެސް އިންތިޒާރު ކުރީ ނާޝިދު ނިންމާނެ ގޮތަކަށެވެ. ނާޝިދުއަށް ވިސްނުނު ގޮތުގައި، އެހާބޮޑަށް އެމީހުންނަށް މި ކުރެވޭ ކަމެއް އެނގޭނަމަ، ބިމާއި މުދާތައް އަގުމަގުކުރުމުގެ ބޭނުމެއްވެސް ނެތެވެ. ނަމަވެސް، ވަސީމް އެބުނިހެން، އެމީހުންގެ ވާޖިބަކަށް ވާނީ އެމީހުންގެ ދާއިރާއިން އެދޭ އެހީއެއް ވުންކަމަށްވާތީ، އެހިސާބުން އެ ޢާއިލާއާއި ދެބަސްވުން ނާޝިދު ދޫކޮށްލި އެވެ.\nހިނދުކޮޅެއްގެ ހިމޭންކަމަށްފަހު ނާޝިދު އޭނަ ނިންމި ގޮތް ހާމަ ކުރިއެވެ. އެ ޢާއިލާއިން އެދުނުގޮތަށް ކަންކަން ހަމަޖައްސައިދޭނެ ކަމުގެ ވަޢުދު ވިއެވެ. އެ މަސައްކަތް ކުރުމަށް ދެ ދުވަހުގެ މުއްދަތު ހޯދާފައި، ދެން މީޓިންގ ބާއްވާނެ ދުވަހެއް ކަނޑައަޅާފައި އެންމެންވެސް ވަކިވި އެވެ.\nބައްދަލުވުން ދިޔަގޮތުން އެންމެންވެސް ތިބީ ނުތަނަވަސްކަމެއް ލިބިފައެވެ. ނާޝިދު ގަސްތުކުރީ އެހިސާބުން އެރެއަށް އޮފީސް މަސައްކަތް ހުއްޓާލުމަށެވެ.\nއޮފީސް ބަންދުކުރުމުގެ މަސްއޫލިއްޔަތު އަންވަރުއާއި ޙަވާލުކޮށްފައި ނާޝިދު ނުކުތީ ވަރުދާ ހޯދަން ދިއުމަށެވެ. ސިކުނޑިއަށް ލިބިފައިވާ ވަރުބަލިކަމާއެކު ޖައްސާލަން ބޭނުންވެފައިހުރި ނަމަވެސް، ވަރުދާ ބަލާދާނެ ކަމަށް ނާޝިދު އަށް އޮތީ ވަޢުދުވެވިފައިކަމުން، ވަރުދާގެ އެކަންކަން ހަމަޖައްސާލާފައި އަވަހަށް ގެއަށް އަންނަން ގަސްތުކޮށްގެން، ކާރަށް އަރާ ސްޓާޓް ކޮށްލިއެވެ. ވަރުދާގެ މެސެޖެއް އައިސް ހުރެދާނެ ކަމަށް އަދިއެއްފަހަރު ފޯން ބަލާލިއެވެ. ނެތެވެ. އިތުރަށް ކަމެއް ބޮޑުނުވަނީކަމަށް ވިސްނާފައި ނާޝިދު ގޮސް ވަރުދާ އެބުނި ގެއާއި ދިމާލުން މަގުގެ އަނެއްފަރާތުގައި ކާރު ޕާކް ކޮށްފައި ވަރުދާއަށް ގުޅަން ފެށިއެވެ.\nރިންގު ހުސްވަންދެން ރިންގުވިއިރުވެސް ވަރުދާގެ ޚަބަރެއް ނުވިއެވެ. ދެވަނަ ފަހަރަށް އަނެއްކާވެސް ނާޝިދު އެ ނަންބަރަށް ޑައިލް ކުރަން ފެށިއެވެ. އެފަހަރު ދެވަނަ ރިންގާއެކު ވަރުދާ ފޯން ކަނޑާލައިފިއެވެ. ނަމަވެސް ވިސްނާލާފައި އަނެއްކާވެސް ނާޝިދު ގުޅަން ފެށިއެވެ. އަނެއްކާވެސް ވަރުދާ ފޯން ކަނޑާލީއެވެ. ނާޝިދުގެ ފޯނަށް އަރަނީ އެ ލައިން ބިޒީވާ ކަމަށެވެ. މިވަނީ ކިހިނެއްކަން ނޭނގިގެން ނާޝިދުއަށް އުނދަގޫ ވެއްޖެއެވެ. ކާރުންފައިބައިގެން ރަނގަޅަށް ތަޅުލާފައި މަގުގެ ދެކޮޅު ބަލަމުން ގޮސް ނާޝިދު މަގުގެ އަނެއްފަރާތަށް އެރިއެވެ. ވަރުދާ ހުރި ގޭ ހުންނަނީ އެ ފަޅީގައި ކަމަށް ވުމުން، ނާޝިދު ގަސްތުކުރީ ވަރުދާ ހޯދުމަށް އެގެއަށް ވަނުމަށެވެ. ޕޭމަންޓް މައްޗަށް އެރުމާއެކު ނާޝިދުއަށް ފެނުނީ ކުރިމަތީ ހުރި ފިހާރަ ބަންދުކުރާ ތަނެވެ. ގަޑިބަލާލިއިރު ދިހަގަޑި ބައިވަނީއެވެ. އަވަހަށް ފިހާރައަށް ވަދެލީ ފެން ފުޅިއެއް ގަނެލުމަށެވެ.\nގަތް ކުޑަފެންފުޅީގެ މަތިގަނޑު ހުޅުވަން މަސައްކަތް ކުރަމުން ދެހަރުފަތްލީ ފިހާރައިން ފައިބައިގެން އައިސްއައިސްހުރި ނާޝިދުއަށް މަންޒަރެއް ފެނުނީ އެވަގުތުއެވެ. އެއީ އެފިހާރައަށް ނާޝިދު ވަންއިރު ނުފެންނަ މަންޒަރެކެވެ. އޭނާ ނުފެނިގެން މި ހޯދާ ވަރުދާ އެހެރީއެވެ. އެ ފިހާރައަށްވުރެ ކުޑަތަންކޮޅެއް ކަނާތްފަރާތުގައި، ފިރިހެނަކާ ވާހަކަ ދައްކަން އެހެރީ ވަރުދާއެވެ. އަތުގައި ފޯންވެސް އެބައޮތެވެ.\nނާޝިދުއަށް ޗޮކެއް ކަނޑާލެވުނެވެ. އެކަމަކު ދެން މީ ބޮޑުވަރެކޭ ނާޝިދުގެ ހިތަށް އެރިއެވެ. ފިރިހެނަކާ ޖެހުނީމަ އޭނަ ގުޅަނީ ކީއްވެގެންކަންވެސް ވަރުދާ ހަނދާން ނެތުނީހެއްޔެވެ. އަނެއްކާ އެއީ ޢާލިމް ބާވައެވެ. ވަރުދާ ބަލާ ޢާލިމް އަންނާނެ ވާހަކަ ކުރިން ވަރުދާ އޮތީ ބުނެފައެވެ. ވަރުދާ އާއި ދޭތެރޭ ނުބައިކޮށް ހީކުރެވުނީތީ ނާޝިދު އަމިއްލަ އަމިއްލައަށް އެ ކުށްހީ ފޮހެލެވޭތޯ އުޅުނެވެ. ނާޝިދު ހިތްހަމަޖައްސާލިއެވެ. ވަރުދާ ދައްކާނެ ވަރަކަށް ވާހަކަ ދައްކާ ނިމެންދެން މަޑުކޮށްލުމަށް ނާޝިދު ގަސްތުކުރިއެވެ. އެކަމަކު އެއީ އޭނައަށް ވަރުދާ ފެންނަ ހިސާބުގައެވެ.\nނާޝިދު ދިޔައީ އިރުއިރުކޮޅާ ވަރުދާއަށް ބަލަމުންނެވެ. ނާޝިދު ފިހާރައިން ނުކުތްއިރުވެސް އަދި މިހާރުވެސް އެ ފިރިހެނަކު ހުރީ ނާޝިދު ހުރި ދިމާލަށް ފުރަގަސްދީގެން ކަމުގައި ވިޔަސް ވަރުދާގެ ޙަރަކާތްތައް ނާޝިދުއަށް ރީއްޗަށް ފެނެއެވެ. އިރުކޮޅެއްވަންދެން ބަލާލުމުން، އެއީ ޢާލިމް ނޫންކަން ނާޝިދުއަށް ޔަގީންވިއެވެ. ޢާލިމް އާއި ވާހަކަ ދައްކާއިރު ކުށްވެރި ވެފައި ކުޑަވެފައި ހުރި ގޮތެއް ވަރުދާގެ ނުހުންނާނެ ކަމާއި، އެކަމަކު މިވަގުތު ވަރުދާގެ މުޅި ސޫރަވެސް އެ ފެންނަނީ ނިކަމެތިވެފައި ހުރި އަންހެންކުއްޖެއްގެ ގޮތުގައިކަން ނާޝިދުއަށް ފާހަގަ ކުރެވުނެވެ.\nއަދިވެސް ބޮޑަށް ރަނގަޅަށް ނާޝިދު ބަލާލިއެވެ. އެމީހަކުގެ ޙަރަކާތްތައް ހުރި ގޮތުން އެއީ ޢާލިމްހެން ނާޝިދުއަށް ހީނުވިއެވެ. އަތުގެ ޙަރަކާތްތައް ހުރި ގޮތުން ބޮޑަށް ހީވަނީ އެމީހަކު ވަރުދާ ދެކެ ނުރުހިގެން ކޮންމެވެސް ވާހަކަތަކެއް ދައްކާހެންނެވެ. ނޫނީ ސުވާލުތަކެއް ކުރާހެނެވެ. ވަރުދާގެ ހުރިހާ ސިފައަކުންވެސް ފެންނަނީ އެތަނުގައި ހުންނަން އުނދަގޫ ވެފައި ހުރި ކަމާއި ބިރުގަނެ ކަންބޮޑުވެފައި ހުރި ކަމެވެ.\nނާޝިދު އެ ފިރިހެނަކާއި ދިމާލަށް ރަނގަޅަށް ބަލަމުން ދިޔައެވެ. ޢާލިމް އާއި ދާދި އެއް އިސްކޮޅެކެވެ. އެކަމަކު އެއީ ޢާލިމް ހެނެއް ނާޝިދުއަށް ހީނުވިއެވެ. ވަރުދާގެ ދޮންބައްޕަ މަތިން ނާޝިދު ހަނދާންވީ އެވަގުތުއެވެ. އަނެއްކާ ދޮން ބައްޕަ ވަރުދާ ހޯދަން އައީ ނޫން ބާއޭ ނާޝިދުގެ ހިތަށް އެރުމުން ދެ ލޯ ބޮޑުވެ ހަށިގަނޑު ސީދާވެގެން ދިޔައީ ކަރަންޓުގައި ޖެހުނު ފަދައަކުންނެވެ.\nޔަގީނެވެ. ދޮންބައްޕަ ނޫން މީހެއްގެ ކުރިމަތީގައި ވަރުދާ އެހެން އިސް ތިރިކޮށްގެން މަޑުފުށްކޮޅަކަށް ވެގެން ނުހުންނާނެއެވެ. ބަލާކަށް ނުހުރެ ވަރުދާގެ ނަންބަރަށް އަނެއްކާވެސް ނާޝިދު ގުޅަން ފެށީއެވެ. ދެވަނަ ރިންގާއެކު މަޑުމަޑުން ފޯން ހިއްލާފައި ވަރުދާ ފޯން ބެލިތަން ނާޝިދުއަށް ފެނުނެވެ. ހަމަ އެވަގުތުމެ ވަރުދާ ކައިރީ ވާހަކަ ދައްކަން އެހެރަ ފިރިހެނަކު ވަރުދާގެ ފޯން ދަމައިގެންފަ ބަލާކަށް ނުހުރެ ބިންމައްޗަށް ޖަހައިފި އެވެ.\nނާޝިދުއަށް ކެތެއް ނުވިއެވެ. އިތުރު ސިކުންތެއްވެސް ބޭކާރު ނުކޮށް ބާރު ބާރަށް ހިނގާފައި ގޮސް ވަރުދާކައިރިއަށް ނާޝިދު ހުއްޓިއްޖެއެވެ. ނާޝިދު ފެނުމުން ވަރުދާއަށް ލިބިފައި ހުރި ޙައިރާންކަމާއި ބިރުގެންފައިވާ ދެލޮލާއި، އެމީހާގެ ރުޅިއައިސް ރަތްވެފައިވާ ދެ ލޯވެސް ނާޝިދުއަށް އަމާޒު ވެއްޖެއެވެ. އެމީހުންނަށް ލިބުނު ޙައިރާންކަމަށްވުރެ ނާޝިދުއަށް ލިބުނު ޙައިރާންކަންވެސް ވަކި ކުޑައެއް ނޫނެވެ.\n"ވަސީމް...؟" ނާޝިދުއަށް އިތުރަށް އެއްޗެއްވެސް ނުބުނެވުނެވެ. އެއީ މީގެ ބައިގަޑިއެއްހާއިރު ކުރިން އޭނަގެ އޮފީސް މޭޒު ދޮށުގައި އޭނައާއި ބަހުސް ކުރަން އިން ވަސީމް އާދަމް އެވެ.\nވަސީމް ނާޝިދު އާއި ދިމާލަށް ބަލަހައްޓައިގެން ހުރި ގޮތުން ގަބޫލު ނުކުރެވިގެން ހުރި ވައްތަރު ޖަހައެވެ. އެހެން ނަމަވެސް އައިސްފަ ހުރި ރުޅިއެއް ގަދަކަމުން ނާޝިދު އާއި އަގައިން ބުނަންވެސް ވަސީމް ބޭނުން ނުވި އެވެ.\n"މިއީ...މިއީތަ މިހާރު ކަލެއަށް ކުރަން ފެނުނު ކަމަކީ؟ މިކަހަލަ މީހުންގެ ތުންފުއްސަކަށް ވީމަ ކަލެއަށް ވަރަށް ފަސޭހަވާނެ އުޅެން. ރަނގަޅަށް ތިހަދަނީ. ބުނަން ކަލޭ ނުވާނެ އިސްލާޙެއް." ރުޅީގެ ސަބަބުން ދަތްކުނޑިވިކިފައި ހުރި ވަސީމްގެ އަޑު މަޑުވެފައި ރަޙުމް ކުޑައެވެ. ވަރުދާއާއި ދިމާލަށް އެހެން ބުނެފައި، އެނބުރި ބަލާވެސް ނުލާ ކުރިއަށް ގޮސް ފަސްވަރަކަށް ފޫޓް ދުރުގައި މަޑުކޮށްފައި އޮތް ކާރެއްގެ ކުރީ ސީޓަށް އަރައިފިއެވެ. އެއާއެކު އެ ކާރު ދުއްވާލިވެސް މެއެވެ.\nނާޝިދު ފަރުވާވެ ބަލާލިއެވެ. އެއީ ޕްރައިވެޓް ކާރެކެވެ.\n"ވަރުދާއަށް ކިހިނެއް ވަސީމް އެނގެނީ.؟ ކީއްވެ އެކަހަލަ އެއްޗެއް ވަރުދާއާއި ދިމާލަށް ބުނުމުގެ ޙައްޤު ވަސީމް އަށް ލިބުނީ؟" ވަސީމްގެ އަނގައިން އެއިވުނު ޢިބާރާތުން ނާޝިދު ގާތަށް ރުޅިއައެވެ. ވަރުދާގެ އަގު އެހާ ދަށްކޮށްލީތީ އެވެ.\nވަރުދާ ނާޝިދު އާއި ދިމާލަށް ބަލާލާފައި އަނގައިންވެސް ނުބުނެ ހިނގައިގަތީ އޭނަ އުޅޭ ގެއާއި ދިމާލަށެވެ.\n"ވަރުދާ....!!!" ނާޝިދުގެ އަޑުގައި ހުރި ނުރުހުންތެރިކަމެއްގެ ސަބަބުން ވަރުދާގެ ހަށިގަނޑުގައި ރޫރޫ އުފެދިގެން ދިޔައެވެ.\n"ވަރުދާ. މަޑުކުރޭ ! އަހަރެންގެ އެހީއަށް އެދިގެން އައީތީ އަހަރެން މިރޭ ވަރުދާގެ ގޭ ކުރިމައްޗަށް މިއައީ. އެހެންނޫންނަމަ ވަރުދާގެ މިކަހަލަ ވަގުތަކަށް އަހަރެންގެ ހުރަހެއް ނޭޅޭނެ." ގޮސްގޮސް ހުރި ވަރުދާގެ ކޮނޑުގައި ހިފައި ހުއްޓުވާފައި، އެނބުރި ވަރުދާގެ ކުރިމައްޗަށް އަރައި، ނާޝިދު ވާހަކަ ދައްކަން ފެށިއެވެ.\nވަރުދާ ހުއްޓުމުން، ބަލާކަށް ނުހުރެ ވަރުދާގެ އަތުގައި ހިފައިގެން ނާޝިދު ހިނގައިގަތީ މަގު ހުރަސްކޮށް ދާށެވެ. އެކަން އެނގުމުން ކުއްލިއެއް ޖަހާފައި ވަރުދާ ފަހަތަށް އަތް ދަމައިގަތެވެ. ނަމަވެސް އެއަށްވުރެ ބާރު ލާފައި ވަރުދާ އަތުގައި ހިފައިގެން ނާޝިދު ހިނގައިގަތެވެ. މަގުހުރަސްކޮށް ގޮސް ނާޝިދު މަޑުކުރީ އޭނަގެ ކާރު ކައިރިއަށެވެ.\n"މި ޙާލަތަށް އަހަރެން ދަމާފައި ގެނައީތީވެސް ވަރުދާއަށް ޖެހޭނެ އެއީ ކާކުކަން އަހަންނަށް ބުނެދޭން. ވަރުދާއަށް އޭނަ އެނގުނު ގޮތެއް އަހަރެން އެނގެން ބޭނުން." ނާޝިދުގެ އެއްވެސް ވާހަކައަކަށް އެއްޗެއް ނުބުނެ ހުރި ވަރުދާއަށް ނާޝިދުގެ މޫނުން ކުރިން ދުވަހަކުވެސް އެކުލަވަރު ނުފެނެ އެވެ.\n"ނުބެހޭ ކަންތަކާ ނުބެހި ހުންނަން ދަސްކުރަންވީނު؟ ނާޝިދުއާއި ބެހޭ ކަމެއް ނޫން އެއީކީ." ކިތަންމެ ހިތް ބިރުގެންފައި ހުރި ނަމަވެސް ވަރުދާގެ އަނގައިން އިވުނީ ކެރޭ ޖަވާބެކެވެ.\n"ކޮބައިތަ ނުބެހިފަ އަހަންނާ. އަހަރެން ކައިރިއަށް ވަރުދާ އެހީއަށް އެދިގެން އައީ ކޮން ހައިސިއްޔަތަކުން؟ ރައްޓެއްސެއްގެ ހައިސިއްޔަތުން؟ އެކަމަކު އަސްލު ކީއްކުރަން އަންނަންވީ އެފަދަ ފިރިހެނުންނާ ވަރުދާއާއި ރައްޓެހިކަން އޮންނައިރު؟ އަނެއްކޮޅުން...އޭނައަށް ކީއްވެ ވަރުދާއާއި ދިމާލަށް އެ ފެންވަރުގެ އެއްޗެއް ބުނެވުނީ. ވަރަށް ސާފުކޮށް އެބައެނގެއެއްނު އެއީ ވަރުދާގެ ރައްޓެއްސެއްނޫންކަން؟ ދެން ކީއްވެ އޭނަ ކައިރިއަށް އެހީއަށް އެދިގެން ނުދަނީ؟ މާ ރަނގަޅަށްވެސް އޭނައަށް އެހީވެވޭނެހެން އަހަންނަށް ހީވަނީ" ނާޝިދުއަށް ހުރީ ގޮތެއް ވެފައި ނޫންބާއޭ ވަރުދާގެ ހިތަށް އެރިއެވެ. އެވައްތަރަށް ނާޝިދު އޭނައާއި ވާހަކަ ދެއްކި އެއީ ފުރަތަމަ ފަހަރެވެ. ނާޝިދު އެހާ ރުޅިއެއް އޭނަ ދެކެ އަންނަން ޖެހުނީ ކޮންކަމަކާ ކަމެއް ވަރުދާއަކަށް ނުވިސްނުނެވެ. އެހިސާބުގައި މީހުން މަދުކަން އެއީ ނަސީބެކޭ ވަރުދާގެ ހިތަށް އެރިއެވެ.\n"ކޮން އިރަކުއްސުރެންތަ ވަރުދާ އޭނަ ދަންނަނީ. އަހަރެންގެ އޮފީސްތެރެއިން އޭނަ ފެނުނީމަ މިހެންވެގެންތަ ވަރުދާ އެހާ ކަންބޮޑުވީ؟ ވަރުދާއަށް ހަމަ ހެޔޮތަ ކޮންމެ ޢުމުރެއްގެ ކޮންމެ މީހަކަސް؟" ވަރުދާ އޭނައަށް ކަންކަން އޮޅުވާލަން އުޅެނީއޭ ހީކޮށް ނާޝިދު އަށް އާދެވެނީ ރުޅިއެކެވެ.\n"ތިދެން ބޮޑުވަރު އެކަމަކު..." ފޫހިކަމާއެކު އަނެއްފަރާތަށް ނާޝިދުއަށް އެނބުރި ލެވުނެވެ.\n"ނާޝިދު މޮޔަވީތަ؟" ނާޝިދުގެ އެ ވާހަކަތަކަށް ވާހަކަ ދައްކަން ވަރުދާ ބޭނުމެއް ނުވިއެވެ.\n"އަހަރެންތަ މޮޔައީ؟ ވަރުދާ ވެއްޖެއެއްނު މައިތިރިވާން. ފައިސާވެރި ކޮންމެ ފިރިހެނަކު ބުނިހާ ގޮތެއް ހަދަމުން ވަރުދާ ދުވާނީ ކިހާ ދުވަހެއްވަންދެންތަ؟" ނާޝިދުގެ ރުޅި އިތުރަށް ގަދަވަމުން ދިޔައެވެ. ވަރުދާއަށްޓަކައި އޭނަގެ ހިތުގައި ދެވިފައި އޮތީ ކިތަންމެ މަތީ މަގާމެއްކަމުގައި ވީނަމަވެސް، ވަރުދާއަކީ އެންމެންގެ "ތުންފުހި" ކަމަށް މީހުން ހަދާނެކަމުގެ އިހްސާސަށް ނާޝިދުއަށް ކެތް ނުވަނީ އެވެ.\n"ފައިސާ ބޭނުންވަންޏާ ބޭނުންވަރަކަށް އަހަރެން ދީފާނަން. އެހާ ޗީޕް..." ނާޝިދު ބުނަން އުޅުނު އެއްޗެއް ނުބުނެވުނެވެ.\n"ހެޔޮނުވާނެ ނާޝިދު. ހުއްޓާލަބަލަ. އެއީ އަހަރެންގެ ދޮންބެ. ވަސީމް އަކީ ދޮންބެ. ވިޝާމް އަކީ ކުޑަބެ." ވަރުދާއަށް ގޮތްހުސްވެގެން ބުނެވުނެވެ. ރުޅިއާއި ހިތްދަތިކަމުގެ އަސަރުން ވަރުދާގެ ރީތި ލޮލަށް ވެރިވެފައިވަނީ ގަދަ ރުޅިއެކެވެ.


Vihey Iru Dharifulhuge Neyfathaai Loleh Nethumun Mamma Akuge Nuruhun Scan Kuri Doctor Ah - Vaguthu\nވިހޭއިރު ދަރިފުޅުގެ ނޭފަތާއި، ލޮލެއް ނެތުމުން މަންމައެއްގެ ނުރުހުން ސްކޭންކުރި ޑޮކްޓަރަށް!\nޕޯޗުގަލްގައި ކުއްޖަކު ދަރިއަކު ވިހޭއިރު އެ ކުއްޖާގެ ނޭފަތާއި ލޮލެއް ނެތް މައްސަލައިގައި ސްކޭން ކުރާ ޑޮކްޓަރަކު (އޮބްސްޓްރެޓީޝިއަނަކު) ސަސްޕެންޑުކޮށްފިއެވެ.\nޕޯޗުގަލްގެ ވެރިރަށް، ލިޒްބަންގައި މިމަހުގެ7ވަނަ މާލެން ސިމާއޯ އާއި ޑޭވިޑް ރިބޭއިރޯ އަށް ލިބުނު ދަރިފުޅު، ރޮޑްރީގޯ ވިހެއިރު އެ ކުއްޖާގެ ނޭފަތާއި، ލޮލެއް ނެތެވެ. އަދި ބޮލުގެ ނާށިގަނޑުން ބައެއްވެސް ވަނީ އުނިވެފައެވެ. އެ ކުއްޖާގެ ބެލެނިވެރިންނަށް ލިބިގެން ދިޔައީ ބޮޑު ޝޮކެކެވެ. އެއީ އެ ކުއްޖާއަށް ބަނޑުބޮޑުއިރު، އެކުއްޖާގެ މަންމަގެ އަލްޓްރާސައުންޑް ސްކޭން ހަދަން ދާ ކޮންމެ ފަހަރަކު ކުއްޖާގެ ސިއްހަތު ރަނގަޅު ކަމަށް ޑޮކްތަރު އަރތޫރު ކަވާޅޯ ބުނެފައިވާތީއެވެ.\nކަމާބެހޭ ފަރާތްތަކުން ކަވާޅޯގެ މައްސަލަ ބެލުމަށްފަހު އޭނާ ވަނީ6މަހަށް ސަސްޕެންޑު ކޮށްފައެވެ. ޕޯޗުގަލްގެ މީޑިއާތަކުން ޚަބަރުފަތުރާ ގޮތުން މާލެން އާއި ޑޭވިޑް ވަނީ ތަފާތު3ފަހަރެއްގެ މަތިން ކަވާޅޯ މަސައްކަތް ކުރަމުންދާ ކްލިނިކަށް ސްކޭން ކުރަން ގޮސްފައެވެ. ކޮންމެ ފަހަރަކުވެސް ކުއްޖާ ދުޅަހެޔޮ ކަމަށް އޭނާ އެމީހުން ކައިރީގައި ބުންޏެވެ.3މަހުން ފަށައިގެން ވެސް އެކުއްޖާ ހެދި ބޮޑުވަމުން އަންނައިރު ގުވަންތަކުގެ ހުރި އުނިކަންތައް ފާހަގަކުރެވެން ޖެހޭނެ ކަމަށް ޑޮކްޓަރުން އިއްތިފާޤުވެއެވެ.\nއެންމެ ފުރަތަމަ މާލެންއަށް އޭނާގެ ދަރިފުޅުގެ ގުނަވަންތަކުގައި އުނިކަމެއް ހުރެދާނެ ކަމަށް ބެލެވުނީ އޭނާ ވިހަން ކައިރިވެފައި ހުއްޓާ، ހޮސްޕިޓަލަކަށް ގޮސް އޭނާ ހެދި 5ޑީ ސްކޭނަކުންނެވެ. އަލްޓްރާސައުންޑް ސްކޭނާ ޙިލާފަށް، 5ޑީ ސްކޭނަކީ ޑިޖިޓަލްކޮށް، ހަށިގަނޑުގެ ސާފު މަންޒަރެއް ދައްކުވައިދޭ ސްކޭނެކެވެ. ނަމަވެސް ކަވާޅޯގެ ކްލިނިކަށް އަނެއްކާވެސް ގޮސް މާލެން އެވާހަކަ ބުނުމުން، ކަވާޅޯ އޭނާ ކައިރީގައި ބުނެފައިވަނީ 5ޑީ ސްކޭންތައް ދިމާނުވާނެ ކަމަށާއި، ކުއްޖާ ދުޅަހެޔޮ ކަމަށެވެ.\nރޮޑްރީގޯ ވިހެއުމަށްފަހު އޭނާ ދިރިހުންނާނެ ކަމަށް ޑޮކްޓަރުން ލަފާކޮށްފައިވަނީ މަދު ގަޑިއިރުތަކަކަށެވެ. އޭގެ ފަހުން މިހާރު2ހަފްތާ ވެފައިވާއިރު، ރެސްޕިރޭޓަރެއްގެ އެހީއެއްގެ ބޭނުމަކާނުލާ، އަދިވެސް އެ ކުއްޖާ ނޭވާލައިގެން މަރުނުވެ، ސަލާމަތުން ދުނިޔޭގައި އެބަހުއްޓެވެ. ނަމަވެސް ރޮޑްރިގޯގެ ބަރުދަން ކޮންމެ ދުވަހަކާ އެކު ލުއިވަމުންދާ ކަން ޑޮކްޓަރުން ވަނީ ހާމަކޮށްފައެވެ.\nމާލެން އާއި ސިމާއޯ އަށް ދަރިފުޅު ލިބުމަށްފަހު، އެމީހުން ވަނީ ޕޯޗުގަލް ޕްރޮސެކިއުޓާ އޮފީހުގައި ކަވާޅޯގެ މައްސަލަ ޖައްސާފައެވެ. އެދެމަފިރިން އެމީހުންނަށް ލިބުނު ދަރިފުޅުގެ ކައިރީގައި އެމީހުންގެ ހުރިހާ ވަގުތެއް ހޭދަކުރަމުން އެބަދެއެވެ.\nއޮކްޓޯބަރ 26, 2019 17:16\nކިހުނެއް އެނގެނީ މީ އޭނާ ވިހޭ ކުއްޖާ ކަމެއް. ޢޮޅިހެން ނުވަތަ ގަސްދުގައި އރހެން ކުއްޖެއްވެސް ދެއްކީ ނޫންބާ؟


ހަފްތާއެއްގެ ތެރޭގައި "ރައީސް" އަށް 215 ކްރޯޑް ރުޕީސް...\n"ރައީސް" ރެކޯޑްތައް މުގުރަނީ\nހަފްތާއެއްގެ ތެރޭގައި "ރައީސް" އަށް 215 ކްރޯޑް ރުޕީސް ލިބިއްޖެ\nހަފްތާ ބަންދުގައި އިންޑިޔާއިން ބޭރުން އެންމެ ބޮޑު އާމްދަނީއެއް ލިބުނު ފިލްމުގެ ރެކޯޑު މިހާރު އޮތީ "ރައީސް" އަތުގައި\nއިންޑިޔާ ފިޔަވާ "ރައީސް" އަށް ދުނިޔޭގެ ކަންކޮޅުތަކުން ވަނީ 9.2 މިލިއަން ޑޮލަރު ލިބިފައި\n2 ފެބްރުއަރީ 2017 | ބުރާސްފަތި 13:55\n"ރައީސް" ގެ މަންޒަރެއް\nމިދިޔަ ޖެނުއަރީ މަހުގެ 25 ވަނަ ދުވަހު ރިލީޒްކުރި ފިލްމު "ރައީސް" އަށް އެއް ހަފްތާ ތެރޭގައި 215.17 ކްރޯޑް ރުޕީސްގެ އާމްދަނީއެއް ލިބިއްޖެއެވެ.\nއިންޑިޔާ ފިޔަވާ، މުޅި ދުނިޔެއިން ފިލްމަށް ބޮކްސް އޮފީހުގައި ހަ ދުވަސް ތެރޭގައި 62.56 ކްރޯޑް ރުޕީސް (9.2 މިލިއަން ޑޮލަރު) ލިބިފައިވާއިރު، އިންޑިޔާއިން އެކަނިވެސް ފިލްމަށް 152.61 ކްރޯޑް ރުޕީސް ވަނީ ލިބިފައެވެ. މިއާއެކު ޖުމްލަ 215.17 ކްރޯޑް ރުޕީސް ފިލްމަށް ލިބިފައިވާއިރު، މިއީ ބައެއް ސްކްރީންތަކާއި ސިނަމާތަކަށް ލިބުނު އާމްދަނީ ނުހިމަނައި ނެރެފައިވާ ޢަދަދެއް ކަމަށް ޚަބަރުތައް ބުނެއެވެ.\nބައިނަލްއަޤްވާމީ މަސްރަޙަށް ބަލާއިރު، ޝާހުރުކް ޚާންގެ ފިލްމު "ރައީސް" ވެފައިވަނީ ހަފްތާ ބަންދެއްގައި އިންޑިޔާއިން ބޭރު ޤައުމަކުން މިހާތަނަށް އެންމެ ބޮޑު އާމްދަނީއެއް ލިބުނު ފިލްމަށެވެ. އެގޮތުން ނިމިގެންދިޔަ ހަފްތާ ބަންދުގައި ސިންގަޕޫރުން މިފިލްމަށް ވަނީ 1.52 ކްރޯޑް ރުޕީސް (ދެލައްކަ ސައްބީސް ހާސް ޑޮލަރު) ގެ އާމްދަނީއެއް ލިބިފައެވެ.\nޚަބަރުތައް ބުނާ ގޮތުގައި "ރައީސް" ވެފައިވަނީ ޑޮމެސްޓިކް މާކެޓްގައި ހަލުވި ދުވެއްޔެއްގައި އާމްދަނީ ހޯދަމުން އަންނަ ފިލްމަކަށެވެ. ހަލުވިކަމާ އެކު ޓިކެޓުތައް ވިކުމުގެ އިތުރުން، "ރައީސް" މިހާރު ވަނީ ހަފްތާ ބަންދެއްގައި މިހާތަނަށް އެންމެ ބޮޑު އާމްދަނީއެއް ލިބުނު ފިލްމުގެ ރެކޯޑު ހަދާފައެވެ.\nޝާހުރުކްގެ "ރައީސް" އާއި ރިތިކް ރޯޝަންގެ "ކާބިލް" އެއްދުވަހެއްގައި ރިލީޒްކޮށްފައިވާއިރު، މި ދެ ފިލްމު އަޅުވާފައިވަނީ ސްކްރީންތައް ބަހާލައިގެންނެވެ. ހަމަހަމައަށް ސްކްރީންތައް ބަހާލުމަށް އެންމެ ފުރަތަމަ އެއްބަސްވެފައިވީ ނަމަވެސް، ފިލްމު ރިލީޒްކުރުމާ އެކު ރާކޭޝް ރޯޝަން ވަނީ "ކާބިލް" އަޅުވަން ލިބުނު ސްކްރީންތައް މަދު ކަމަށް ބުނެ ކަންބޮޑުވުން ފާޅުކޮށްފައެވެ.\nޕާކިސްތާނު އެކްޓްރެސްއެއް ކަމަށްވާ މާހިރާ ޚާން އާއި ނަވާޒުއްދީން ޞިއްދީޤީ ހިމަނައިގެން ނެރުނު ފިލްމު "ރައީސް" އަންނަނީ މިއަހަރު އިންޑިޔާގެ ބޮކްސް އޮފީހުގައި ހަދާފައިވާ އެތަކެއް ރެކޯޑުތަކެއް މުގުރާލަމުންނެވެ.\nރާހުލް ޑޮލާކިއާ ޑައިރެކްޓްކޮށްފައިވާ މިފިލްމު ރިލީޒްކުރި ދުވަހުން ފެށިގެން ޚަބަރުތަކުގެ ފަލަ ސުރުޚީތަކުން ޖާގަ ހޯދަމުން އަންނައިރު، ކްރިޓިކުން ބުނާ ގޮތުގައި ފިލްމު މިހާ ކާމިޔާބުވުމުގެ ސިއްރަކީ ފިލްމުގައި ދައްކުވައިދީފައިވާ ޕާފޯމެންސްގެ އިތުރުން އޭގައި އެކުލެވޭ "އަސަރުގަދަ" ޑައިލޮގްތަކެވެ. ވަކިން ޚާއްޞަކޮށް ފިލްމުގެ މިއުޒިކަށް ގިނަ ބަޔަކު ވަނީ ތަޢުރީފްކޮށްފައެވެ.


Ge Ehgai Eh Kuhthaa Ah Vure Gina Kuhthaa Nugengulhevey Goiy Hadhaifi - Vaguthu\nގެޔަކު އެއް ކުއްތާއަށްވުރެ ގިނަ ކުއްތާ ނުގެންގުޅެވޭ ގޮތް ހަދައިފި\nއިންޑިޔާގެ ބެންގަލޫރުގައި އޮޅުކޮށްގެން ގެންގުޅެވޭނީ ގެޔަކަށް އެއް ކުއްތާ ކަމަށް ހަމަޖައްސައިފިއެވެ. މިގޮތަށް ހަމަޖައްސާފައިވަނީ ބީބީއެމްޕީއިންނެވެ.\nބީބީއެމްޕީއިން އަލަށް އެކުލަވާލި ޤަވާއިދުގައި ބުނެފައިވާ ގޮތުން ކޮންމެ އެޕާޓްމެންޓްއެއްގައި ގިނަ ވެގެން ގެންގުޅެވޭނީ އެއް ކުއްތާއެވެ. އަދި ކިތަންމެ ބޮޑު ގެއެއް ނަމަވެސް ތިން ކުއްތާއަށް ވުރެ ގިނަ ކުއްތާއެއް ނުގެން ގުޅެވޭނެއެވެ.\nމީގެ އެއް އަހަރު ކުރިން މިޤަވާއިދު އެކުލަވާލި ނަމަވެސް، މި ޤަވާއިދު ތަންފީޒު ކުރަންފަށާފައިވަނީ މިއަދުއެވެ. މިއީ އޮޅުކޮށްގެން ގެންގުޅޭ ކުއްތާތަށް ގިނަ ވުމުގެ ސަބަބުން އެކަން ކޮންޓްރޯލް ކުރުމަށް އެކުލަވާލި ޤަވާއިދެކެވެ.\nއަލަށް އެކުލަވާލި ޤަވާއިދުގައި އިތުރަށް ބުނެފައިވަނީ ކުއްތާ އެއް ގެންގުޅެން ބޭނުންވާ މީހަކު އެކަމަށް އެދި އެ އޮފީހުގައި ނަން ހުށައަޅަން ޖެހޭނެ ކަމަށާއި މިފަދަ ގޮތަކަށް ކަންތައްތައް ނުކުރާ މީހުންނާއި މެދު ފިޔަވަޅު އަޅާނެ ކަމަށެވެ. އަދި ރެޖިސްޓަރ ނުކޮށް ކުއްތާ ގެންގުޅޭ އެންމެންގެ އަތުން ބޮޑު ފީއެއް ނެގުމަށްވަނީ ހަމަޖެހިފައެވެ.\nމިޤަވާއިދާ ދެކޮޅަށް، " ނޮޓް ވިތް އައުޓް މައި ޑޯގް" ގެ ނަމުގައި ކެންޕެއިންއެއް ވަނީ ފަށާފައެެވެ.


Gaafaru Ge Furathama Petrol Shed Hulhuvaifi - Vaguthu\nގާފަރުގެ ފުރަތަމަ ޕެޓްރޯލް ޝެޑް ހުޅުވައިފި\nކ.ގާފަރުގައި ފިއުލެކްސްގެ ނަމުގައި ޕެޓްރޯލް ޝެޑެއް ހުޅުވައިފިއެވެ.\nމި ޝެޑް ހުޅުވާފައި ވަނީ، މިދިޔަ ބުދަ ދުވަހުއެވެ. މި ޝެޑް ހުންނަނީ އެރަށު ބަނދަރުގެ ދެކުނު ފަރާތު ހުރަސް ޖެޓީގައެވެ.\nމި ޝެޑުން ސައިކަލު، ކާރު، އަދި ޕިކަޕްތައް ފަދަ ހުރިހާ ވެހިކަލަކަށް ޕެޓްރޯލް އެޅުމުގެ ހިދުމަތް ދެމުން ގެންދާނެއެވެ. އަދި ދޯނި ފަހަރަށާއި، ލޯންޗް ފަހަރުތަަކަށް ބޭނުންވާ ޑީސެލާއި، ޕެޓްރޯލް އެޅުމުގެ ހިދުމަތްވެސް ދެމުން ގެންދާނެއެވެ.\n"މިރަށުގައި އަލަށް އެފަދަ ހިދުމަތެއް ދޭން މި ފެށީ، މިއީ ގާފަރުގައި ޝެޑެއް ހުޅުވުނު ފުރަތަމަ ފަހަރު. މި ޝެޑް ހުޅުވުމަށް މަސައްކަތް ފެށިތާ އަދި ވާނީ ހަ މަސް" ފިއުލެކްސްގެ އޮފިޝަލަކު ވިދާޅުވިއެވެ.\nއޭނާ ވިދާޅުވީ، މީގެ ކުރިން އެއްގަމު އުޅަނދު ފަހަރުތަކަށް ޕެޓްރޯލް އަޅަމުން ގެންދިޔައީ، އާއްމު މީހުން މާލެއިން ހަންހަމުގައި ޕެޓްރޯލް ގެނެސްގެން ވިއްކައިގެންނެވެ. އެކަން ރަސްމީކޮށް އެއްވެސް ފަރާތަކުން ކޮށްފައެއް ނުވެއެވެ. އަދި ދޯނި ފަހަރުތަަށް ޑީސެލް އަޅަމުން ގެންދަނީ މާލެއިންނެވެ.\nއެރަށު ކައުންސިލުން ތެޔޮ ބިމެއް ކުއްޔަށް ދިނުމަށް ކުރި އިއުލާނާއެކު ފިއުލެކްސްއިން ވެސް އެކަމަށް އެދި ކުރިމަތިލީ މި އަސާސީ ހިދުމަތް ރަށުގެ ރައްޔިތުންނަށް ފަސޭހަމަމާއި އެކު ފުރިހަމަ ގޮތުގައި ފޯރުކޮށް ދިނުމުގެ އަޒުމުގައި ކަމަަށްް އެ ކުންފުނިން ބުނެއެވެ.\nއޭޕްރީލް 11, 2020 08:38\nއޭޕްރީލް 11, 2020 17:31\nޚަބަރު ފުރިހަމައެއް ނުވޭ. ހުޅުވައިދިން މީހެއްގެ ނަންވެސްނެތް.


އޭއާރް ރަހްމާނަށް ބޮލީވުޑުން މަސައްކަތް ނުލިބޭ ހަގީގީ ސަބަބު\nފާތުމަތު އަނީސާ 02 އޯގަސްޓް 2020\nއޭ.އާރް ރަހްމާނަކީ އިންޑިޔާގައި މިހާތަނަށް އުފެދުނު އެންމެ ކުޅަދާނަ އެއް މިއުޒިކް ޑައިރެކްޓަރެވެ. އިންޑިޔާ އެއްވެސް މިއުޒީޝަނަކަށް މިހާތަނަށް ލިބިފައި ނުވާ ޝަރަފެއް މިއުޒިކްގެ ރޮނގުން އޭނާއަށް ލިބިފައިވުމީ އޭނާގެ ހުނަރުވެރިކަން ސާބިތުވާ ކަމެކެވެ. އެއީ އޮސްކާ އެވޯޑެވެ. "ސްލަމްޑޯގް މިލިނިއާ" އިން ރަހްމާނަށް ދެ އޮސްކާ އެވޯޑު ލިބިފައި ވެއެވެ.\nނަމަވެސް ރަހްމާން ދާދިފަހުން ދިން ރޭޑިއޯ އިންޓަވިއު އެއްގައި އޭނާއަށް ފިލްމު އިންޑަސްޓްރީގެ މީހުން މަސައްކަތް ނުދޭ ކަމަށާއި އޭނާއާ ދެކޮޅަށް ގްރޫޕްހަދައިގެން އުޅޭ ބަޔަކު އުޅޭ ކަމަށް ތުހުމަތު ކޮށްފައި ވެއެވެ. މިވާހަކަތައް މިހާރު ވަރަށް ހޫނުވެފައި ވަނިކޮށް ބޮލީވުޑްގެ މަޝްހޫރު އެހެން މިއުޒިކް ޑައިރެކްޓަރަކު ވަނީ ރަހްމާނަށް ހަގީގަތުގައި ބޮލީވުޑް ފިލްމުތަކުގެ މިއުޒިކް ތައްޔާރުކުރަން ނުލިބޭ ސަބަބު ހާމަކޮށްދީފަ އެވެ.\nއިންޑިޔާގެ ނޫހަކަށް މި މިއުޒިކް ޑައިރެކްޓަރު އިންޓަވިއު ދީފައިވަނީ ނަން ނުޖަހާ ގޮތަށެވެ. އޭނާ ބުނި ގޮތުގައި ރަހްމާނަށް މަސައްކަތް ނުލިބެނީ އޭނާ ގެންގުޅެނީ އުސޫލުތަކުގެ ސަބަބުންނެވެ. ކޮންމެހެން އޮސްކާ އެވޯޑު ލިބިގެން ނުވަތަ އެނޫންވެސް އެހެން ކަމެއް ވެގެނެއް ނޫނެވެ. އަދި އޭނާގެ ކުޅަދާނަކަން މީހުން ބަލައި ނުގަންނާތީ އެއްވެސް ނޫނެވެ.\nމިއުޒިކް ޑައިރެކްޓަރު ބުނެފައިވާ ގޮތުގައި ރަހްމާން ތައްޔާރުކުރާ މިއުޒިކްގެ ޕަބްލިޝިން ރައިޓްސް އޭނާއަށް ދޭން ޝަރުތު ކުރާތީ އެވެ. ޕަބްލިޝިން ރައިޓްސް އަކީ ލަވައިގެ ކޮޕީރައިޓްސް އެވެ.\n"ބޮލީވުޑްގައި ފިލްމު އުފައްދާ ކޮންމެ ޑައިރެކްޓަރަކު ވެސް ރަހްމާން ލައްވާ މިއުޒިކް ތައްޔާރުކުރުވަން ބޭނުންވީ އިރެއް ދިޔަ. އަދި މިހާރުވެސް އެމީހުން ބޭނުންވޭ އެމީހުން އުފައްދާ ފިލްމުތަކަށް ރަހްމާން ލައްވާ މިއުޒިކް ތައްޔާރު ކުރުވަން. ނަމަވެސް ރަހްމާން ބޭނުމެއް ނުވޭ އޭނާގެ ސައުންޑްޓްރެކްތަކުގެ ޕަބްލިޝިން ރައިޓްސް ދޭކަށް. މި ރައިޓްސް އެއްވެސް ޕްރޮޑިއުސަރަކު އޭނާގެ މިއުޒީޝަނުންނަކަށް ނުދޭނެ. ހަމަ ގައިމުވެސް އިންޑިޔާއަކު ނުދޭނެ،" މައުލޫމާތު ދިން މިއުޒިކް ޑައިރެކްޓަރު ބުންޏެވެ.\nވަރަށް ބޮޑެތި ފިލްމުތަކަށް މިއުޒިކް ތައްޔާރު ކޮށްދީފައިވާ މަޝްހޫރު މިއުޒިކް ޑައިރެކްޓަރު ބުނި ގޮތުގައި "ބޮލީވުޑް ގޭންގް" އޭ ކިޔައިގެން ރަހްމާން ދެއްކީ ރަނގަޅު ވާހަކައެއް ނޫނެވެ. ރަހްމާނަށް ފިލްމުތައް ނުދެނީ އޭނާ ގެންގުޅޭ އުސޫލުތަކާ ހެދި އެވެ.\n"ޝާހްރުކް ޚާނާއި ކަރަން ޖޯހަރް ގުޅިގެން 2003 ގައި އުފެއްދި 'ކަލް ހޯ ނަ ހޯ' ގެ މިއުޒިކް ތައްޔާރު ކޮށްދޭން އެ ދުވަސްވަރު ރަހްމާނަށް ފުރުސަތު ދިން. ނަމަވެސް ޕަބްލިޝިން ރައިޓްސް ދޭން ޖެހޭނޭ ރަހްމާން ބުނުމުން އެކަމާ ކަރަން ހިތްހަމަ ނުޖެހިގެން އެ ފިލްމުގެ މިއުޒިކް އުފައްދަން ޝަންކަރް-އެހްސާން-ލޯއީ އަށް ދިނީ. އަދި އޭގެ ފަހުން ކަރަންގެ ދަރްމާ ޕްރޮޑަކްޝަނުން ރަހްމާނާއެކު އެއްވެސް މަސައްކަތެއް ނުކުރޭ،" މިއުޒިކް ޑައިރެކްޓަރު ކިޔައިދީފައި ވެއެވެ.\nމިއުޒީޝަން ބުނި ގޮތުގައި ރަހްމާން ބޭނުންވާ ގޮތް ވެސް އެހީ މުޅިއަކުން ގޯސް ގޮތެއް ކަމަކަށް އޭނާ ވެސް ގަބޫލެއް ނުކުރެ އެވެ. ސިނަމާ އަކީ ވެސް އެހެން ވިޔަފާރިތައް ކަހަލަ ވިޔަފާރިއެކެވެ. އެހެންވީމާ ކަރަން ޖޯހަރް އޭނާގެ ވިޔަފާރީގެ ހައްގުގައި މަސައްކަތް ކުރާނެކަން ގަބޫލުކުރަން ޖެހޭނެ އެވެ.\n"އަހަރެން ނުބުނަން ޕަބްލިޝިން ރައިޓްސް ހޯދަން ރަހްމާން ކުރާ ޑިމާންޑަކީ ގޯސްކޮށް ކުރާ ކަމެކޭ. ނަމަވެސް ހިންދީ ފިލްމު އިންޑަސްޓްރީގައި ލަތާ މަންގޭޝްކަރް، ކިޝޯރު ކުމާރު، މުހައްމަދު ރަފީ އަދި އާޝާ ބޯސްލޭ ފަދަ ފަންނާނުންނަށް ވެސް ޕަބްލިޝިން ރައިޓްސް ލިބިފައި ނެތް. އެމީހުންނަކީ މިއުޒިކްގެ ރޮނގުން އެފަދަ ދެވަނަ އެއް ނެތް ފަދަ ލެޖެންޑުން. އެހެންވީމާ އެއްވެސް މީހަކަށް ނުލިބޭ އެއްޗެއް ރަހްމާން ހޯދަން އުޅުނީމަ އޭނާއަށް ލަނޑު ލިބެނީ،" މައުލޫމާތު ދިން މިއުޒީޝަން ބުންޏެވެ.\nއޭ.އާރް. ރަހްމާނަކީ ވަރަށް ބަސް މަދު މީހަކަށް ވާތީ ރޭޑިއޯ އިންޓަވިއު ގައި އެ ވާހަކަ ދެއްކުމަށް ފަހު އެކަމާ ގުޅޭ ގޮތުން އިތުރު އެއްވެސް އެއްޗެއް ބުނާކަށް އޭނާ ބޭނުމެއް ނުވި އެވެ.\nއަރުޝީފަށް ނެގީ 02/08/2020 11:58\nއެންމެފަހުން އަޕްޑޭޓްކުރީ 02/08/2020 11:58\nޖިންސީ ގޯނާކުރި މައްސަލައިގައި ފާމަސީ އެސިސްޓެންޓް ހައްޔަރުކޮށްފި\nއާސިމާ ނިޒާރު2މިނެޓު ކުރިން\nފާމަސީއަކަށް ދިޔަ އަންހެނަކަށް ޖިންސީ ގޯނާކުރި ބިދޭސީއަކު ހައްޔަރުކޮށްފި\nޖިންސީ ގޯނާކުރި އިންޑިއާ މީހާ ހައްޔަރުކޮށްފި\nބޭސްފިހާރައަކަށް ދިޔަ އަންހެނަކަށް ޖިންސީގޯނާ ކުރި މީހާ ހައްޔަރުކޮށް، ބަންދަށް 10 ދުވަސް\nފާތުމަތު އަޖްފާން 33 މިނެޓު ކުރިން


SunOnline: Ziyadham ge furaana neiy hashigandu ves Shanoon hamalaa dhin\nޒިޔަދަމްގެ ފުރާނަނެތް ހަށިގަނޑަށްވެސް ޝަނޫން ހަމާލާ ދިން: ހެކިވެރިޔާ\nމުހައްމަދު މުޒައްޔިން ނާޒިމް 21 Aug 2019, 21:47\nޒިޔަދަމް: ހޮސްޕިޓަލަށް ގެންދަނިކޮށް އޭނާގެ ފުރާނަ ނެތް ހަށިގަނޑު ބިންމައްޗަށް ވައްޓާލި --- ފައިލް ފޮޓޯ\nލ. މުންޑޫ، ނޫވިލު، އަލީ ޒިޔަދަމް މަރާލާފައި ވަނިކޮށް އޭނާގެ ފުރާނަނެތް ހަށިގަނޑު މުންޑޫ ސިއްހީ މަރުކަޒަށް ގެންދިޔަ މަގުމަތީގައި ދައުވާ ލިބޭ އަހްމަދު ޝަނޫން، ޒިޔަދަމްގެ ގަމީހުގައި ހިފާ، ހަށިގަނޑު ބިންމައްޗަށް ވައްޓާލި ކަމަށް ބުނެ ހެކެވެރިޔަކު ޝަރީއަތުގެ މަޖިލީހުގައި މިއަދު ހެކިބަސް ދީފިއެވެ.\nއުމުރުން 29 އަހަރުގެ ޒިޔަދަމް މަރާލާފައި ވަނީ މާޗް 20، 2015 ދުވަހުގެ ރޭ 10:30 ހާއިރު ތޫނު އެއްޗަކުން ހަމާލާދީ އެވެ. މުންޑޫ ހެލްތް ސެންޓަރުގެ އިންޗާޖު އައިޝަތު ނަޒީމާ ޑޮކްޓަރުންނާ ހަވާލާދީ "ސަން"އަށް އެރޭ ވިދާޅުވެފައިވަނީ ޒިޔަދަމް ސިއްހީ މަރުކަޒަށް ގެނައިއިރު އޮތީ މަރުވެފައި ކަމަށެވެ. އޭނާގެ ބޮލަށާއި ބުރަކަށީގެ އިތުރުން ފައިގެ ފަލަމަސްގަނޑަށް ތޫނު އެއްޗަކުން ހަމަލާދީފައިވުމުން ފުން ޒަޚަމްތަކެއް ހުރި ކަމަށް ސިއްހީ މަރުކަޒުގެ އިންޗާޖު ނަޒީމާ މީގެ ހަތަރު އަހަރު ކުރިން ވިދާޅުވިއެވެ.\nޒިޔަދަމްގެ މަރާލިކަމަށް ތުހުމަތު ކުރެވެނީ ދެ މީހަކަށެވެ. އެ ދެ މީހުންނަށް ވެސް ވަނީ ތޫނު އެއްޗެއް ބޭނުން ކޮށްގެން ގަސްތުގައި މީހަކު މެރި ކަމުގެ ދައުވާ ކޮށްފައެވެ. ދައުވާ ކުރާ ދެ މިހުންނަކީ ލ. މުންޑޫ، ހީނާވިލާ މުހައްމަދު ޝަނޫން އާއި ހަމައެރަށު ބީޗުވިލާ، އަލީ ސިފާމެވެ. މި މައްސަލައާ ގުޅިގެން ޝަނޫނަށް އިތުރު ދެ ދައުވާ އެއްވެސް ކުރެއެވެ. އެއީ މާރާމާރީ ހިންގި ކަމުގެ ކުށުގެ ދައުވާއާއި ބިރުދެއްކުމުގެ ދައުވާއެވެ. ތުހުމަތު ކުރެވޭ ދެމީހުންވެސް ހުރީ ޝަރީއަތް ނިމެންދެން ބަންދުކޮށްފައެވެ.\nޒިޔަދަމް މަރަލި މައްސަލައިގައި ދައުވާ ލިބޭ ދެމީހުން: (ކ) ޝަނޫން އަދި (ވ) ސިފާމް --- ފައިލް ފޮޓޯ\nމި ދެ މީހުންނަށް ކުރެވޭ ތިން ދައުވާގެ މައްސަލަވެސް މިއަދު ކުރިމިނަލް ކޯޓުގައި ތާވަލް ކުރިއެވެ. ނަމަވެސް ތޫނު އެއްޗެއް ބޭނުން ކޮށްގެން ގަސްތުގައި މީހަކު މެރި ކަމުގެ ދައުވާގެ އަޑުއެހުމަށް ދިފާއީ ވަކީލް ހާޒިރު ނުވުމުން އަޑުއެހުން ކެންސެލް ކުރިއެވެ. މިއަދު ކުރިއަށް ދިޔައީ ޝަނޫނުގެ މައްޗަށް ކުރެވޭ މާރާމާރީ ހިންގި ކަމުގެ ކުށުގެ ދައުވާއާއި ބިރުދެއްކުމުގެ ދައުވާއެވެ.\nރާތް ކުލައިގެ މާ ޖެހި، ނޫކުލައާއި މަޑު ފެހި ކުލައިގެ ޓީޝާޓަކާއި ކަޅު ކުލައިގެ ފައިކުރި ހިމަ ޖިންސެއް ލައިގެން ހުރި ޝަނޫން މިއަދު ކްރިމިނަލް ކޯޓަށް ހާޒިރުކުރި އިރު، ކޯޓަށް ވަންނަމުން އޭނާގެ ދިގު އިސްތަށިގަނޑު މޫނު މައްޗަށް ވައްޓާލައި ނޫސްވެރިންނަށް އޭނާގެ މޫނު ފޮރުވިއެވެ.\nޝަނޫން މިއަދު ކޯޓަށް ހާޒިރު ކުރަނީ --- ސަން ފޮޓޯ\nމިއަދު އަޑުއެހުމުގައި އޮތީ ދައުލަތުގެ ފަރާތުން ކުށް ސާބިތުކުުރުމަށް ހުށަހެޅި ސިއްރު ހެކިވެރިންގެ ހެކިބަސް ނެގުމެވެ. އެގޮތުން މިއަދު ހަތަރު ހެކިވެރިޔެއްގެ ހެކިބަސް ނެގިއެވެ.\nޝަރީއަތުގެ މަޖިލީހަށް ވަން އިރު، ޝަނޫން ހުރީ ދިގު އިސްތަށިގަނޑު ހުޅި ޖަހާފައި ވަރަށް ވެސް ހަމަ ޖެހިލާފައެވެ. ޝަރީއަތުގެ މަޖިލީހުގައި ޝަނޫން ވަކާލާތު ކުރީ ވަކީލަކާ ނުލައެވެ. ހެކިވެރިންނާ ސުވާލުތައް އަމާޒު ކުރީ އަމިއްލައެވެ.\nދައުލަތުން ހުށަހެޅި ސިއްރު ހަތަރު ހެކިންގެ ތެރެއިން ބިރުދެއްކި ކަމުގެ ދައުވާއަށް ދެމީހަކު ހެކި ބަސް ދިނެވެ. މާރާމާރީ ކުށުގެ ދައުވާއަށް އެކަކު ހެކި ބަސް ދިނެވެެ. އަނެއް މީހާ ދެ ދައުވާއަށް ވެސް ހެކި ބަސްދިނެެވެ.\n"ބިރުދެއްކުމުގެ ދައުވާ ކުރަނީ ޒިޔަދަމްގެ ބައްޕައަށް އިންޒާރު ދިނުމުން"\nޝަރީއަރުގެ މަޖިލީހުގައި ދައުލަތުގެ ވަކީލު ސީނިއާ ޕަބްލިކް ޕްރޮސިކިއުޓާ އަބްދުﷲ ރާބިއު ވިދާޅުވީ، ޝަނޫނުގެ މައްޗަށް ބިރުދެއްކި ކަމުގެ ދައުވާކޮށްފައިވަނީ، ޒިޔަދަމް މަރާލި ރޭ 11:00 އެހާކަށްހާއިރު ޝަނޫން، ޒިޔަދަމްގެ ބައްޕަ، ލ. މުންޑޫ ނޫވުލު، މުހައްމަދު ނިޒާރަށް އެރަށު ސިއްހީ މަރުކަރު ތެރޭ އިންޒާރު ދިން މައްސަލައިގައި ކަމަށެވެ.\nބިރުދެއްކި ކަމުގެ ދައުވާއަށް ހެކިވެރިޔާ ހަތެއްގެ ނަމުގައި ހެކިބަސްދިން ފުރަތަމަ މީހާ ބުނީ، ޒިޔަދަމް މަރާލި ރޭ ޝަނޫން ހެލްތް ސެންޓަރުން ފެނުނު ކަމަށެވެ.\nޝަނޫން ފެނުނީ ކީތް ކުރަނިކޮށްތޯ ދައުލަތުގެ ވަކީލާ ސުވާލު ކުރުމުން ހެކިވެރިޔާ ހަތެއް ބުނީ ޝަނޫނު ސިއްހީ މަރުކަރު ގޯތިތެރެއިން ފެނުނީ "ހިތްހަމަނުޖެހިގެން ހަޅޭ ލަވަނިކޮށް،" ކަމަށެވެ. އޭނާ ބުނީ، ޝަނޫނު އެ ގަޑީ ބުނި އެއްޗެއް ލަފްޒުން ލަފްޒަށް ހަދާނެއް ނެތް ކަމަށެވެ.\n"[މިހާރު] ހަދާނެތް ނެތް ސީދާ ހާދިސާ ހިނގި ގޮތް" ހެކިވެރިޔާ ހަތެއް ބުންޏެވެ.\nމީގެ ހަތަރު އަހަރު ކުރިން މަރާލި ލ. މުންޑޫ، ނޫވިލު، އުމުރުން 29 އަހަރުގެ އަލީ ޒިޔަދަމް --- ފައިލް ފޮޓޯ\nނިޒާރަށް އިންޒާރު ދިން އަޑުއެހިންތޯ ދައުލަތުގެ ވަކީލު ރާބިއު ސުވާލު ކުރުމުން ހެކިވެރުޔާ ބުނީ "އާދެ، އަޑުއެހިން" ކަމަށެވެ. ނަމެވެސް ޒިޔަދަމްގެ ބައްޕައާ ދިމާލަށް ޝަނޫން ބުނި އެއްޗެއް ބަހުން ބަހަށް ހަދާނެއް ނެތް ކަމަށާއި ނަމަވެސް "ތިމަންނައަކީ ކިންގޭ" ނިޒާރާ ދިމާލަށް ޝަނޫން ބުނި އަޑު އެހި ކަމަށް ހެކިވެރިޔާ ހަތެއް ބުންޏެވެ.\nއެދުވަހުގެ ހާދިސާ މާ ބޮޑަކަށް ހަދާނެތް ކަމަށް ހެކިވެރިޔާ ހަތެއް ބުނުމުން، މައްސަަލައާ ގުޅިގެން ފުލުހުންނަށް ދިން ބަޔާނަކީ ތެދު ބަޔާނެއްތޯ ދައުލަތުގެ ވަކީލު ތަކުރާރުކޮށް ހެކިވެރިޔާ ކިބައިން އެއްސެވިއެވެ. އަދި ކޮންމެ ފަހަރަކުވެސް ހެކިވެރިޔާ ބުނެފައިވަނީ ފުލުހުންނަށް ދީފައިވަނީ ތެދު ބަޔާނެއް ކަމަށެވެ.\nފުރަތަމަ ހެކިވެރިޔާ ހެކި ބަސް ދިނުމުން ޝަނޫނަށް ހެއްކާ ގުޅޭ ގޮތުން ސުވާލުކުރުމުގެ ފުރުސަތު ދިނެއެވެ. ކޮޅަށް ތެދުވެ ޝަނޫނުން ބުނީ، ހެކިވެރިޔާ ދެއްކި ވާހަކަ ސާފު ނުވާ ކަމަށާއި ސިއްރުން އެކި ބަސް ދިން އިރު، އަޑު އައީ ކެނޑިކެނޑީގެން ވަރަށް ލަހުން ކަމަށެވެ.\n"ސާފެއް ނޫން ހެކިވެރިޔާ ދެއްކި ވާހަކަ. ހަމައެކަނި ސާފުވީ، ހާދާނެއް ނެތްކަން ބުނުމާއި ތިމަންނައަކީ ކިންގެކޭ ބުނި ކަން އަކަނި،" އިސްކޮޅުން ކުރު، ހިކި ކޮށް ހުރި ޝަނޫނުން އޭނާގެ ދިފާއުގައި ހެކިވެރިޔާއާ ސުވާލުކުރުމަށް ފުރުސަތ ދިނުމުން ބުންޏެވެ.\n"ބިރު ދެއްކުމުގެ އުސޫލުން އަހަރެން ނިޒާރުބެއާ ދިމާލަށް ބުނި އެއްޗެއް އަޑުއެހިންތަ، އަދި ބުނީ ކީކޭ،" ޝަނޫނުން ހެކިވެރިޔާ ކިބައިން ސުވާލު ކުރިއެވެ. ޖަވާބުގައި ހެކިވެރިޔާ ބުނީ، "ނިޒާރުުބެއާ ދިމާލަށް ޝަނޫނުން ބުނީ،[ނިޒާރުގެ] ލޮލަށް ކޮންމެވެސް ކަމެއް ކުރާނެމޭ. އަދި ތިމަންނައަކީމީ ކިންގޭ،" ކަމަށެވެ.\nނިޒާރަށް އިންޒާރުދިން ރޭ ޝަނޫން ހުރީ ކޯއްޗެއް ލައިގެންތޯއާއި ބޯލުގެ އިސްތަށީގަނޑު ހުރީ ދިގުކޮށްތޯ ޝަނޫނު އެހިއެވެ. ޖަވާބުގައި ހެކިވެރިޔާ ބުނީ، ޝަނޫނުން ލައިގެން ހުރި އެއްޗެއް މިހާރު ހަދާނެއް ނެތް ކަމަށާއި ނަމަވެސް ބޯ ހުރީ ދިގުކޮށް ކަމަށެވެ.\nއެއާއެކު ހެކިވެރިޔާ ހަަދާނެއް ނެތުމުން ކުރާނެ އިތުރު ސުވާލެއް ނެތް ކަމަށް ބުނެ ޝަނޫނުން ހެކިވެރިޔާ ހަތަކާ ސުވާލު ކުރުން ނިންމާލިއެވެ.\nހެކިވެރިޔާގެ ހަތެއްގެ ހެކިބަސް ނެގުމަށްފަހު، ދެން ޝަރީއަތް ފެށީ ބައި ގަޑިއެއްހާއިރު ހުސް ވަގުތުކޮޅަކަށް ފަހުއެވެ. ހުސްވަގުތައް ފަހު، ބާކީ ތިބި ތިން ހެކީންގެ ހެކިބަސްވެސް އެކީ އެކަށްޗަކަށް ނެގިއެވެ.\nބިރުދެއްކި ކަމުގެ ދައުވާ އަށް ހެކިވެރިޔާ ފަހެއްގެ ނަމުގައި ހެކި ބަސް ދިން ދެވަނަ މިހާ ބުނީ، ޝަނޫން މުންޑޫ ސިއްހީ މަރުކަޒަށް އެރޭ އައީ އޭނާ އެތާ ހުއްޓާ ކަމަށެވެ. ދައުލަތުގެ ވަކީލު މައްސަލައާ ގުޅޭ ގޮތުން ކުރި ސުވާލުތަކަށް ޖަވާބު ދެއްވަމުން ހެކިވެރިޔާ ފަހެއް ބުނީ، ޝަނޫން ވަރަށް ރުޅި އައިސްގެން ހުރެ ޒިޔަދަމްގެ ބައްޕަ ނިޒާރާ ޒުވާބުކުރަނިކޮށް ފެނުނު ކަމަށެވެ.\nހެކިވެރިޔާ ފަަހަކާ ޝަނޫން ސުވާލު ކުރުމަށް ފުރުސަތު ދިނުމުން މިކަން ހިނގީ ކޮންތާކުތޯއާއި ހެކިވެރިޔާ އޭރު ހުރީ ކިހާ ހިސާބެެއްގައިތޯ ޝަނޫން އެހިއެވެ. ޖަވާބުގައި ހެކިވެރިޔާ ބުނީ، މިކަން ހިނގީ ސިއްހީ މަރުކަޒު ބިތްދޮށުގައި ކަމަށާއި އޭނާ ހުރީ އަޑު އިވޭ ހިސާބުގައި ކަމަށެވެ. އެއާއެކު ފޫޓުން ބަލާއިރު އެއީ ކިހާ ހިސާބެއްތޯ ޝަނޫން އެހިއެވެ. މައްސަލަ ބަލާ ފަނޑިޔާރު މުހައްމަދު ސަމީރު ވިދާޅުވީ، އެއީ ސިއްރު ހެކިވެރިޔާގެ ސިއްރުކަން ގެއްލޭފަދަ ސުވާލެއް ކަމަށާއި އެ ސުވާލު ނުކުރެވޭނެ ކަމަށެވެ.\nޝަނޫން ނިޒާރާ ދިމާލަށް ބުނީ ކީކޭތޯ އެނާ ހެކިވެރިޔާ ކައިރިން އެހިއެވެ. ޖަވަބުގައި ހެކިވެރިޔާ ފަހެއް ބުނީ ނިޒާރާ ދިމާލަށް ބުނީ "ކޯއްޗެއްހޭ ތިބަލަނީ، ލޮލަށް އިިނގިލި ޖަހާފާނަމޭ. މިއީ މިރަށު ދާދާއޭ،" ކަމަށެވެ. އެއާއެކު ޝަނޫން ހެކިވެރިޔާ ފަަހަކާ ސުވާލުކުރުން ނިންމާލިއެވެ.\n"މާރާމާރީގެ ދައުވާ ކުރަނީ ޒިޔަދަމްގެ ހަށިގަނޑު އުފުލި މީހާއަށް ހަމަލާ ދިނުމުން"\nދެވަނަ ހެކިވެރިޔާގެ ހެކިބަސް ނެގުމަށްފަހު، ތިންވެރިޔާގެ ހެކިބަސް ނަގަނީ ބިރުދެއްކުމުގެ ދައުވާއާއި މާރާމާރީގެ ކުށުގެ ދައުވާ ސާބިތު ކުރަން ކަމަށް ދައުލަތުގެ ވަކީލު ރާބިއު ވިދާޅުވިއެވެ. ރާބިއު ވިދާޅުވީ، މާރާމާރީ ކުށުގެ ދައުވާ ޝަނޫނުގެ މައްޗަށް ކުރަނީ، ޒިޔަދަމް މަރާލި ރޭ ޒިޔަދަމްއަށް ހަމާލާދިނުމަށްފަހު، އޭނާގެ ފުރާނާ ނެތް ހަށިގަނޑު އެރަށު ސިއްހީ މަރުކަޒަ ގެންދިޔަ މަގުމަތީ، އެނާގެ ހަށިގަނޑު ގެންދިޔަ މުހައްމަދު ޝީފާޒަށް ހަމަލާ ދިން މައްސަލައިގައި ކަމަށެވެ. އަދި އޭނާ އަށް ހަމަލާ ދިނުމުން ޒިޔަދަމްގެ ހަށިގަނޑު ބިންމައްޗަށް ވެއްޓުނު ކަމަށް ދައުލުަތުގެ ވަކީލު ރަފީއު ވިދާޅުވިއެވެ.\nހެކިވެރިޔާ ހަޔެއް އަދި ހެކިވެރިޔާ ފަހެއް!\nބިރުދެއްކި ކަމުގެ ދައުވާއަށް ތިންވަނަ ހެކިބަސް ދިން މީހާ ހެކިބަސް ދިނީ ސިއްރު ހެކި ހަޔެއްގެ ނަމުގައެވެ. އަދި މާރާމާރީގެ ދައުވާއަށް ސިއްރު ހެކި ފަހެއްގެ ނަމުގައި އޭނާ ހެކިބަސް ދިނެއެވެ.\nމާރާމާރީގެ ދައުވާއަށް ހެކިބަސް ދެމުން ހެކިވެރިޔާ ފަހެއް ބުނީ، ސިއްހީ މަރުކަޒަށް ގެންދިޔުމުގެ މަގުމަތީ ޒިޔަދަމްގެ ހަށިގަނޑު އޭނާ އަށް ފެނުނު ކަމަށެވެ. ޒިޔަދަމްގެ ހަށިގަނޑު ގެންދިޔަ މުހައްމަދު ޝީފާޒަށް ހަމަލާދިންތައް ފެނުނު ކަމަށް ހެކިވެރިޔާ ފަހެއް ބުންޏެވެ. އަދި އެ ވަގުތު ޝަނޫން ޒިޔަދަމްގެ ހަށިގަނޑުގައި ޖަހާ އޭނާގެ ފުރާނަ ނެތް ހަށިގަނޑު ވެސް ބިންމައްޗަށް ވައްޓާލި މަންޒަރު ފެނުނު ކަމަށް ހެކިވެރިޔާ ފަހެއް ބުންޏެވެ.\n"[ޝަނޫނުން] ޝީފާޒު މޭ މަތީގައި ޖަހާފައި ކޮއްޕާލީ،" ހެކިވެރިޔާ ފަހެއް ބުންޏެވެ. "ޒިޔަދަމްގެ [ގަމީހުގައި ހިފާ އޭނާގެ ހަށިގަނޑު] ވައްޓާލީ،"\nޒިޔަދަމް އަށް ހަމަލާ ދީފައި ވަނިކޮށް ނަގާފައިވާ ފޮޓޯއެއް: އޭނާގެ ފުރާނަ ނެތް މަސްގަނޑު ބިންމައްޗަށް ވައްޓާލި ކަމަށް ހެކިވެރިޔާ ބުނި --- ފައިލް ފޮޓޯ\nޝަނޫނަށް ސުވާލު ކުރުމަށް ފުރުސަތު ދިނުމުން އެ މަގަކީ އަދިރި މަގެއްތޯ ސުވާލު ކުރިއެވެ. ހެކިވެރިޔާ ފަހެއް ބުނީ، އޭރު އެ މަގުގައި ހުރީ ފަނޑު އައްޔެއް ކަމަށާއި ނަމެވެސް އެތާ ހިނގި ކަންތައް އޭނާ އަށް ފެނުނު ކަމަށެވެ.\nއެވަގުތު ޝަނޫނު އެއްވެސް ވާހަކަ އެއް ދެއްކި އަޑު އެހިތޯ ޝަނޫން ސުވާލު ކުރުމުން ހެކިވެރިޔާ ބުނީ، "ޝަނޫން ބުނި ބަޔަކު ކޮށްފަ އިން ކަމެކޭ[ޒިޔަދަމް މަރާލުން]." އެގޮތަށް ބުނި އަޑު އެހި ކަމަށެވެ.\nޝަނޫން ފަހު ސުވާލަކަށް ކުރީ ހެކިވެރިޔާ ފަހަކާ އެއްވެސް ޒާތީ ކަމެއް އަދި ހަސަދައެއް ޝަނޫންއާ މެދު އޮވޭތޯ ސުވާލުކުރިއެވެ. ޖަވާބުގައި އެފަދަ އެއްވެސް ކަމެއް ނޯންނާނެ ކަމަށް ހެކިވެރިޔާ ފަހެއް ބުންޏެވެ.\nތިން ވަނަ އަށް ހެކި ބަސް ދިން މިހާ ބިރުދެއްކުމުގެ ދައުވާއަށް ހެކި ބަސް ދިނެއެވެ. ސިއްހީ މަރުކަޒުން ޝަނޫން ފެނުނު ކަމަށާއި އޭރު ނިޒާރަށް ޝަނޫން އިންޒާރު ދިން އިރު، ނިޒާރު ހުރީ ސިއްހީ މަރުކަޒުގެ ހުޅަނގު ފަރާތު ކަމަށެވެ. އަދި އެރޭ ރުޅިއަސްގެން ނިޒާރާ ޒުވާބު ކުރި އިރު ޝަނޫން ހުރީ މަސްތުގެ ހާލަތުގައި ކަމަށް ވެސް ހެކިވެރިޔާ ހަޔެއްގެ ނަމުގައި ހެކިބަސް ދެމުން އޭނާ ބުންޏެވެ.\nމިއަދު ޝަރީއަތުގެ އަޑުއެހުމުގައި އެންމެ ފަހުން ހެކި ބަސް ނެގީ ސިއްރު ހެކި ހަތަރެކެވެ. އޭނާ ހެކި ބަސް ދިނީ މާރާމާރީ ކުށުގެ ދައުވާ ސާބިތު ކުރުމަށެވެ.\nހެކިވެރިޔާ ހަތަރެއް ބުނީ، ޒިޔަދަމްގެ ހަށިގަނޑު ހޮސްޕިޓަލަށް ގެންދިޔަ މަގުތަމަތީ މުހައްމަދު ޝީފާޒު ގައިގައި ޖެހި މަންޒަރު އޭނާ އަށް ފުނުނު ކަމަށެވެ.\nޝަނޫން ޝީފާޒުގައިގައި ޖެހީ ކޮންތާކުތޯއާއި ޖެހީ ކިހިނެތްތޯ ޝީފާޒު ހެކިވެރިޔާ ހަތަރެއްގެ ކިބައިން އެހިއެވެ. ޖަވާބުގައި ހެކިވެރިޔާ ހަތަަރެއް ބުނީ ޝަނޫން ޝިފާޒު ގައިގައި ޖެހީ މޭމަަތީގައި އޭނަގެ އަތުން ކަމަށެވެ. ޖެހީ ދުވެފައި އައިސަތޯ ނުވަތަ ހިނގާފައިތޯ އަދި ޝަނޫން ހުރީ އިސްތަށީގަނޑު ދިގުކޮށްތޯ ޝަނޫން ސުވާލު ކުރިއެވެ.\n"ޖެހީ ދުވެފަ އައިސަ ކަމެއް، ހިނގާފައި ކަމެއް [ބުނާކަށް] ނޭނގެ" ހެކިވެރިޔާ ހަތަރެއް ބުންޏެވެ. "ޝަނޫން ހުރީ ބޯ ދިގުކޮށް"\nޒަތީ ހަސަދައެއް އޮތްތޯ ޝަނޫނުން ހެކިވެރިޔާ ހަތަރެއް ކައިރީ އެހިއެވެ. "[ޒާތީ ހަސަދައެއް]ނެތޭ ދަރިޔާ" ހެކިވެރިޔާ ބުންޏެވެ. އެއެކު ވަރަށް ބާރަށް އަނެއްކާވެސް ތަކުރާރުކޮށް ޝަނޫން އެސުވާލު ކުރިއެވެ. ހެކިވެރިޔާ ބުނީ އެފަދަ ކަމެއް ނޯންނާނެ ކަމަށެވެ.\nހަތަރުވަނަ އަށް ނެގި ހެއްކާއެކު މިއަދުގެ ދެ ދައުވާއަށް މިއަދަށް ނަގަން ހުރި ހެކިބަސް ނަގައި ނިންމާލިއެެވެ.\nދައުލަތުގެ ވަކީލު ބުނީ، މި ދެ ދައުވާއަަށް ވަކިން ނަގަން ޖެހޭ ސިއްރު ހެކިތައް ނިމުނީ ކަމަށާއި ނަމަވެސް ގަސްތުގައި މީހަކު މެރި ކަމުގެ ދައުވާ އަށް ނަގާ ސިއްރު ހެކިތަކުގެ ތެރޭގައި މި ދެ ދައުވާ އަށް ވެސް ބޭނުން ކުރާ ހެކިތައް ހިމެނޭ ކަމަށެވެ.\nގަތްގަނޑަކަށް ތިން ގަޑިއިރަށް ދިގު ދެމިގެން ދިޔަ އެ ޝަރީއަތުގެ އަޑުއެހުން ނިންމަވާލަމުން ފަނޑިޔާރު ސަމީރު ވިދާޅުވީ، ދެން ދެ ދައުވާގެ އަޑުއެހުމެއް ބާއްވާނީ އަންނަ މަހު 12 ވަނަ ދުވަހު ކަމަށެވެ.


ދިރިއުޅުމާއިމެދު މާޔޫސްކަމުގައިވާ ތަޤްވާވެރި ކޮންމެ އަންހެނަކަށް މިއީ އެންމެ އަގުހުރި ހަދިޔާއަށްވާނެ! އިން ޝާ ﷲ\nއޭނާއަކީ އުމުރުން 40 ފަހަނައަޅާފައިވާ އަންހެނެކެވެ. ޢިއްފަތްތެރިއެކެވެ. ކައިވެނީގެ ބޭރުން އެއްވެސް ފިރިހެނެއްގެ ގައިގައި ބީހިފައިހުރި އަންހެނެއް ނޫނެވެ. އަދި އޭނާގެ ހަށިގަނޑަކީ ހިލޭ ފިރިހެނުންނަށްޓަކައި ފުރިހަމައަށް ފަރުދާކުރެވިފައިވާ އަންހެނެކެވެ.\nއޭނާއަކީ ތަޤްވާވެރިއެކެވެ. އިސްލާމް ދީނުގައި ފުރިހަމައަށް ސާބިތުވާން ބޭނުން އަންހެނެކެވެ. އެކަމަސްޓަކައި ގަދައަޅާ މަސައްކަތްކުރާ އަންހެނެކެވެ. މަދުރެއަކު ނޫނީ ފަތިސްނަމާދު ވަގުތުގައި ފަތިސްނަމާދުކުރެއެވެ. އަދި ދަމުނަމާދުވެސް ކުރެއެވެ.\nއޭނާއަށް ދިރިއުޅުމުގައި ދަތިތަކެއް ކުރިމަތިވިއެވެ. ފިރިމީހާގެ ޢަމަލުތައްހުރިގޮތުން އެކުގައި ދިރިއުޅެވެން ނެތިގެން ކައިވެނި ރޫޅި ދެމީހުން ވަކިވާހިސާބަށްދިއައެވެ. ދެމަފިރިން ބައްދަލުނުވެ ގިނަދުވަސްތަކެއް ފާއިތުވިފަހުން ޝައިޠޯނާ އޭނާގެ ބޮލަށް ކަންތައްތަކެއް ވައްދަންފެށިއެވެ. އެކަމުގެ ނަތީޖާއެއްގެ ގޮތުން އޭނާގެ ޝަކުވާތަކާއި ކަންބޮޑުވުންތައް ހެޔޮލަފާ މީހަކަށް ހުށަހެޅިއެވެ.\n"އަޅުގަނޑުގެ ޙަޔާތުގެ ބޮޑުބައި މިހާރު މިވަނީ ނިމިފައިކަމަށް ބެލެވިދާނެއެވެ. އަޅުގަނޑުގެ އިއްފަތްތެރިކަމާއި ތަޤްވާވެރިކަމުން މިލިބުނީ ކޮންއެއްޗެއްތޯއެވެ؟ އަޅުގަނޑާއި އިދިކޮޅަށް (ތަޤްވާވެރިނޫން، ޢިއްފަތްތެރިކަން ހިމާޔަތްނުކުރާ) އަންހެނުން އެއުޅެނީ މާއުފަލުގައެވެ."\nޖަވާބުގައި އެމީހާ ބުންޏެވެ. "ކަނބުލޭގެއާއިއެވެ. ކަނުލޭގެއަކީ މިޒަމާނުގައި ވަރަށް މަދުވާނެ ފަދަ އަންހެނެކެވެ. ޢުމުރުގެ ބޮޑުބައި އަދި ޒުވާން އުމުރު ތިއަހޭދަކުރެވުނީ ޢަރުޝީގެ ހިޔާވަހިކަން ލިބޭނެކަމަށް އުންމީދުކުރެވެން އޮތްގޮތުގައެވެ. އެއީ ކަނބުލޭގެ ރީތިކަމާއި އަދި ކަނބުލޭގެއަށް ޝައުޤުވެރިވާ އެތައް ބައިވަރު ފިރިހެނުން އާދޭސްކުރުމުންވެސް ޢިއްފަތްތެރިކަން ޙިމާޔަތްކުރީތީއެވެ. މިއަށްވުރެ ބޮޑު ނިޢްމަތަކީ ކޮބައިހެއްޔެވެ؟\nދެން އޮތީ މިހާރު ކުރިމަތިވެފައިވާ މައްސަލަތަކެވެ. ތަޤްވާވެރިކަން އިތުރުވާވަރަކަށް އެމީހަކަށް ﷲ ތަޢާލާގެ ލޯބިވެވޮޑިގަތުން އިތުރުވެއެވެ. ﷲ ތަޢާލާގެ ލޯބިވެވޮޑިގަތުން އިތުރުވާވަރަކަށް އެމީހަކަށް ކުރިމަތިކުރައްވަވާ އިމްތިޙާނުތައް ވަރުގަދަކުރައްވަވަތެވެ. ވީމާ ކަނބުލޭގެއަށް ކުރިމަތިވެފައިވާ ކަންކަމަކީ އެފަދަ އިމްތިޙާންތަކަކަށްވުން ވަރަށް ގާތެވެ. ކެތްތެރިވެލާށެވެ! ހީވެސް ނުކުރެވޭހައި ބޮޑެތި ނިޢްމަތްތައް މިންވަރުކުރައްވަވާނެތެވެ. ނުލިބިގެން މިހާރު ތިއަ ކަންބޮޑުވާ ހުރިހާ އުފާތަކެއް އެތައް ގުނައެއް އިތުރަށް މިންވަރުކޮށްދެއްވަވާނެތެވެ! އިން ޝާ ﷲ\nދެން ތިއަ ކުރިމަތިކުރި ސުވާލުގެ ޖަވާބުގައި ބުނަންއޮތީ ތިބާ ﷲ ގެ މަގުގައި ސާބިތުވުމުން ދެއްވެވިވަރު މަދީހެއްޔެވެ؟ ޤިޔާމަތް ދުވަހު ޢަރުޝީގެ ހިޔާވަހިކަން ލިބުމަށްވުރެ ބޮޑު ނިޢްމަތަކީ ކޮބައިހެއްޔެވެ؟ ﷲ ތަޢާލާއަށް ކިޔަމަންތެރިނުވެ އުރެދުނު މީހުން އެދުވަހު އުޅެންޖެހޭނީ ކޮން ޙާލެއްގައިކަން އެނގެނީ ކާކަށްހެއްޔެވެ؟ ދުނިޔޭގައި އުދުހިފައި އެދުވަހު ފިޔަނެތި ބަނޑުބިންމަތީގައި ހިހިލާޖެހި ނަރަކައަށް އެއްލައިލެވޭ އަޅަކަށްވާންޖެހިއްޖެނަމަ ތިއަބުނާ އެމީހުންގެ މިހާރުގެ އުފާވެރިކަން އެވީ ދުނިޔޭގައިމިވާ އަލިފާނަށްވުރެ 69 ގުނައަށް ހޫނުގަދަ ނަރަކައިގެ އަލިފާނުގައި ނޫންހެއްޔެވެ؟\nވީމާ ވިސްނާށެވެ! ތަޤްވާވެރިން އިމްތިޙާންކުރައްވަވާވަގުތު ޝައިޠޯނާ ތިއަފަދަ ވިސްނުންތައް ވިސްނައިދޭނެއެވެ. ﷲ ތަޢާލާގެ މަގުން ކައްސުވައިލަން ކުރވުނުހައި މަސައްކަތެއް ކުރާނެއެވެ. ހިތްވަރުކޮށް ސާބިތުވާށެވެ! މިހާރު ލިބިގެން ތިއަހުރި ދަރަޖަ ގެއްލިދާނެ ކިތަންމެ ކުޑަ ޢަމަލެއް ނަމަވެސް ނުކުރާށެވެ! އިން ޝާ ﷲ އެއިރުން އެކަމުގެ ޖަޒާއަކީ ސުވަރުގޭގެ މަތީދަރަޖަ ކަމުގައި ލައްވަވާނެތެވެ! އިން ޝާ ﷲ


Dhekunu Ge Atholhu Thakah Reendhoo Samaal Nerefi - Vaguthu\nދެކުނުގެ އަތޮޅުތަކަށް ރީނދޫ ސަމާލު ނެެރެފި\nއައްޑޫގައި ފެން ބޮޑުވެފައި. --- ފޮޓޯ: އިބްރާޙިމް ރަޝީދު\nދެކުނުގެ އަތޮޅުތަކަށް ގުގުރުމާ އެކީގައި ބޯކޮށް ވާރޭ ވެހޭނެ ކަމަށް ލަފާ ކުރެވޭތީ މޫސުމާ ބެހޭ އިދާރާ އިން ރީނދޫ ސަމާލު ނެރެފިއެވެ.\nމެޓް އޮފީހުން ރީނދޫ ސަމާލު ނެރެފައި ވަނީ ހެނދުނު މެންދުރު 12:00 އިން 3:00 އަށެވެ. އަދި ދެކުނުގެ އަތޮޅުތަކުގައި 18 މޭލަށް އަދި ވިލާގަނޑުގައި 40 މޭލަށް ވައިގަދަ ވާނެ ކަމަށް ލަފާ ކުރެވޭ ކަމަށް މެޓް އޮފީހުން ވިދާޅުވެފައިވެއެވެ.\nރާއްޖޭގެ އެހެން ހިސާބުތަކަށް މޫސުން ލަފާކުރެވޭ ގޮތަށް ބަލާއިރު ރާއްޖޭގެ ބޮޑުބަޔަކަށް ވިއްސާރަކޮށް ބައެއް ރަށްތަކަށް ގުގުރުމާއެކު ބޯކޮށް ވާރޭ ވެހޭނެ ކަމަށް ލަފާކުރެވޭކަމަށް މޫސުމާ ބެހޭ އިދާރާ އިން ލަފާކުރައްވައެވެ.\nއަދި ހުޅަނގު ދެކުނާއި ހުޅަނގުން، ގަޑިއަކު 10 މޭލާއި 20 މޭލާ ދެމެދުގެ ބާރު މިނުގައި ވައިޖެހޭނެކަމަށާއި ވިލާގަނޑުގައި ގަޑިއަކު ގާތްގަނޑަކަށް 40 މޭލު ބާރުމިނަށް ވައިގަދަވުން އެކަށީގެންވާ ކަމަށް މެޓް އޮފީހުން ވިދާޅުވެފައެވެ.\nގުގުރުމާ އެކީގައި ބޯކޮށް ވާރޭ ވެހޭނެ ކަމަށް ލަފާ ކުރެވޭތީ މޫސުމަށް ސަމާލުވުމަށް މެޓް އޮފީހުން ވަނީ އިލްތިމާސްކޮށްފައެވެ.\nރާއްޖޭގެ ދެކުނުން އިންޑިއާ ކަނޑުގައި ބާރުގަދަ ތޫފާނެއް އުފެދިއްޖެ